Projekteerimine – EEP001085

Projekteerimine – FPR000184

Ehitusprojektide ekspertiiside tegemine – EPE000324

Ehitiste ekspertiiside tegemine – EEK000394

Ehitusjuhtimine – EEJ001255

Ehitusgeodeetilised ja –geoloogilised uuringud ‑ EEG000114

Elektritööd ‑ TEL000717

Omanikujärelevalve – EEO001272

**14240-0078**

Töö nr

**Ridala Vallavalitsus**

Tellija

**Ridala valla, Uuemõisa, Paralepa, Kiltsi, Valgevälja ja Herjava ühisveevärgi ja**

**-kanalisatsiooni arengukava aastateks 2015...2026**

Töönimetus

**Lääne Maakond, Ridala vald**

Objektiasukoht

**Arengukava**

**Koostatud: September 2015.a.**

Staadium

**Ene Pundi**

Projektijuhinimijaallkiri

Käesoleva arengukava koostajad:

**Amet Nimi Allkiri**

Projektijuht Ene Pundi

VK osa Kristi Loog

Tehnoloogia Loit Munter

Finantsanalüüs Tarvi Miilits

**ÜVK ARENGUKAVA TELLIJA:**

Ridala Vallavalitsus

Aadress: Tallinna mnt 83

90401, Uuemõisa, Ridala vald

Tel: 4724 440

Fax: 4724 441

Kontaktisik: Helen Koppa

Tel: 4724 447

e-post: helen.koppa@ridala.ee

**ÜVK ARENGUKAVA KOOSTAJA:**

SWECO Projekt AS

Aadress: Meistri tn 22, 13517 Tallinn

Tel: 6744 200

Projektijuht: Ene Pundi

Kontaktisik: Loit Munter

e-post: loit.munter@sweco.ee

Finantsanalüüs: Tarvi Miilits

 TMT Pro OÜ

 tarvi.miilits@gmail.com

**SELETUSKIRI**

[1. SISSEJUHATUS 7](#_Toc430612571)

[2. LÄHTEANDMED 8](#_Toc430612572)

[2.1 Õiguslik baas 8](#_Toc430612573)

[2.1.1 Riigisisene õiguslik baas 8](#_Toc430612574)

[2.1.2 Euroopa Liidu direktiivid 10](#_Toc430612575)

[2.1.3 Omavalitsuse õigusaktid 11](#_Toc430612576)

[2.2 Ridala valla üldplaneering 11](#_Toc430612577)

[2.3 Ridala valla arengukava aastateks 2013-2022 12](#_Toc430612578)

[2.4 Matsalu alamvesikonna veemajanduskava 13](#_Toc430612579)

[2.5 Lääne-Eesti vesikonna veemajanduskava 2009 - 2015 14](#_Toc430612580)

[2.6 Planeeringud ja ehitusprojektid 14](#_Toc430612581)

[2.6 Muud andmed 15](#_Toc430612582)

[2.6.1 Vee-erikasutusluba 15](#_Toc430612583)

[2.6.2 Ühisveevärgi ja-kanalisatsiooni arengukava 16](#_Toc430612584)

[2.6.3 Põhjaveevarud 16](#_Toc430612585)

[2.6.4 Veehaarde sanitaarkaitseala 17](#_Toc430612586)

[2.6.5 Reoveekogumisalad 17](#_Toc430612587)

[2.6.6 Tehnovõrkude joonised 19](#_Toc430612588)

[3. KESKKONNA JA SOTSIAAL-MAJANDUSLIKUD NÄITAJAD 20](#_Toc430612589)

[3.1 Keskkond 20](#_Toc430612590)

[3.1.1 Lühiülevaade 20](#_Toc430612591)

[3.1.2 Pinnakate 20](#_Toc430612592)

[3.1.3 Geoloogiline aluspõhi 21](#_Toc430612593)

[3.1.4 Põhjavesi 21](#_Toc430612594)

[3.1.5 Pinnavesi 21](#_Toc430612595)

[3.1.6 Rannikuvesi 22](#_Toc430612596)

[3.1.7 Tehiskeskkond ja jäätmekäitlus 22](#_Toc430612597)

[3.2 Sotsiaalmajanduslikud näitajad 22](#_Toc430612598)

[3.2.1 Elanikkond 22](#_Toc430612599)

[3.2.2 Tööhõive 24](#_Toc430612600)

[3.2.3 Ettevõtlus Ridala vallas 24](#_Toc430612601)

[3.2.4 Ühisveevärgi ja -kanalisatsiooni teenuse kasutajad 25](#_Toc430612602)

[3.2.5 Leibkondade sissetulek ja maksevõime 26](#_Toc430612603)

[3.2.6 Veevarustuse ja kanalisatsiooniteenuste eest esitatavate arvete tasumine 28](#_Toc430612604)

[3.2.7 Veetarve ja veeheide elaniku kohta. Veekaod 28](#_Toc430612605)

[3.2.8 Ühisveevärgi ja -kanalisatsiooni teenuseid mittekasutav elanikkond 29](#_Toc430612606)

[3.3 Kohalik omavalitsus 29](#_Toc430612607)

[3.3.1 Iseloomustus 29](#_Toc430612608)

[3.3.2 Ridala valla eelarve 30](#_Toc430612609)

[3.3.3 Omavalitsuse tegevus ühisveevarustuse- ja kanalisatsiooni valdkonnas 31](#_Toc430612610)

[4. ÜHISVEEVÄRGI JA -KANALISATSIOONI RAJATISED 32](#_Toc430612611)

[4.1 Ühisveevärgi objektid 32](#_Toc430612612)

[4.1.1 Puurkaev-pumplad ja veetöötlus 32](#_Toc430612613)

[4.1.2 Veetorustikud, siibrikaevud, hüdrandid 34](#_Toc430612614)

[4.1.3 Tuletõrjeveevarustus 35](#_Toc430612615)

[4.1.4 Joogivee kvaliteet 35](#_Toc430612616)

[4.1.5 Ühisveevärgi probleemid 41](#_Toc430612617)

[4.2 Ühiskanalisatsiooni objektid 42](#_Toc430612618)

[4.2.1 Kanalisatsioonisüsteemid 42](#_Toc430612619)

[4.2.2 Lokaalsed puhastid 42](#_Toc430612620)

[4.2.3 Purgimissõlmed 43](#_Toc430612621)

[4.2.4 Kanalisatsioonitorustikud 43](#_Toc430612622)

[4.2.5 Reoveepumplad 44](#_Toc430612623)

[4.2.6 Reoveepuhasti 46](#_Toc430612624)

[4.2.7 Kanalisatsiooni põhiprobleemid 46](#_Toc430612625)

[4.3 Sademeveekanalisatsioon 47](#_Toc430612626)

[4.3.1 Olemasolev olukord 47](#_Toc430612627)

[4.3.2 Sademeveega seotud põhiprobleemid 48](#_Toc430612628)

[5. VEE-ETTEVÕTLUS 49](#_Toc430612629)

[6. ÜHISVEEVÄRGI JA –KANALISATSIOONI EESMÄRGID JA LAHENDUSED 51](#_Toc430612630)

[6.1 Peamised analüüsist tulenevad hinnangud ja järeldused 51](#_Toc430612631)

[6.2 Lähteseisukohad ÜVK arengukava koostamiseks 51](#_Toc430612632)

[6.3 Ühisveevärgi arendamine 53](#_Toc430612633)

[6.3.1 Perspektiivne veetarbimine 53](#_Toc430612634)

[6.3.2 Vee kvaliteedi tagamine 54](#_Toc430612635)

[6.3.3 Tuletõrjeveevarustus 55](#_Toc430612636)

[6.3.4 Ühisveevärgi põhiskeemid 56](#_Toc430612637)

[6.4 Ühiskanalisatsiooni arendamine 56](#_Toc430612638)

[6.4.1 Reovee vooluhulgad 56](#_Toc430612639)

[6.4.2 Ühiskanalisatsiooni põhiskeemid 57](#_Toc430612640)

[6.5 Sademeveesüsteemide arendamine 57](#_Toc430612641)

[6.5.1 Seadusandlusest 57](#_Toc430612642)

[6.5.2 Sademeveesüsteemide arendamise eesmärgid 58](#_Toc430612643)

[6.5.3 Sademeveesüsteemide arendamine 58](#_Toc430612644)

[7. INVESTEERINGUPROJEKTID 61](#_Toc430612645)

[7.1 Investeeringuprojektide ettevalmistamine 61](#_Toc430612646)

[7.2 Investeeringuprojektide üldised eesmärgid 61](#_Toc430612647)

[7.3 Investeeringuprojektide prioritiseerimine ja valik 62](#_Toc430612648)

[7.4 Investeeringuprojektide liigitus 62](#_Toc430612649)

[7.5 Investeeringuprojektide loetelu ja maksumused 63](#_Toc430612650)

[8. INVESTEERINGUPROJEKTIDE LÜHIISELOOMUSTUSED 64](#_Toc430612651)

[8.1 Uuemõisa alevikuga seotud investeeringuprojektid 64](#_Toc430612652)

[8.2 Kiltsi tööstusalaga seotud investeeringuprojektid 68](#_Toc430612653)

[8.3 Herjava suvilapiirkonnaga seotud investeeringuprojektid 70](#_Toc430612654)

[9. FINANTSANALÜÜS 73](#_Toc430612655)

[9.1 Metoodika 73](#_Toc430612656)

[9.2 Peamised eeldused 73](#_Toc430612657)

[9.3 Vee- ja kanalisatsioonimajanduse kulud 75](#_Toc430612658)

[9.3.1 Muutuvkulud 76](#_Toc430612659)

[9.3.2 Püsikulud 77](#_Toc430612660)

[9.4 Vee- ja kanalisatsioonimajanduse tulud 78](#_Toc430612661)

[9.4.1 Nõudlusanalüüs (tarbimismahud) 78](#_Toc430612662)

[9.4.2 Tariifide prognoos 80](#_Toc430612663)

[9.4.3 Teenuse kättesaadavus ning taskukohasus 81](#_Toc430612664)

[9.4.4 Tariifide prognoosi kokkuvõte 82](#_Toc430612665)

[9.4.5 Muud tulud 82](#_Toc430612666)

[9.5 Investeeringute finantseerimine 82](#_Toc430612667)

[9.6 Finantsanalüüsi kokkuvõte 84](#_Toc430612668)

Lisa 1 Matsalu alamvesikonna põhjavee kaitstuse kaart (väljavõte Matsalu alamvesikonna veemajanduskavast)

Lisa 2 Finantsanalüüsi tabelid

Lisa 3 Kooskõlastused

**JOONISED**

VVK-001 Uuemõisa aleviku veevarustuse plaan

VVK-002 Uuemõisa aleviku kanalisatsiooni plaan

VVK-003 Uuemõisa aleviku sademevete plaan

VVK-004 Kiltsi, Paralepa ja Valgevälja külade veevarustuse plaan

VVK-005 Kiltsi, Paralepa ja Valgevälja külade kanalisatsiooni ja sademevete plaan

VVK-006 Herjava küla veevarustuse plaan

VVK-007 Herjava küla kanalisatsiooni ja sademevete plaan

# SISSEJUHATUS

Käesolev Ridala valla Uuemõisa, Paralepa, Kiltsi, Valgevälja ja Herjava ühisveevärgi ja -kanalisatsiooni arengukava korrektuur on koostatud Ridala Vallavalitsuse ja SWECO Projekt AS vahel sõlmitud töövõtulepingu alusel.

Lepingu ulatus on Uuemõisa ja Paralepa alevikud, Kiltsi, Valgevälja ja Herjava külad.

Leping näeb ette olemasoleva ühisveevarustuse ja -kanalisatsioonisüsteemide olukorra kirjeldamise ja analüüsi, veemajanduslike probleemide ja nendest tulenevate eesmärkide määratlemise, tegevusalternatiivide väljatöötamise püstitatud eesmärkide saavutamiseks, projektide hindamise, tegevusprogrammide koostamise ja finantsanalüüsi.

Ridala valla ühisveevärgi ja-kanalisatsiooni arengukava koostatakse vähemalt 12 aastaks. Kava vaadatakse üle vähemalt kord nelja aasta tagant ja vajaduse korral seda korrigeeritakse vastavalt muutustega valla majandustegevuses ja sotsiaalsfääris ning kooskõlas muudatustega seadusandluses. Seejuures tuleb kava täiendada nii, et käsitletava perioodi pikkus oleks taas vähemalt 12 aastat. Korrigeeritud kava tuleb uuesti kinnitada valla volikogu poolt. Enne kinnitamist on vaja arengukava kooskõlastada Keskkonnaameti ja Terviseametiga.

Käesoleva töö eesmärgiks on kaasajastada ja täiendada varem koostatud ühisveevärgi ja -kanali-satsiooni arengukava, mis oli koostatud aastateks 2009…2020.

Kuna arengukava põhieesmärk on veevarude kasutamise ja reoveepuhastuse planeerimine 12 aastase perioodi lõikes, siis antud töös on põhitähelepanu pööratud Uuemõisa ja Paralepa alevike ning Kiltsi, Valgevälja ja Herjava asumite oluliste vee- ja kanalisatsioonisüsteemide pikaajaliste lahenduste väljatöötamisele. Vastavalt lähteülesandele on püütud koostada realistlik, valla eelarve võimalusi, valla ja vee-ettevõtte Haapsalu Veevärk AS vahelisi opereerimislepinguid ning halduslepinguid arvestav Ridala valla ühisveevärgi ja-kanalisatsiooni arendamise kava aastateks 2015…2026. Samas on välja toodud tegevused, mis on vajalikud ühisveevärgi ja -ka-nalisatsiooni plaanipäraseks arendamiseks, töökindluse ja jätkusuutlikkuse tagamiseks ning seadustest ja Euroopa Liidu direktiividest tulenevate nõuete täitmiseks.

Arengukava koostamisel on lähtutud Ridala vallalt ja vee-ettevõttelt Haapsalu Veevärk AS saadud informatsioonist, varem koostatud uuringutest, projektidest ja planeeringutest ning Konsultandi tähelepanekutest.

Arengukava annab ülevaate elanikkonnast, maksujõulisusest, seadusandlusest ja olemasolevate vee- ja kanalisatsioonisüsteemide olukorrast. Analüüsitakse piirkonna põhjavee kvaliteeti, hinnatakse, milline saab olema elanikkonna veetarbimine ühisveevärgi ja -kanali-satsioonisüsteemi väljaehitamise järel. Ühtlasi hinnatakse töös ühisveevärgi ja -kanali-satsioonisüsteemide rekonstrueerimiseks ja väljaehitamiseks vajaminevate investeeringute mahte.

Olemasoleva olukorra kirjeldus on koostatud konsultandi poolt kogutud materjalide põhjal, mille ettevalmistamisel on olnud oluline osa nii Ridala vallavalitsusel kui vee-ettevõttel Haapsalu Veevärk AS.

Kava olemasolu hõlbustab omavalitsuse ja vee-ettevõtte vaheliste suhete ning vastastikuste kohustuste määratlemist, olles ka vajalikuks aluseks teenuste hinnakujundusele.

# 2. LÄHTEANDMED

## 2.1 Õiguslik baas

### 2.1.1 Riigisisene õiguslik baas

**Eesti Vabariigi põhiseaduse** järgi on igaüks kohustatud säästma elu- ja looduskeskkonda ning hoiduma tekitamast sellele kahju. Looduskeskkond on ressursiks, mida tuleb kasutada läbimõeldult ja säästvalt. Riigikogu poolt on heaks kiidetud Eesti Keskkonnastrateegia aastani 2030 (Riigikogu otsus 14.02.2007), kus on määratletud looduskasutuse ja keskkonnakaitse arengusuunad ja põhiülesanded.

02.06.2003.a. vastu võetud **Kohaliku omavalitsuse korralduse seadus** määrab kindlaks kohaliku omavalitsuse ülesanded, vastutuse ja korralduse ning omavalitsusüksuste suhted omavahel ja riigiorganitega. Seaduse kohaselt on kohaliku omavalitsuse ülesandeks lisaks muule korraldada omavalitsuse territooriumil ka veevarustust ja kanalisatsiooni.

Veemajandust reguleerib **Veeseadus.** Veeseadust on korduvalt täiendatud ning Veeseaduse muutmise seadus on vastu võetud 03.12.2008.a. Veeseaduse ülesandeks on sise-ja piiriveekogude ning põhjavee puhtuse ja veekogude ökoloogilise tasakaalu tagamine, vee kasutamine ja kaitse ning maaomanike ja veekasutajate vaheliste suhete reguleerimine.

Veeseaduse § 8 alusel määratakse vee erikasutusloa omamise vajadus tegevuste lõikes. Vee erikasutusõigus tekib tähtajalise vee erikasutusloa alusel. Vee erikasutusloa üheks omamise vajaduseks on põhjaveevõtt rohkem kui 5 m3/ööpäevas ja heitvee ning teiste saastavate ainete juhtimine suublasse olenemata kogusest.

Ühisveevärgi ja-kanalisatsiooni arengukava koostamist reguleerib otseselt **Ühisveevärgi ja -ka-nalisatsiooni seadus** (vastu võetud 10.02.1999.a.), mille viimane täiendatud variant jõustus 01.01.2006.a. Seadus sätestab, et ühisveevärk ja-kanalisatsioon rajatakse kohaliku omavalitsuse volikogu kinnitatud ühisveevärgi ja -kanalisatsiooni arendamise kava alusel. Kui kohalikul omavalitsusel puudub ühisveevärgi ja -kanalisatsiooni arendamise kava, võib ühisveevärki ja

-kanalisatsiooni rajada detailplaneeringu alusel kuni selle arendamise kava valmimiseni tingimusel, et detailplaneering sisaldab seaduses sätestatud nõudeid. Ühisveevärgi ja-kanalisatsiooniseaduse kohaselt korraldab arengukava koostamist kohalik omavalitsus. Vastavalt ÜVKS §4 lõige 5 alusel on arendamise aluseks arengukava, kui arendamise kaasfinantseerimine toimub riigieelarvest või riigi poolt tagatud laenust.

Seadus reguleerib kinnistute ühisveevärgist veega varustamise ja kinnistute reovee, sademevee, drenaaživee ning muu pinnase- ja pinnavee ärajuhtimise ja puhastamise korraldamist ühisveevärgi ja -kanalisatsiooni kaudu ning sätestab riigi, kohaliku omavalitsuse, vee-ettevõtja ja kliendi õigused ja kohustused. Ühisveevärk ja -kanalisatsioon on ehitiste ja seadmete süsteem, mille kaudu toimub kinnistute veega varustamine või reovee ärajuhtimine ning mis on vee-ettevõtja hallatav.

**Keskkonnatasude seadus** on vastu võetud 07.12.2005.a. Seadus sätestab loodusvara kasutusõiguse tasu määramise alused, saastetasumäärad, nende arvutamise ja tasumise korra ning keskkonnakasutusest riigieelarvesse laekuva raha kasutamise alused ja sihtotstarbe.

**Ehitusseadus** sätestab nõuded ehitistele, ehitusmaterjalidele ja -toodetele ning ehitusprojektidele ja ehitiste mõõdistusprojektidele, samuti ehitiste projekteerimise, ehitamise ja kasutamise ning ehitiste arvestuse alused ja korra, vastutuse käesoleva seaduse rikkumise eest ning riikliku järelevalve ja ehitusjärelevalve korralduse.

**Planeerimisseadus** reguleerib riigi, kohalike omavalitsuste ja teiste isikute vahelisi suhteid planeeringute koostamisel. Seaduse eesmärk on tagada võimalikult paljude ühiskonnaliikmete vajadusi ja huvisid arvestavad tingimused säästva ja tasakaalustatud ruumilise arengu kujundamiseks, ruumiliseks planeerimiseks, maakasutuseks ning ehitamiseks.

**Asjaõigusseadus** sätestab asjaõigused (servituudid, reaalkoormatised, hoonestusõigus, ostueesõigus ja pandiõigus), nende sisu, tekkimise ja lõppemise ning on aluseks teistele asjaõigust reguleerivatele seadustele.

**Asjaõigusseaduse rakendamise seadus** sätestab tehnovõrgu ja-rajatise talumise kohustused ja talumise eest tasu saamise võimalused.

Lisaks eelnimetatud seadustele reguleerivad veemajandust ka Vabariigi Valitsuse, Sotsiaalministeeriumi ja Keskkonnaministeeriumi poolt kehtestatud määrused:

• Sotsiaalministri määrus nr 82, 31.07.2001.a. “Joogivee kvaliteedi- ja kontrollnõuded ning analüüsimeetodid” (RTL I 2001,100, 1369; 2002, 84, 1299; 2005, 69, 971; 2007,8,131). Määrus kehtestab nõuded joogivee kvaliteedile ja kvaliteedi kontrollile ning joogivee proovide analüüsimeetodid eesmärgiga kaitsta inimese tervist joogivee saastumise kahjulike mõjude eest;

• Sotsiaalministri määrus nr 1, 02.01.2003.a. “Joogivee tootmiseks kasutatava või kasutada kavatsetava pinna-ja põhjavee kvaliteedi-ja kontrollnõuded”;

* Keskkonnaministri määrus nr 18, 26.03.2002.a. „Vee erikasutusloa ja ajutise vee erikasutusloa andmise, muutmise ja kehtetuks tunnistamise kord, loa taotlemiseks vajalike materjalide loetelu ja loa vormid“;
* Keskkonnaministri määrus nr 9, 27.01.2003.a. „Põhjaveevaru hindamise kord“;

• Keskkonnaministri määrus nr 60, 17.10.2002.a. “Põhjaveekomisjoni põhimäärus”. Põhjaveekomisjoni üheks ülesandeks on põhjavee uurimise, kasutamise ja kaitse olukorra hindamine ning uuringuvajaduse ja-suundade määramine;

• Keskkonnaministri määrus nr 37, 29.07.2010.a. „Nõuded puurkaevu ja puuraugu projekti ja konstruktsiooni ning likvideerimise ja rekonstrueerimise projekti kohta, puurkaevu ja puuraugu projekteerimise, rajamise, kasutusele võtmise, likvideerimise ja konserveerimise kord ning puurkaevu või puuraugu asukoha kooskõlastamise, rajamise ja kasutusele võtmise taotluste, puurimispäeviku, puurkaevu ja puuraugu andmete keskkonnaregistrisse kandmiseks esitamise ning puurkaevu ja puuraugu likvideerimise akti vormid“;

• Keskkonnaministri määrus nr 61, 16.12.1996.a. “Veehaarde sanitaarkaitseala moodustamise ja projekteerimise korra kehtestamine”. (RTL 1997, 3, 8). Määrusega reguleeritakse veehaarete sanitaarkaitsealade moodustamist ja veevõtukoha hooldusnõuded;

• Keskkonnaministri määrus nr 8, 30.01.1997 “Põhjavee uurimise, kasutamise ja kaitse korra ning puurkaevude projekteerimise, puurimise, konserveerimise ja likvideerimise korra kehtestamine” (RTL, 28.02.1997,25,145). Määrusega kehtestatakse põhjavee kasutamise ja kaitse kord ning puurkaevude projekteerimise, puurimise ja likvideerimise kord;

• Keskkonnaministri käskkiri nr 1836, 28.12.2005.a. “Puurkaevude rajamise, konserveerimise ja likvideerimise juhend”. Juhend käsitleb puurkaevu tellija jaoks vajalikku infot nii puurkaevu rajamise kui ka konserveerimise või likvideerimise kohta. Eelnimetatud töid võib teha vaid sellekohase hüdrogeoloogiliste tööde litsentsi omanik;

• Vabariigi Valitsuse määrus nr 99, 29.11.2012.a. „Reovee puhastamise ning heit-ja sademevee suublasse juhtimise kohta esitatavad nõuded, heit- ja sademevee reostusnäitajate piirmäärad ning nende nõuete täitmise kontrollimise meetmed“;

• Vabariigi Valitsuse määrus nr 171, 16.05.2001.a. “Kanalisatsiooniehitiste veekaitse-nõuded”. Määrusega kehtestatakse reovee kogumiseks, puhastamiseks või suublasse juhtimiseks rajatud kanalisatsioonitorustiku, reoveepuhasti, pumpla või reovee kogumise, puhastamise ja heitvee suublasse juhtimisega seotud hoone või rajatise veekaitsenõuded;

• Keskkonnaministri määrus nr 76, 16.12.2005.a. “Ühisveevärgi ja -kanalisatsiooni kaitsevööndi ulatus”. Määrus kehtestab ühisveevärgi ja -kanalisatsiooni ehitistele kaitsevööndi ulatuse tulenevalt ehitise otstarbest ja asukohast, paigaldussügavusest ja läbimõõdust;

• Vabariigi Valitsuse määrus nr 57, 19.03.2009.a. “Reoveekogumisalade määramise kriteeriumid”. Määrus kehtestab reoveekogumisala määramise kriteeriumid asulatele elanike arvuga rohkem kui 50. Nimetatud dokumendi põhjal on määratud pinnasesse immutamise reostuskoormuse piirväärtused. Hoonestatud piirkonna puhul tuleb lähtuda olemasolevast reostuskoormusest.

Keskkonnaministeeriumi poolt on välja antud reoveekogumisala määramise või muutmise taotluse koostamise juhend, mis on taotlejatele oluliseks abimeheks taotluse koostamisel;

* Riigikogu otsusega 14.02,2007.a. on heaks kiidetud ”Eesti keskkonnastrateegia aastani 2030”. Nimetatud strateegia on keskkonnavaldkonna arengustrateegia, mis juhindub Eesti säästva arengu riikliku strateegia ”Säästev Eesti 21” põhimõtetest ja on kasutusstrateegiaks kõikidele keskkonna valdkonna ala-valdkondlikele arengukavadele, millede koostamisel või korrigeerimisel peab juhinduma keskkonnastrateegias toodud põhimõtetest. Selle strateegia eesmärgiks on määratleda pikaajalised arengusuunad looduskeskkonna hea seisundi hoidmiseks, lähtudes samas keskkonna valdkonna seostest majandus-ja sotsiaalvaldkonnaga ning nende mõjudest ümbritsevale looduskeskkonnale ja inimesele. Strateegia on vee osas seadnud eesmärgiks saavutada pinnavee ja põhjavee hea seisund ning hoida veekogusid, mille seisund juba on hea või väga hea ning joogivee osas, et joogivesi on inimese tervisele ohutu.

### 2.1.2 Euroopa Liidu direktiivid

Lisaks eelnimetatud kehtestatud ja ka ettevalmistamisel olevatele määrustele reguleerivad veemajandust ka Euroopa Liidu veealased direktiivid. Direktiivi järel on esitatud sulgudes Euroopa Liidu direktiivile vastavad Eesti õigusaktid:

• Asulareovee puhastamise direktiiv 91/271/EMÜ – eesmärgiks on kaitsta keskkonda asula reovee suublasse juhtimisest tulenevate kahjulike mõjude eest, milleks tuleb reovesi reoveekogumisaladel kokku koguda ning seejärel puhastada. Tagada asulareovee kogumine ja nõuetekohane puhastamine reoveekogumisaladel 2000-10000 ie-ga 2010 lõpuks. (Vastavad Eesti Vabariigi õigusaktid: Veeseadus, Ühisveevärgi ja -kanalisatsiooni seadus, Vabariigi Valitsuse määrus nr 99, 29.11.2012.a. „Reovee puhastamise ning heit-ja sademevee suublasse juhtimise kohta esitatavad nõuded, heit- ja sademevee reostusnäitajate piirmäärad ning nende nõuete täitmise kontrollimise meetmed“);

 • Nitraadidirektiiv 91/676EÜ – eesmärgiks on eelkõige piirata põllumajandustootmisest pärineva reostuse mõju pinna-ja põhjaveele. (Vastavad Eesti Vabariigi õigusaktid: Veeseadus, Vabariigi Valitsuse määrus nr 288 “Veekaitsenõuded väetise-ja sõnnikuhoidlatele ning siloladustamiskohtadele ja sõnniku, silomahla ja muude väetiste kasutamise ja hoidmise nõuded”);

• Joogiveedirektiiv 98/83/EÜ (3.11.1998.a.) – eesmärgiks on kaitsta inimese tervist joogivee mistahes saastatusest tulenevate kahjulike mõjude eest, tagades joogivee tervislikkuse ja puhtuse. (Vastavad Eesti Vabariigi õigusaktid: Veeseadus, Rahvatervise seadus, Ühisveevärgi ja -kanalisatsiooni seadus, Sotsiaalministri määrus nr 82 “Joogivee kvaliteedi-ja kontrollinõuded ja analüüsimeetodid”);

• Veepoliitika raamdirektiiv 2000/60/EÜ – eesmärgiks on saavutada ja hoida veekogude head seisundit. Eesmärgi täpne kirjeldus on kirjas Veeseaduse §38 lõikes 3. Vee kaitse ja kasutamise kavandamise eesmärk on säästva arengu ja vee võimalikult loodusliku seisundiklassi tagamine ning mere-, pinna-ja põhjavee kvaliteedi, hulga ja režiimi (vee seisundi) hoidmine inimtegevusest võimalikult rikkumatuna, täites vee kasutamise ja kaitse eripärast tingitud kvaliteedinõudeid. Nimetatud eesmärk tuleb saavutada 2015.a. 22. detsembriks.

 Veepoliitika raamdirektiiv kehtestab üsna põhjalikud eeskirjad vete majandamiseks. Muuhulgas antakse selles suunised ühisveevärgi ja-kanalisatsiooni teenuste hinna kujundamiseks;

• Põhjaveedirektiiv 2006/118/EÜ;

• Üleujutuste direktiiv 2007/60/EÜ, käsitleb üleujutuste riski hindamist ja maandamise regulatsiooni;

• Ohtlike ainete pinnavette juhtimise direktiiv 76/464/EMÜ;

• Reoveesette direktiiv 86/278/EMÜ, eesmärgiks on reguleerida reoveesette kasutamist põllumajanduses, et vältida kahjulikku mõju pinnasele, taimedele, loomadele ja inimestele ning soodustada selle nõuetekohast kasutamist.

### 2.1.3 Omavalitsuse õigusaktid

Ühisveevärgi ja-kanalisatsiooni arengut ja ekspluatatsiooni Ridala valla tasandil reguleerivad alljärgnevad õigusaktid:

• Ridala Vallavolikogu määrus nr 4, 27.12.2013.a. „Ridala valla ühisveevärgi ja-kanalisatsiooni liitumise ning ühisveevärgi ja-kanalisatsiooni kasutamise eeskiri“;

• Ridala Vallavolikogu määrus nr 79, 17.04.2008.a. „Ridala valla ehitusmäärus”;

• Ridala Vallavolikogu määrus nr 20, 30.09.2014.a. „Ridala valla eelarvestrateegia aastateks 2015-2018.

## 2.2 Ridala valla üldplaneering

Ridala valla üldplaneering on koostatud Ridala valla, ERKAS Pärnu Instituut OÜ ja Pöyry-Entec AS vahelises koostöös. Ridala valla üldplaneering on vastu võetud Ridala Vallavolikogu otsusega nr 38, 18.02.2010.a.

Lisaks on Ridala valla üldplaneeringule koostatud ERKAS Pärnu Instituut OÜ ja Pöyry-Entec AS poolt ka Keskkonnamõju strateegilise hindamise aruanne, mis on heaks kiidetud Keskkonnaameti Hiiu-Lääne-Saare regiooni poolt.

2014.a. alul toimus 2010.a. kehtestatud üldplaneeringu ülevaatus ning Ridala vallavolikogu otsusega nr 42, 25.03.2014.a. loeti valla üldplaneering kehtivaks koos üldplaneeringut muutvate detailplaneeringutega, mis on Ridala Vallavolikogu poolt kehtestatud peale 19.02.2010.a. Ridala Vallavalitsuse poolt on täpsustused viidud üldplaneeringusse,

Ridala valla üldplaneering kajastab valla arengusuundi ja reguleerib ruumilise arengu vastavalt praegusaja nõuetele. Ridala valla arengusuundadeks on turismi arendus, väärtustatud ja tervislik elukeskkond, haridussüsteemi vastavus kohalikele vajadustele, majandustegevust toetav ettevõtluskeskkond ja kaasaegne infrastruktuur. Üldplaneeringus on ruumilise arengu põhimõtete määramisel peamine suund pikaajalistele ja loodust hoidvatele lahendustele.

Üldplaneeringu kehtestamise järel on see aluseks detailplaneeringute koostamisele ja ehitus-ning maakorraldusele valla territooriumil.

Üldplaneeringu veevarustuse ja kanalisatsiooni osas on seatud eesmärgiks ühisveevärgi-ja kanalisatsiooni väljaarendamine ja puhtam looduskeskkond, mis tõstavad elanikkonna elukvaliteeti ja loovad eeldusi valla asulate edaspidiseks arenguks.

Reoveekogumisalad moodustatakse piirkondades, kus põhja- ja pinnavee hea seisundi tagamiseks on vaja rajada kanalisatsioon reovee kogumiseks ja puhastamiseks ning heitvee suublasse juhtimiseks. Ridala valla üldplaneeringu kohaselt kuuluvad Paralepa ja Uuemõisa alevikud ning Kiltsi ja Valgevälja külade osad Haapsalu linna reoveekogumisalasse. Ridala valla piires on kinnitatud ka Jõõdre reoveekogumisala, kuhu kuulub Jõõdre küla kompaktselt asustatud ala ja Panga-Sinalepa reoveekogumisala, mille moodustavad Panga ja Sinalepa külade kompaktselt asustatud alad. Perspektiivseks arendatavaks ühisveevärgi ja -kanalisatsiooni piirkonnaks on Herjava küla, kus aasta-aastalt on kasvanud elanike arv just suvilate ümberehitamisega aastaringselt kasutatavateks eramuteks.

## 2.3 Ridala valla arengukava aastateks 2013-2022

Ridala valla arengukava aastateks 2013-2022 on vastu võetud Ridala Vallavolikogu määrusega nr 78, 27.09.2012.a. Arengukava on kahel korral muudetud ning kehtestatud Ridala Vallavolikogu vastavate määrustega nr 104, 26.09.2013.a. ja nr 18, 39.09.2014.a.

04.11.2014.a. on Ridala Vallavolikogu määrusega nr 22 kinnitatud Ridala valla arengukava tegevuskava aastateks 2015…2018.

Vallas on algatatud 39 detailplaneeringut, nendest menetlemisel olevaid detailplaneeringuid on 6. Buumi ajal, aastatel 2005-2008, algatatud elamupiirkondade arendamise detailplaneeringutest on arendaja passiivsuse tõttu aegunud lähteülesandega 28 detailplaneeringut. Paljud neist on Ridala valla üldplaneeringuga (2010) kehtestatud tingimustest tulenevalt muutunud teostamatuks, sh 5 ühe krundi arendamise detailplaneeringu menetlust on peatunud keskkonnaalaste piirangute tõttu, arendaja poolse edasise huvi puudumise tõttu, vms põhjusel.

Viimastel aastatel on Paralepa alevikus täies mahus uuendatud ühisveevärgi ja -kanalisatsiooni torustikud. Olemas on küll vastrenoveeritud ühiskanalisatsioonisüsteem, kuid paljud inimesed ei soovi sellega liituda, või on liitumine neile liialt kallis.

Ühisveevärgi ja -kanalisatsiooni rekonstrueerimisega kerkis piirkonniti esile üleujutuse probleem, sest sademevete äravool kanalisatsiooni pole lubatud ja on nüüdseks peatatud.

Samuti on rekonstrueeritud ja rajatud uusi veevarustuse- ja kanalisatsioonisüsteeme ka Uuemõisa alevikus. Kuid Uuemõisa alevikus puudub terviklik sademevete kanalisatsioonisüsteem.

Valla arengukava strateegiliste valikute hulka kuulub ühisveevärgi ja -kanalisatsioonirajatiste rajamine ja uuendamine, eesvoolude puhastamine, sademevete äravoolu süsteemide väljaarendamine, saasteobjektide likvideerimine (masuudihoidlad), vallapoolse abi osutamine kommunikatsioonide rajamisel ning loodusressursside säästlik kasutamine.

Vald peab Uuemõisa ja Paralepa alevikes ning Kiltsi, Valgevälja ja Herjava piirkonnas ühisveevärgi ja -kanalisatsiooni valdkonnas oluliseks järgmisi tegevusi ning töid:

* Uuemõisa aleviku sademevee ärajuhtimise süsteemi projekteerimine ja väljaehitamine. Vastavalt valla arengukava tegevuskavale on tööd on planeeritud aastasse 2016;
* Paralepa piirkonna sademevee ärajuhtimise süsteemide (drenaaž, kraavitus, truubid) projekteerimine ja väljaehitamine;
* Kiltsi tööstusala infrastruktuuri projekteerimine ja väljaehitamine: Vastavalt arengukava tegevuskavale on tööd planeeritud läbi viia aastatel 2015-2018;
* Herjava küla kompaktsel hoonestusalal veevarustuse ja kanalisatsiooni lahenduse leidmine ning elanikele kvaliteetse, normidele vastava joogivee kindlustamine;
* Herjava olemasolevate sademevee eelvoolude - kraavide rekonstrueerimine (puhastamine, süvendamine);
* Tuletõrje veevõtukohtade renoveerimine ja rajamine piirkondadesse, kus nõuetekohased veevõtukohad puuduvad.

Lisaks loetletud töödele ja tegevustele toetab vald maaomanikke ja maaparandustöötajaid, kes tegelevad nii maaparanduskraavide korrastamise, puhastamisega kui ka vastavasisuliste projektidele rahataotluste koostamisega.

Ridala valla arengukava tulemusi mõõdavad ja hindavad vallavalitsuse spetsialistid. Ridala valla arengukava läbivaatamine ja uuendamine toimub üks kord aastas jooksva aasta kolmandas kvartalis.

## 2.4 Matsalu alamvesikonna veemajanduskava

Matsalu alamvesikonna veemajanduskava on koostatud Läänemaa keskkonnateenistuse juhtimisel, konsultandina aitas eelnõu koostamisele kaasa AS Maves. Veemajanduskava on kinnitatud keskkonnaministri käskkirjaga nr 633, 28.05.2008.a.

Veemajanduskava annab ülevaate inimtegevuse mõjust veele, hinnangu veekogude seisundile, majandusanalüüsi, vee majandamise eesmärgid ja meetmekava eesmärkide elluviimiseks.

Suurema osa Matsalu alamvesikonnast moodustab Lääne maakond, ca 43% kogu alamvesikonnast. Ridala vald kuulub Matsalu alamvesikonda.

Kõige suurema reostuskoormusega objekt Matsalu alamvesikonnas 2005.a andmetel on Haapsalu linn koos Uuemõisa alevikuga (11900 ie). Heitveepuhastuse normidele vastavusse viimisel on oluline osa fosfori koormuse vähendamisel Haapsalu lahele.

Matsalu alamvesikonna joogivesi baseerub täielikult põhjaveel. Suurim veetarbija Matsalu alamvesikonnas on Haapsalu linn, mida varustab veega AS Haapsalu Veevärk.

Meetmekava koosneb põhimeetmetest (Euroopa Liidu ja Eesti õigusaktidega määratletud veemajanduskavas asjakohaste keskkonnanõuete täitmisest) ja lisameetmetest, kui minimaalsete keskkonnanõuete täitmisest ei piisa vee hea seisundi saavutamiseks ja kogu elanikkonnale ohutu keskkonna ja elustiku soodsa seisundi tagamiseks. Põhimeetmete suure mahu tingib oluliste keskkonnaohtlike objektide keskkonnanõuetele vastavusse viimine.

Ridala valla veemajanduse keskkonnaeesmärgid langevad kokku alamvesikonna veemajanduskavaga. Keskkonnaeesmärkideks on kogu elanikkonnale tervisele ohutu joogivee tagamine, mis ei tohi sisaldada haigustekitajaid ega ülenormatiivselt keemilisi toksilisi aineid. Ühisveevärgist pärinev joogivesi peab vastama nõuetele kõigis asulates.

Veemajanduskava põhirõhk on reostusallikate korrastamisel, joogiveevarustusel ja vee seisundi halvendamise ennetamisel.

Joogiveevarustuse korraldamise aluseks on ühisveevärgi ja -kanalisatsiooni arengukavad.

Joogivee vastavusse viimine direktiiviga 98/83/EÜ, kanalisatsiooni ja reovee puhastamine vastavalt asulareoveedirektiivile (91/271/EMÜ) ning reoveesette direktiivile (86/278/EMÜ) ja Eesti õigusaktidega (üle 50 ühisveevärgi kasutajaga asulates) toimub suures osas Ühtekuuluvusfondi alamprojektidega, kuhu on kaasatud ka Ridala vald.

## 2.5 Lääne-Eesti vesikonna veemajanduskava 2009 - 2015

Lääne-Eesti veemajanduskava on koostatud vee kaitse ja kasutamise abinõude planeerimiseks Lääne-Eesti vesikonnas. Vesikonna veemajanduskava koostamisel on lähtutud nii veeseadusest kui ka EL-i veepoliitika raamdirektiivist (2000/60/EÜ).

Lääne-Eesti veemajanduskava on kinnitatud Vabariigi Valitsuse 01.04.2010.a. korraldusega nr 118.

Veemajanduskava lähtematerjalideks on alamvesikondade veemajanduskavad, sh Matsalu alamvesikonna veemajanduskava, millesse kuulub ka Ridala vald. Seega seondub Ridala valla perspektiivne areng detailsemalt Matsalu alamvesikonna veemajanduskava ja selle eesmärkidega.

Lääne-Eesti veemajanduskava käsitleb vajadust hinnata piirkonnas efektiivdoosi normile mittevastava vee kasutamise terviseriske. Üheks ettepanekuks oli edaspidi mitte lubada ülenormatiivse efektiivdoosiga Kambrium-Vendi põhjaveekihti uute puurkaevude rajamist.

2012.a. jaanuaris algatas keskkonnaminister aastateks 2015-2021 kehtestatavate veemajanduskavade koostamise. Vesikondade uued arengukavad on käesoleval ajal koostamisel ning valmivad 2015.a. lõpuks.

## 2.6 Planeeringud ja ehitusprojektid

Ehitustegevus Ridala vallas toimub peamiselt detailplaneeringute, lokaalsete arengukavade (ÜVK arengukava ja energiamajanduse arengukava) ja ehitusprojektide alusel. Alljärgnevalt on loetletud need detailplaneeringud, mis jäävad käesoleva ühisveevärgi ja-kanalisatsiooni arengukavaga haaratavatesse piirkondadesse.

Kehtestatud detailplaneeringud:

* Riigimaantee nr 16120 äärse elamukvartali detailplaneering, Geo-Laser OÜ;
* Kiltsi tööstusala detailplaneering, OÜ Pärnu Instituut, 2011/2012.a.;
* Uuemõisa alevik, Haudejaama detailplaneering, Tarvaprojekt OÜ;
* Tallinna mnt 78 detailplaneering, Argepo OÜ, 2011.a.;
* Haudejaama tee 7 detailplaneering, Geo-Laser OÜ, 2011.a.;
* Mõisa põik 1 kinnistu detailplaneering, SNP Projekt OÜ, 2014.a.
* Lääne maakond, Ridala vald, Herjava küla, Uurmaakri kinnistu detailplaneering, SNP Projekt OÜ, 2008.a.;
* Mardi maaüksuse detailplaneering Herjava külas Lääne maakond Ridala vald, Pavel Nekras FIE, 2007.a.;
* Pleesi maaüksuse detailplaneering Herjava külas Ridala vallas Läänemaal, Haapsalu Projekteerimisbüroo OÜ, 2006.a.;
* Rehe MÜ detailplaneering, Casa projekt OÜ, 2007.a.;
* Kaasiku ja Kadaka kinnistu (Pusku küla) detailplaneering, Haapsalu Projekteerimisbüroo, 2004.a.;
* Vista 3 ja 4 detailplaneering Pusku külas Ridala vallas Läänemaal, Haapsalu Projekteerimisbüroo OÜ, 2007.a.;
* Põldotsa kinnistu detailplaneering, CAD Projekt, 2004.a.;
* Linna tee, kinnistu 78932 detailplaneering;
* Masti tee äärne tootmistsooni planeering, Haapsalu Maamõõdubüroo OÜ, 2004.a.;
* Lääne maakond Ridala vald Uuemõisa alevik kinnistu nr 950232 detailplaneering, AB Riho Jagomägi OÜ.

Algatatud on järgmised detailplaneeringud:

* Nurgapealse kinnistu (Herjava küla) detailplaneering.

Koostatud on alljärgnevad tehnilised- ja tööprojektid:

* Kiltsi tööstusala teostatavus- ja tasuvusanalüüs, ERKAS Valduse OÜ, 2011.a.;
* Kiltsi sõjaväelinnaku lammutusprojekt, Argepo OÜ, 2012.a. Lammutustööd on lõpetatud 2013.a.;
* Kiltsi tööstusala ettevõtluspiirkonna arenduse ettevalmistamine, AB Tõnis Tarbe;
* Uuemõisa mõisapargi projekteerimine ja hoolduskava koostamine, IB Urmas Nugin OÜ, 2013.a.:

- Hoolduskava;

- Restaureerimise põhiprojekt.

## 2.6 Muud andmed

### 2.6.1 Vee-erikasutusluba

Vee erikasutuse korral on vajalik vee erikasutusluba ning erikasutuse eest tuleb maksta erikasutuse tasu, hüvitamaks vee seisundile või veekogule selle kasutamisel tekitatavat kahju.

Vee erikasutuse korral peab vee kasutajal olema alaline või ajutine vee erikasutusluba. Vee erikasutusloaga antakse vee erikasutajale õigus vee erikasutuseks loas täpsustatud tingimuste kohaselt. Vee erikasutusluba ei ole vajalik, kui võetakse põhjavett vähem kui 5m3 ööpäevas Isikliku majapidamise heitvee või vähem kui 5 m3 heitvee pinnasesse juhtimiseks ööpäevas ei ole vaja vee erikasutusluba, kuid see tegevus peab vastama Veeseaduse §24 alusel kehtestatud heitvee pinnasesse juhtimise korra nõuetele.

Alates 01.02.2009.a.Veeseaduse §9 lõike 5 alusel annab vee erikasutusloa Keskkonnaamet.

Ridala valla Uuemõisa ja Paralepa alevikes ning Kiltsi külas osutab ühisveevärgi ja-kanalisatsiooni teenust Haapsalu Veevärk AS, kellele on väljastatud vee erikasutusluba L.VV/322837 (erikasutuse piirkond Lääne maakond, Haapsalu linn ja Ridala valla Uuemõisa ja Paralepa alevikud ning Kiltsi ja Paralepa külad). Luba kehtib kuni 28.02.2018.

### 2.6.2 Ühisveevärgi ja-kanalisatsiooni arengukava

Ridala vallas on varasemalt koostatud kaks ühisveevärgi ja-kanalisatsiooni arengukava:

1. Ridala valla Panga ja Jõõdre külade ühisveevarustuse ja -kanalisatsiooni arengukava korrektuur, koostatud SWECO Projekt AS poolt 2009.a.;
2. Ridala valla, Uuemõisa, Paralepa, Kiltsi, Valgevälja ja Herjava ühisveevärgi ja -kana-lisatsiooni arengukava aastateks 2009…2020. Arengukavas planeeritud veevarustuse ja kanalisatsiooni investeeringutest on üsna suur osa ellu viidud, so rajatud uusi vee- ja kanalisatsioonitorustikke Uuemõisas kui ka arendaja poolt Valgevälja arenduspiirkonnas. Rannarootsi keskuse ehitamisega rajati lisaks keskuse vee- ja kanalisatsioonitorustikele ka uut sademeveekanalisatsiooni ning puhastati sademeveekraav kuni eelvooluni, milleks on Kaevaniidu peakraav (*Randsalu oja*).

Arengukavas oli planeeritud ka olemasolevate kraavide, truupide korrastamine, milledest tänaseks on korrastatud Kaevaniidu peakraav alates Rannarootsi keskusest kuni mereni. Tööd tehti eesvoolude puhastamise projekti raames Põllumajandusameti maaparandusosakonna poolt.

Riigimetsa Majandamise Keskus koostöös Ridala vallavalitsusega puhastas ja süvendas Valgevälja tee ääres kulgevat Asuküla peakraavi (*Kiltsi oja*). Ääsmäe-Haapsalu-Rohuküla mnt alla rajati Maanteeameti poolt uus truup ning Riigimetsa Majandamise Keskuse poolt puhastati teisel pool maanteed olev Ungru oja.

Rahaliste vahendite vähesus ei ole võimaldanud Ridala vallavalitsusel arendada Herjava suvilapiirkonna veevarustust ja kanalisatsiooni.

### 2.6.3 Põhjaveevarud

Veeseaduse §12 lõike 6 alusel, Põhjaveekomisjoni 02.12.2005.a. ettepaneku põhjal ning vastavalt Keskkonnaregistri põhjaveehaarete nimistus hoitavale põhjaveevarude arvestusele on Keskkonnaministri 06.04.2006.a. käskkirjaga nr 410 kinnitatud Lääne maakonna põhjaveevarud.

**Lääne maakonna kinnitatud põhjaveevarud Tabel 2-1**

|  |  |  |  |  |  |
| --- | --- | --- | --- | --- | --- |
| Põhjaveemaardla | Põhjaveemaardla piirkond | Veekihi geoloogiline indeks | Põhjaveevaru,m3/d | Varu kategooria ja otstarve | Kasutusaeg |
| Haapsalu | Haapsalu linn | O-C | 1350 | T1 joogivesi | Kuni 2020 |
| Uuemõisa | O-C | 500 | T1 joogivesi | Kuni 2020 |
| Haapsalu linn  | C-V | 8900 | T1 joogivesi | Kuni 2020 |
| Uuemõisa | C-V | 1000 | T1 joogivesi | Kuni 2020 |
| Lihula | Ristiku | S | 300 | T1 joogivesi | Kuni 2020 |
| Ristiku | S | 1700 | T1 joogivesi | Kuni 2020 |
| Taebla | Taebla | O | 1600 | T1 joogivesi | Kuni 2016 |
| Taebla | O-C | 800 | T1 joogivesi | Kuni 2016 |
| Taebla | O-C | 800 | T1 joogivesi | Kuni 2016 |

Ridala vallas, Uuemõisa ja Paralepa alevikes ning Kiltsi ja Valgevälja külades reguleerib vee kasutust Haapsalu Veevärk AS omistatud vee-erikasutusluba L.VV/322837, kehtivusega 28.02.2018. Haapsalu Veevärk AS on lubatud ammutada vett Ridala vallas asuvatest ühiskondlikuks kasutamiseks rajatud järgmistest puurkaevudest:

|  |  |
| --- | --- |
| Põhjavee kood | Veehaarde nimetus |
|
| C-V | Puurkaev nr 14, kat nr 4195, Tulika põik 1 Paralepa |
| O-C | Puurkaev nr 20, kat. nr 4207 Tehnika tn 16, Uuemõisa |

### 2.6.4 Veehaarde sanitaarkaitseala

Veehaarde sanitaarkaitseala moodustatakse vastavalt keskkonnaministri 16. detsembri 1996.a. määrusele nr 61. Vastavalt määruse punktile 2.1.2 põhjaveehaardele moodustatakse sanitaarkaitseala, üldjuhul 50 m raadiuses ümber puurkaevu või 50 m kaugusele mõlemale poole kaevusid ühendavast sirgjoonest ja 50 m raadiuses ümber puurkaevude rea otsmiste puurkaevude. Määrusele vastava sanitaarkaitseala ulatus on tähistatud ka joonistel.

Ridala vallas, Uuemõisa ja Paralepa alevikes asuvate ühisveevarustuses kasutatavate puurkaev-pumplate omanik ja haldaja on Haapsalu Veevärk AS.

Olemasolev puurkaev-pumpla JVP-14 (Paralepa alevik) on ümbritsetud korrektse piirdeaiaga, puurkaev-pumpla JVP-20 (Uuemõisa alevik) piirdeaed on lagunenud ning vajab korrastamist. Nende puurkaevude sanitaarkaitsealadel ei toimu majandustegevust ning reostusallikad puuduvad, puurkaevude territooriumid on sanitaarkaitse ala ulatuses heakorrastatud, pumplahooned on lukustatud.

Heakorra ja järelvalve eest vastutab Haapsalu Veevärk AS.

Puurkaev-pumpla JVP-5 (Paralepa alevik) ei ole kasutuses ning Haapsalu Veevärk AS planeerib puurkaevu tamponeerida ning leida hoonele kas uus otstarve või hoopiski lammutada.

Ridala valla hajaasustusega piirkondades ja Herjava suvilate piirkonnas on palju eravalduses olevaid madalaid puurkaeve, kus veevõtt on alla 5 m3 ööpäevas. Ridala vald toetab hajaasustuse veeprogrammi raames elanikel puurkaevude ja veevarustussüsteemide rajamist.

Kui vett võetakse põhjaveekihist alla 10m3 ööpäevas ühe kinnisasja vajaduseks, siis ei ole sanitaarkaitseala moodustamine kohustuslik.

### 2.6.5 Reoveekogumisalad

Euroopa Liidu üks olulisemaid veealaseid küsimusi reguleerivaks õigusaktiks on asulareovee puhastamise direktiiv (91/271/EEC, 21.05.1991). Asulareovee puhastamise direktiivi eesmärk on kaitsta keskkonda kahjulike mõjude eest, mida võib põhjustada reovesi.

Vastavalt eelnimetatud direktiivile on reoveekogumisalaks piirkond, kus elanikkond ja/või majanduslik tegevus on piisav reovee kogumiseks ja reoveepuhastisse juhtimiseks või keskkonda heitmiseks.

Reovee puhastamise direktiivis esitatud nõuete täitmine ja kontrollimine toimub reoveekogumisala põhiselt. Reoveekogumisalad võimaldavad täpsemalt määrata ühiskanalisatsiooni arendamise piirkondi ja vajalikke projekte, kuhu suunata investeeringud.

Reoveekogumisalad liigitatakse reostuskoormuse alusel reostuskoormusega kas üle või alla 2000 inimekvivalendi (ie) ning sellest sõltuvad reovee puhastamise nõuded.

Ridala valla Uuemõisa ja Paralepa alevikud ning osaliselt Kiltsi ja Valgevälja külad kuuluvad nn Haapsalu linna reoveekogumisalasse. Nimetatud reoveekogumisala on kinnitatud Keskkonnaministri 02.07.2009.a. käskkirjaga nr 1079 „Reoveekogumisalad reostuskoormusega üle 2000 ie“. Haapsalu linna reoveekogumisala on registrikoodiga RKA0570211, pindalaga 771 ha, reostuskoormusega 13191 ie.

Haapsalu linna reoveekogumisala piirid on esitatud alljärgneval joonisel. Haapsalu reoveekogumisala suublaks on Haapsalu Tagalaht.



Haapsalu linna reoveekogumisala

Ridala valla üldplaneeringuga on määratud reoveekogumisalaks ka Panga, Sinalepa ja Jõõdre külade kompaktselt asustatud alad. Nendele küladele on koostatud omaette ühisveevärgi ja -ka- nalisatsiooni arengukava ning käesolevas töös neid ei käsitleta.

Ridala valla üldplaneeringus on märgitud valla perspektiivseteks arendatavateks ühisveevärgi ja

-kanalisatsiooni piirkondadeks Herjava, Valgevälja, Kiltsi, Rohuküla, Nõmme ja Pusku külad.

Valla üldplaneeringu kaardil on märgitud eelnimetatud piirkonnad kui perspektiivsed reoveekogumisalad.

Reoveekogumisalade moodustamise eesmärgiks on määrata alad, kus lähtuvalt asustuse tihedusest, sellega seotud reostuskoormuse suurusest ning põhjavee kaitstusest on keskkonnakaitse eesmärkide tagamiseks tarvis reovesi kokku koguda ja puhastada.

Reoveekogumisalade määramise kohustus tuleneb asulareovee puhastamise direktiivist (91/271/EMÜ, 21.05.1991). Reoveekogumisalad kinnitab keskkonnaminister käskkirjaga. Reoveekogumisala määramisel lähtuda Euroopa Komisjoni vastavast juhendmaterjalist ning esitada vabas vormis taotlus Keskkonnaministeeriumile.

Taotluse koostamisel tuleb lähtuda Vabariigi Valitsuse 19.03.2009 määrusest nr 57 "Reoveekogumisalade määramise kriteeriumid" ning veeseadusest. Taotluse koostajale on abiks Keskkonnaministeeriumi poolt koostatud vastavasisuline abimaterjal „Reoveekogumisala määramise või muutmise taotluse koostamise juhend“.

Ridala Vallavalitsus esitas 2010. aastal Keskkonnaministeeriumile taotluse Herjava reoveekogumisala määramiseks, kuid sai eitava vastuse, kuna reoveekogumisala reostuskoormus ei vastanud kehtestatud kriteeriumile (15 ei/ha).

Käesoleval ajal on Ridala Vallavalitsus läbi vaadanud ja korrigeerinud Herjava reoveekogumisala suurust ja koostab Keskkonnaministeeriumile esitamiseks uut taotlust.

### 2.6.6 Tehnovõrkude joonised

Haapsalu Veevärk AS halduses olevate Ridala valla vee- ja kanalisatsioonisüsteemide (Uuemõisa, Paralepa, Kiltsi, Valgevälja) kohta on digitaalne alusplaan (GIS), mis sisaldab infot olemasolevate vee-ja kanalisatsioonitorustike ning kaevude kohta, kuid ei hõlma senini veel kõiki vee-ettevõttele kuuluvaid vee- ja kanalisatsioonitorustikke. Nimetatud alusplaani täiendamine on vee-ettevõtte pidev tööülesanne.

Olemasolevate uute ja rekonstrueeritud vee- ja kanalisatsioonitorustike osas on olemas digitaalsed teostusjoonised. Vanade vee- ja kanalisatsioonitorustike osas on teostusjoonised paberkandjal.

Olemasolevate Uuemõisa sademeveetorustike kohta omab Ridala vald digitaalset infot just uute, viimastel aastatel rajatud Tallinna mnt sademeveetorustike kohta. Vanemate sademeveetorustike kohta korrektne andmebaas puudub.

Hajaasustusega piirkondades rajatud VK-torustikud ei kuulu vallale ning infot nende kohta saab vaid omanikelt.

# 3. KESKKONNA JA SOTSIAAL-MAJANDUSLIKUD NÄITAJAD

## 3.1 Keskkond

### 3.1.1 Lühiülevaade

Ridala vald asub Läänemaa keskosas ja ümbritseb rõngasvallana maakonnakeskust Haapsalut. Lisaks Haapsalu linnale on vallal ühine piir Lääne-Nigula ja Martna vallaga.

Ridala valla pindala on maakatastri andmetel 261,6 km2 ning põhja-, lääne- ja lõunapiiriks on meri. Valla koosseisu kuulub 78 saart ja laidu, millest suurim on Tauksi saar. Vallal on merepiiri 72,4 km.

Ridala vallas on kaks alevikku, Paralepa ja Uuemõisa ning 56 küla. Ridala valla asustustihedus on 12,7 el/km2. Vallal puudub selgelt väljakujunenud keskus. Valla asend regioonis on soodne, Uuemõisa ja Paralepa alevikud on praktiliselt Haapsalu linnaga kokku kasvanud. See annab võimaluse maakonnakeskuse ja asulate vaheliseks tihedaks koostööks ning aitab kaasa valla üldisele arengule, sh ka ühisveevärgi ja - kanalisatsiooni valdkonnas.

Peamised ühendusteed vallas on Ääsmäe-Haapsalu-Rohuküla põhimaantee ning Haapsalu-Laiküla tugimaantee. Valla territooriumil on ka Rohuküla sadam, mille kaudu peetakse praamiühendust Vormsi ja Hiiumaaga. Sadama kaudu käib ka kaubavedu, peamisteks kaubaartikliteks on puit ja turvas.

Uuemõisas on avatud Rannarootsi keskus, mida majandab Rannarootsi Ärikeskus OÜ ja 2012.a. sügisel avas Hoolekandeteenused AS vaimupuudega inimestele Uuemõisa Kodu. Mõlemad arendused on toonud kaasa uusi töökohti nii Ridala valla kui Läänemaa elanikele.

Valla asend on soodne ettevõtluse arenguks. Suuremaks ettevõtteks on Haapsalu Uksetehas AS, kus töötab rohkem kui 160 inimest. Haapsalu Uksetehase AS ekspordib oma toodangut Lätti, Leetu, Venemaale, Soome, Saksamaale ja Jaapanisse.

Vallas tegutseb veel rida väiksemaid ettevõtteid, kes kõik annavad tööd ka valla elanikele Hapval AS, AA Sisustusdetail OÜ, Serengeti OÜ, [Uuemõisa Autokeskus](http://www.uak.ee/) OÜ, Mehtrans AS, Movek Grupp OÜ, Lääne Agrovaru OÜ, Tevimõisa OÜ, [Lääne Teed OÜ](http://www.yle.ee/laeaene-teed-oue), [Swecon AS, jne..](http://www.volvoce.com/dealers/et-ee/swecon/pages/introduction.asp)

Ridala valla üldplaneeringu kehtestamisega avanesid võimalused alustada ettevalmistustöödega Kiltsi külas endise militaarlennuvälja kirdenurgas asuva maa kasutuselevõtuks tootmismaana, pakkumaks Läänemaa väikestele ja keskmise suurusega ettevõtetele tootmis- ja äripindu ning Ridala valla elanikele uusi töökohti. Koostatud on detailplaneering ning maa-alalt on KIK veeprogrammi rahastuse abil lammutatud üle 30 kasutusest välja langenud militaarehitise ja-rajatise.

### 3.1.2 Pinnakate

Ridala valla pinnakate koosneb olenevalt asukohast merelise, limno- ja fluvioglatsiaalse tekkega liivadest, moreenist ja biogeensetest setetest (soode ja rabade piirkondades). Pinnakate on valdavalt õhuke, ulatudes loopealsetest, kus pinnakate puudub kuni paarikümne meetrini. Sisemaa suunas liikudes pinnakatte paksus kasvab, ulatudes kohati kuni 30 meetrini. Valla piires puuduvad märkimisväärsed kvaternaarse tekkega künklikud pinnavormid: moreenkünkad ja vallseljakud. Valla piires on enamasti tasandikud.

### 3.1.3 Geoloogiline aluspõhi

Ridala vallas moodustavad geoloogilise aluspõhja Siluri ja Ordoviitsiumi lubjakivid ja Kambriumi liivakivid, savi ja aleuroliit. Viimased lasuvad kristalliinsel aluskorral. Aluspõhja reljeef on liigestatud, teda katva pinnakatte paksus kõigub 0....30 meetrini.

Siluri lubjakivikompleks levib valla lõunaosas – intervallis maapinnast kuni maksimaalselt 80 meetrini. Siluri kompleksi paksus jääb vahemikku 40-60 meetrit. Kompleks paikneb Raikküla ja Juuru lademetes, mis koosnevad vastavalt dolomiidistunud lõhelisest lubjakivist ning lubjakivist ja merglist.

Ordoviitsiumi lubjakivid ja merglilised lubjakivid paiknevad Ridala vallas olenevalt piirkonnast ja reljeefist alates 20 m kuni ligikaudu 180 m sügavuseni. Kompleks paikneb Ülem-ordoviitsiumi Pirgu, Vormsi ja Nabala lademetes ning Kesk-ordoviitsiumi Rakvere lademetes. Nimetatud lademed on olenevalt asukohast väga heteriogeense koostisega, koosnedes lubjakivist ja savikast lubjakivist mergli vahekihtidega (Vormsi lade).

### 3.1.4 Põhjavesi

Matsalu alamvesikonna piires on põhjaveekogumite seisund hea. Põhjavee tase looduslähedane.

Matsalu alamvesikonna veemajanduskavas on esitatud põhjavee kaitstuse kaart (vt Lisa 1), mille kohaselt Ridala vallas on Kambrium-Vendi ja Ordoviitsium-Kambrium veekihtide põhjavee reostuskaitstus järgnev:

* Uuemõisa ja Paralepa alevikes ning Herjava ja Valgevälja külades on põhjavesi keskmiselt kaitstud (keskmine reostusohtlikkus), moreeni 10-20 m; savi, liivsavi 2-5 m;
* Kiltsi külas on suures osas põhjavesi nõrgalt kaitstud (kõrge reostusohtlikkus), moreeni 2-10 m; savi, liivsavi <2 m.

Veeseaduse §12 lõike 6 alusel, Põhjaveekomisjoni 02.12.2005.a. ettepaneku põhjal ning vastavalt Keskkonnaregistri põhjaveehaarete nimistus hoitavale põhjaveevarude arvestusele on Keskkonnaministri 06.04.2006.a. käskkirjaga nr 410 kinnitatud Lääne maakonna põhjaveevarud.

Ridala valla piirkonna hüdrogeoloogiline läbilõige koosneb Kvaternaari, Siluri (S), Ordoviitsiumi (O), Ordoviitsium-Kambriumi (O-C) ja Kambrium-Vendi (C-V) veekompleksidest.

Uuemõisa ja Paralepa alevikes ning Kiltsi külas kasutatakse ühisveevärgi toiteks O-C ja C-V komplekside põhjavett.

Ühisveevärgi teenusega varustamata elanikud Valgevälja, Kiltsi ja Herjava külades kasutavad eravalduses olevate Ordoviitsiumi (O) puurkaevude vett.

Põhjavee hea seisundi tagamiseks tuleb vanad ja kasutusest väljas olevad puurkaevud nõuetekohaselt likvideerida. Tuleb tagada põhjavee kaitse ohtlike ainetega reostumise eest.

### 3.1.5 Pinnavesi

2004.a. hinnati Matsalu alamvesikonna veemajanduskava raames jõgede, peakraavide seisundit üldfosfori ja üldlämmastiku põhjal. Heaks loeti, kus Nüld=2...3 mg/m3 ja Püld=0.05...0.08 mg/m3.

Hinnangu järgi olid enamus Matsalu alamvesikonna jõelõike heas ja väga heas seisundis. Ridala valla territooriumil erines vaid Kaevaniidu peakraav (keskkonnaregistri kood 110530 (*Randsalu oja*), mille seisund loeti halvaks lõigus, mis algas 2.5 km peale lähet kuni suudmeni Haapsalu lahes. Aastatel 2010…2011 rajati Rannaraootsi keskus ja Tallinna mnt sademeveekanalisatsioon ning puhastati sademevee eelvool - Kaevaniidu peakraav alates Rannarootsi keskusest kuni mereni. Visuaalse vaatluse põhjal võib hinnata olukorda heaks, kraav on süvendatud, kraavikaldad puhastatud võsast, jne.

### 3.1.6 Rannikuvesi

Haapsalu laht on madalaveeline, vee sügavus Eeslahes ulatub 4-5 m, Tagalahes, Tahu ja Saunja lahes vaid 0.5-1.5 meetrini. Veeringlus Haapsalu lahe idaosas on väga aeglane ning vesi on tugevast eutrofeerunud. Küllalt tavaline on sinivetikate õitsemine. Lahes on täheldatud nii talvist kui suvist hapnikupuudust. Haapsalu lahe põhi on valdavalt liivane. Lahe kaldad on aga roostunud.

2004.a. hinnati rannikuvee seisundit projekti „Veepoliitika raamdirektiivi rakendamine Matsalu alamvesikonnas“ raames. Haapsalu laht on tähtis kalade kudeala, mistõttu võiks veekvaliteedi standardi aluseks võtta Euroopa Liidus kehtestatud kalavete nõuded. Senine lahe seisund aga ei ole piisav, et tagada neid kriteeriume. Eeltoodut arvestades loetakse Haapsalu lahe seisundit kesiseks. Tõenäoliselt ei ole lihtsaid võimalusi olukorra parandamiseks madalates lahtedes aegade jooksul lahemudasse kogunenud toitainete tõttu.

### 3.1.7 Tehiskeskkond ja jäätmekäitlus

2007.a. avati Ridala vallas Kiltsi külas Läänemaa jäätmejaam, mis rajati endise Pullapää prügila maaüksusele. Jäätmejaam kuulub Ridala valla munitsipaalomandisse ja seda opereerib Feralmet OÜ.

Läänemaa jäätmejaam teenindab nii era- kui ärisektorit, vastu võetakse eri liiki jäätmeid, sh ohtlikke jäätmeid. Jäätmejaama valmimine oli oluline samm keskkonna kaitsmisel ja kaasaegse jäätmekäitluse poole.

Ühisveevärgi toiteks kasutusel olevate puurkaevude vesi on hästi kaitstud maapinnalt lähtuva reostuse eest. Tabelis loetletud reostusallikad ei paikne puurkaevude läheduses. Kui räägime põhjavee heast kaitstusest, siis pinnavee kvaliteeti mõjutavad oluliselt lekkivad kogumiskaevud ja hooletult ehitatud raudbetoon rõngastest reoveekaevud.

Ridala vallas, Uuemõisa ja Paralepa alevikes ning Kiltsi, Valgevälja, Herjava asumites paiknevad alljärgnevad, veekeskkonnale potentsiaalselt ohtlikud tehiskeskkonna rajatised:

**Tehiskeskkonna rajatised Tabel 3-1**

|  |  |  |  |
| --- | --- | --- | --- |
| Pos.nr. | Objekti nimetus,aadress | Sanitaarne olukord seisuga 2014.a. | Võimalik mõju keskkonnale |
| 1. | Statoili tankla, Tallinna mnt | hea | Pinnase- ja pinnaveereostus  |
| 2. | Lukoili tankla, Tallinna mnt | hea | Pinnase- ja pinnaveereostus  |
| 3. | Uuemõisa katlamaja, Tehnika tn  | hea | Pinnase- ja pinnaveereostus |
| 4. | Tamponeerimata puurkaevud | rahuldav | Põhjaveereostus |

## 3.2 Sotsiaalmajanduslikud näitajad

### 3.2.1 Elanikkond

Ridala valla andmetel elab vallas seisuga 01.01.2015.a. 3353 elanikku. Ridala vald on elanike arvult Läänemaa teine suurem vald, esikohal on valdade ühinemisel moodustunud Lääne-Nigula vald. Asustustihedus on ca 12 el/km2, mis on maakonnas suuremate hulgas. Maakonna keskmine asustustihedus on 6.7 el/km2.

Ridala valla suuremad alevikud on Uuemõisa ja Paralepa, mis on ühtlasi valla tõmbekeskusteks. Suuremad asulad vallas on Jõõdre ja Panga külad ning tänasel päeval ka juba Herjava küla, kus on rohkem kui kakssada elanikku, teistes külades on elanikke oluliselt vähem.

Väljaspool valda on väga suureks mõjutajaks Lääne maakonna keskus Haapsalu. Kohati on Haapsalu linna ja Ridala valla vaheline piir hägustunud. Nii on Uuemõisa ja Paralepa alevikud kujunenud Haapsalu linnaosadeks. Ridala vald saab suurema osa alevike sissetulekutest (eriti arenenud ettevõtlusega Uuemõisast).

Viimasel kümnel aastal on rahvaarv Läänemaal pidevalt kahanenud. Kuni 2007. aastani iseloomustas sarnane tendents ka Ridala valda, kuid hakkas siis vastupidiselt maakonna enamikele teistele valdadele hoopis kasvama ning püsis suhteliselt stabiilsena. Vaid paaril viimasel aastal on olnud väike langus.

Ridala valla eeliseks võrreldes teiste maakonna valdadega on soodne elukeskkond ning pakutavate teenuste hulk ja kvaliteet. Lisaks on erasektor loonud piirkonda hulgaliselt töökohti.

Alljärgnevas tabelis on esitatud Ridala valla elanike arvud aastate lõikes:

**Ridala valla elanike arv Tabel 3-2**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Aastad | 2007 | 2008 | 2009 | 2010 | 2011 | 2012 | 2013 | 2014 | 2015 |
| Elanike arv | 3175 | 3195 | 3235 | 3311 | 3411 | 3417 | 3412 | 3376 | 3353 |

*Andmed: Rahvastikuregister, Elanike arv, Läänemaa*

Vallas on kõige suurema elanike arvuga Uuemõisa alevik, kus 2014.a. andmetel oli kokku 1090 elanikku, kelledest 929 elanikku asuvad kortermajades ja 161 elanikku eramutes. Uuemõisa elanike arvule lisandub suvisel perioodil Kajaka tn piirkonnas asuvate suvemajade kasutajad, keda on hinnanguliselt ca 60 inimest.

Kiltsi küla tiheasustusala ja Paralepa alevik on kokku kasvanud, seepärast on neid käsitletud käesolevas arengukavas ühtse piirkonnana. Paralepa alevikus ja Kiltsi külas on kokku 345 elanikku, kelledest ca 85% asuvad eramutes.

Valgevälja küla on suhteliselt väike ja tegemist on hajaasustusega (üksikud talukohad). Valla andmetel on Valgevälja küla elanike arv 25 elanikku. Vastavalt valla üldplaneeringule on Valgevälja küla perspektiivne eramuehituse arendusala (Kalju-Soo ja Maantee maaüksuse arendusalad), kus tulevikus võib eeldada elanike arvu kasvu.

Herjava külas on samuti tegemist hajaasustusega, välja arvatud suvilapiirkond, kus on viimastel aastatel asutud hoogsalt suvilaid ümber ehitama aastaringseks elamiseks.

Herjava külas on valla andmetel kokku 206 püsielanikku. Herjava suvilapiirkondades on kokku ca 250 krunti, neist 18 krunti on hoonestamata. Suvilapiirkondades on tänase päeva seisuga juba 143 püsielanikku, mis moodustab ca 70% kogu küla elanike arvust.

Väga paljud suvilaomanikud planeerivad tulevikus ehitada suvemaja ümber eramuks ning on avaldanud vallas soovi liituda ühisveevärgi ja-kanalisatsiooniga, mis käesoleval ajal puudub.

Viimaste aastate püsielanike arvu kasv suvilapiirkonnas tingib vajaduse määrata piirkonnas reoveekogumisala. Ridala valla poolt planeeritava reoveekogumisala piiresse jääb ca 235 majapidamist, milledest 58 majas on kokku 143 püsielanikku. Ülejäänud 177 majapidamist on kasutusel suvilatena, kus kasutajate arv on ca 350 inimest.

Ülejäänud Herjava küla elanikud elavad hajaasustusega piirkondades eramutes, taludes.

Alljärgnevas tabelis 3-3 on esitatud arengukavas käsitletavate Ridala valla alevikes ja külades asuvate püsielanike arv.

**Elanike arv**  **Tabel 3-3**

|  |  |  |  |  |  |  |
| --- | --- | --- | --- | --- | --- | --- |
| Elanikkond | 2009 | 2010 | 2011 | 2012 | 2013 | 2014 |
| Uuemõisa | 1048 | 1069 | 1123 | 1134 | 1094 | 1090\* |
| Paralepa | 284 | 304 | 304 | 311 | 313 | 310 |
| Kiltsi | 37 | 39 | 36 | 34 | 35 | 35 |
| Valgevälja küla |  |  |  |  |  | 25 |
| Herjava küla | 160 | 170 | 188 | 189 | 198 | 206\*\* |

*\* Ei sisalda Kajaka tn suvilate kasutajaid*

*\*\*sh kavandataval reoveekogumisalal ligikaudu 143*

2014.a. alguses koostas Statistikaamet rahvastikuprognoosi 25 aastaks, mille kohaselt püsib Ridala valla elanike arv suhteliselt stabiilne, perioodil 2013-2040 toimub elanike arvu vähenemine 2,68%.

Ridala valla ja Läänemaa prognoositavad elanike arvud aastateks 2015-2026 on alljärgnevad:

**Prognoositav elanike arv** **Tabel 3-4**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Elanikkond | 2015 | 2016 | 2017 | 2018 | 2019 | 2020 | 2021 | 2022 | 2023 | 2024 | 2025 | 2026 |
| Ridala vald | **3092** | **3090** | **3087** | **3084** | **3080** | **3077** | **3072** | **3068** | **3063** | **3058** | **3053** | **3048** |
| Läänemaa | 24132 | 23915 | 23707 | 23488 | 23264 | 23058 | 22827 | 22595 | 22382 | 22153 | 21929 | 21708 |

*Andmed: Statistikaamet, elanike arvu prognoos*

Rahvastikuprognoos on koostatud rahvaloenduse andmete põhjal. Vallavalitsuse poolt esitatud elanike arv pärineb rahvastikuregistri andmebaasist, milles on sees näiteks ka need maksumaksjad, kes elavad vallas alaliselt vaid suvel. Seetõttu on tabelites 3-3 ja 3-4 esitatud elanike arv aastal 2015 ka pisut erinev.

### 3.2.2 Tööhõive

Tööealiste inimeste arv moodustab 64,5% (2178 elanikku) Ridala elanike arvust. Registreeritud töötute arv 2013. aastal oli 93 inimest, mis teeb töötuse %-ks 4,5.

Haapsalu linnas paiknev juhtmetehas PKC Eesti AS, mis annab käesoleval ajal tööd ka ca 40-le Ridala vallast pärit elanikule, on planeerinud 2015.a. alul kolida suure osa tootmisest Keilasse. Tootmise ümberpaigutamine mõjutab seega ka tehases töötavaid Ridala valla elanikke. Seega on alust eeldada, et 2015.a. alul töötute arv kasvab.

Statistikaameti poolt läbi viidud 2011. aasta rahva ja eluruumide loendus tõendab, et arvestatav hulk inimesi on sunnitud töö tõttu pidevasse pendelrändesse. Maakonnavälise töörände puhul domineerib sihtkohana Tallinn.

Maakonnasiseses rändes on esikohal Haapsalu, kus töötab 1064 teistes omavalitsustes elavat inimest. Teisele kohale jääb Ridala vald 564 töörändajaga. Haapsalu ja Ridala valla elanikud moodustavad enam kui poole naaberomavalitsuses käivatest töörändajatest. Välismaal töötavad inimesed on jäetud arvestusest välja.

### 3.2.3 Ettevõtlus Ridala vallas

Ridala valla asend on soodne ettevõtluseks. Ridala valla ettevõtted ja tootmistegevus on koondunud valdavalt Uuemõisa alevikku ning Panga ja Sinalepa külla. Suurem osa keskmise suurusega ettevõtetest tegutseb Uuemõisa tootmisaladel.

Ridala valla ettevõtluse eripäraks on suurettevõtete puudumine. Suurettevõtete rajamist piirab hajaasustusest tingitud tööjõunappus ning sellest tulenevad lisakulutused tootmisele.

Ridala valla suuremad ettevõtted on puidu- ja mööblitööstused, Haapsalu Uksetehas AS (ca 160 töötajat), Hapval AS (ca 55 töötajat), Trei Puidukaubad OÜ. Lisaks tegutsevad vallas veel mitmed auto- ja rasketehnikat müüvad ja hooldavad ettevõtted, Uuemõisa Autokekus OÜ, Mehtrans AS, Tradilo OÜ, Swecon OÜ, Lääne Agrovaru OÜ, Tevimõisa OÜ, Lääne Teed OÜ.

Uuemõisas on avatud Rannarootsi keskus ja 2012.a. sügisel avas AS Hoolekandeteenused vaimupuudega inimestele Uuemõisa Kodu. Mõlemad arendused on toonud kaasa uusi töökohti nii Ridala valla kui Läänemaa elanikele.

Endise Kiltsi sõjaväelinnaku maa-alale arendatakse maakondliku tähtsusega Kiltsi tööstusala, mis pakub tulevikus korraliku taristuga äri- ja tootmiskrunte väikese ja keskmise suurusega ettevõtetele.

### 3.2.4 Ühisveevärgi ja -kanalisatsiooni teenuse kasutajad

Ridala vallas Uuemõisas ja Paralepas-Kiltsis on aastatel 2009…2912 ehitatud uusi vee- ja kanalisatsioonitorustikke, mis on kasvatanud neid piirkondi haldava vee-ettevõtte Haapsalu Veevärk AS klientide arvu. Vee- ja kanalisatsiooniteenust saavate Ridala valla Uuemõisa ja Paralepa-Kiltsi klientide arvu muutus on esitatud alljärgnevas tabelis 3-5.

Valgevälja külas on rajatud elamuarendusalal vee- ja kanalisatsioonitorustikke ning reoveepumpla aga need on arendaja valduses.

Herjava külas ühisveevärk ja-kanalisatsioon puuduvad.

**Teenuse kasutajad Uuemõisas ja Paralepa-Kiltsis** **Tabel 3-5**

|  |  |  |
| --- | --- | --- |
|  | 01.01.2009 | 01.01.2014 |
| Uuemõisa | Paralepa-Kiltsi | Uuemõisa | Paralepa-Kiltsi |
| Elanike arv | 1048 | 321 | \*1150 | 345 |
| Joogiveega varustatud elanike arv | 1048 | 321 | 1090 | 326 |
| Joogiveega varustatus | 100% | 100% | 94,7% | 94,5% |
|  |  |  |  |  |
| Kanalisatsiooniga varustatud elanike arv | 1048 | 309 | 1150\* | 257 |
| Kanalisatsiooniga varustatus | 100% | 96% | 94,7% | 74,5% |

*\* Tabelis esitatud Uuemõisa elanike arv sisaldab lisaks püsielanikele ka Kajaka tn suvilate kasutajaid*

*(ca 40 suvilat).*

Haapsalu Veevärk AS registreerib teenust saavate inimeste arvu lepingu sõlmimisel.

Uuemõisas on praktiliselt kogu alevik kaetud ühisvee ja -kanalisatsioonitorustikega. Uuemõisa aleviku elanikest, sh ka osa Kajaka suvilapiirkonna püsielanikest, on liitunud ühisveevärgi ja –kanalisatsiooniga 94,7%. Kajaka suvilapiirkonnas on hoogustunud suvilate ümberehitamine eramuteks ning lähiaastatel on suur tõenäosus ca 40 kinnistu liitumiseks ühisveevärgi ja –kanalisatsiooniga. Seda sõltumata sellest, kas rajatakse krundile eramu või kasutatakse olemasolevat suvilat vaid hooajaliselt.

Paralepas-Kiltsis on ühisveevarustusega kaetud Paralepa alevik ja osa Kiltsi külast. Kiltsi küla hajaasustusega piirkonnas ühisveevärk puudub.

Elanikud, kes ei ole liitunud ühisveevarustuse süsteemiga, kasutavad joogivee saamiseks valdavalt madalaid puurkaeve ja salvkaeve, millede veekvaliteet ei pruugi vastata joogiveele esitatavatele nõuetele. Näiteks Herjava suvilapiirkonnas on rajatud suurel hulgal madalaid Ordoviitsiumi veekihist vett saavaid puurkaeve, sügavusega 20…30 m. Vaid üksikud hilisemad puurkaevud on sügavamad, kuni 100 m. Suvilatepiirkondades tegeleti üsna palju aiandusega ning puurkaevud olid algselt mõeldud peamiselt kastmisvee saamiseks. Madalate puurkaevude vesi on väga rauarikas ega vasta joogiveele esitatavatele nõuetele.

Uuemõisas on ühiskanalisatsiooniga liitunud 94,7% elanikest. Liitumisvõimalus on loodud kõikidele Uuemõisa elanikele. Nii nagu ühisveevõrguga liitumisel, valitseb sama olukord ka kanalisatsiooni osas. Lähitulevikus on loota ca 40 uut liitujat.

Paralepa piirkonnas on ühiskanalisatsiooniga liitumine olnud aeglane, eriti just vanemad eramud, kus on kuivkäimlaid või septikuid ning hoonesisese kanalisatsioonisüsteemi rajamine ei ole jõukohane. Seetõttu kasutatakse pakutavat reovee väljaveo teenust.

Purgimisteenust Ridala valla elanikele pakuvad Haapsalu Veevärk AS, Antoms OÜ, Lääne Sanservice OÜ, Ragn Sells AS, Soliis OÜ ja Toi Toi Eesti OÜ .Vaatamata sellele võib eeldada, et mingi osa reoveest immutatakse ka pinnasesse.

Ülevaate Haapsalu Veevärk AS klientuurist Uuemõisas ja Paralepa-Kiltsis aastal 2014 annavad alljärgnevad tabelid 3-6 ja 3-7.

**Sõlmitud lepingud 01.01.2014 Tabel 3-6**

|  |  |  |  |
| --- | --- | --- | --- |
| Jrknr | Tarbijate kategooria | Veeteenus | Kanalisatsiooniteenus |
| Uuemõisa | Paralepa-Kiltsi | Uuemõisa | Paralepa-Kiltsi |
| 1. | **Elanikkond, sh** | **99** | **123** | **99** | **88** |
| 1.1. | korteriühistutes | 26 | 2 | 26 | 2 |
| 1.2 | eramajades | 73 | 121 | 73 | 86 |
|  |  |  |  |  |  |
| 2. | **Tööstus** | **19** | **1** | **17** | **1** |
| 3. | **Kaubandus** | **8** |  | **8** |  |
| 4. | **Teenindus** | **12** | **3** | **12** | **3** |
| 5. | **Muud** | **6** | **1** | **6** | **1** |
|  | KOKKU | **144** | **128** | **142** | **93** |

*Haapsalu Veevärk AS andmed*

**Vee-ja kanalisatsiooniteenuse kasutajad 01.01.2014 Tabel 3-7**

|  |  |  |  |
| --- | --- | --- | --- |
| Jrknr | Tarbijate kategooria | Veeteenus | Kanalisatsiooniteenus |
| Uuemõisa | Paralepa-Kiltsi | Uuemõisa | Paralepa-Kiltsi |
| 1. | **Elanikke kokku** | **1090** | **326** | **1090** | **257** |
| 1.1 | korteriühistutes | 929 | 59 | 929 | 59 |
| 1.2 | eramajades | 161 | 267 | 161 | 198 |

*Haapsalu Veevärk AS andmed*

### 3.2.5 Leibkondade sissetulek ja maksevõime

Leibkondade sissetulek on üheks indikaatornäitajaks vee- ja kanalisatsioonitariifide taseme prognoosimisel.

Ridala vallas puuduvad andmed leibkonna liikme netosissetuleku kohta. Informatsiooniks on esitatud andmed Lääne maakonna kohta ning võrdluseks on toodud ka Eesti keskmised pereliikme netosissetulekud:

Leibkonnaks loetakse ühises põhieluruumis (ühisel aadressil) elavate isikute rühma, kes kasutab raha- ja/või toiduressursse ja kelle liikmed ka ise tunnistavad end ühes leibkonnas olevaks. Leibkonna võib moodustada ka üksikisik.

Leibkonna liikme netosissetulek on oluliseks indikaatoriks vee-ja kanalisatsioonitariifide taseme prognoosimisel. Eestis puudub statistika leibkonna liikme netosissetuleku kohta linnade, valdade kaupa. Hetkel on leibkonnaliikme netosissetuleku viimased andmed kättesaadavad kuni 2012. aastani.

Lääne maakonna leibkonnaliikme keskmine sisetulek on madalam kui Eestis keskmiselt. 2012. aastal moodustas Lääne maakonna leibkonnaliikme keskmine netosissetulek Eesti keskmisest ca 84%.

2013.a. Lääne maakonna leibkonnaliikme keskmine netosissetulek on prognoositud Konsultandi poolt.

**Leibkonnaliikme sissetulek Tabel 3-8**

|  |  |  |  |  |  |
| --- | --- | --- | --- | --- | --- |
| Leibkonnaliikme netosissetulek EEK/kuu: | 2009 | 2010 | 2011 | 2012 | 2013 |
| Eesti | 394,2 | 380,4 | 414,5 | 457,2 |  |
| Lääne maakond | 363,9 | 376,4 | 393,9 | 382,0 | 405\* |

*Allikas: Statistikaamet*

Palgatöötaja keskmine brutotulu 2013. aastal oli Ridala vallas 828 EUR/kuus (andmed pärinevad Ridala vallast).

**Leibkonnaliikme kulutused vee- ja kanalisatsiooniteenusele** **Tabel 3-9**

|  |  |  |  |  |  |  |
| --- | --- | --- | --- | --- | --- | --- |
| Näitaja | Ühik | 2009 | 2010 | 2011 | 2012 | 2013 |
| **Uuemõisa, Paralepa-Kiltsi** |  |  |  |  |  |  |
| Netosissetulek ühe leibkonna­liikme kohta (Lääne maakond) | EUR/kuu | 363,9 | 376,4 | 393,9 | 382,0 | 405 |
| Vee hind | EUR/m3 | 0,51 | 0,52 | 0,63 | 0,96 | 0,96 |
| Kanalisatsiooni hind | EUR/m3 | 1,38 | 1,39 | 1,37 | 1,32 | 1,32 |
| Vee tarbimine inimese kohta | l/d | 75 | 76 | 77 | 78 | 76 |
| Kulutused vee-kanali teenustele inimese kohta | EUR/kuu | 4,25 | 4,35 | 4,62 | 5,34 | 5,20 |
| Inimese kulutused vee-kanali teenustele netosissetulekust | % | 1,2 | 1,2 | 1,2 | 1,4 | 1,3 |

Veeteenuse hind elanikkonnale koos abonenttasuga (käibemaksuga) on Eestis piirkonniti erinev, kuid on võrreldes varasemate aastatega siiski ühtlustunud. Ridala vallas, Uuemõisa ja Paralepa alevikes ning Kiltsi tiheasustusega alal, kes on ühinenud ühisveevärgi ja-kanalisatsiooniga, kehtivad Haapsalu Veevärk AS tariifid.

Varasemad kehtinud vee- ja reoveeteenuse tariifid olid kehtestatud 2011.aastal. Uute hindade kehtestamise vajadus tulenes elektrienergia hinnatõusust 2013.a. alul ning riiklikult kehtestatud ressursi-ja saastetasu tariifide igaaastasest suurenemisest.

Arvestades eelnimetatud asjaolusid, kinnitas Konkurentsiamet alates 01.08.2014.a. Haapsalu Veevärk AS uued vee-ja reoveeteenuse hinnad (koos käibemaksuga), mis kehtivad Haapsalu linnas, Uuemõisa, Kiltsi ja Paralepa alevikes:

Haapsalu Veevärk AS vesi 1,08 EUR reovesi 1,536 EUR

Peale hinnakorrektsiooni jääb Haapsalu Veevärk AS teeninduspiirkonnas teenuse komplekshind võrreldes sarnaste vee-ettevõtetega Eesti keskmisest madalamale tasemele.

Üldlevinud rahvusvaheliseks aktsepteeritud maksimaalseks piirmääraks vee-ja kanalisatsiooniteenuste kuludeks leibkonna liikme sissetuleku suhtes loetakse ca 4-5%.

### 3.2.6 Veevarustuse ja kanalisatsiooniteenuste eest esitatavate arvete tasumine

Suuri probleeme ostjatele esitatud arvete laekumisega ei ole, võlglaste osakaal ca 1,3% Haapsalu Veevärk AS poolt väljastatud arvete mahust. Võlglastega tegelemine on Haapsalu Veevärk AS-l pidev töö.

### 3.2.7 Veetarve ja veeheide elaniku kohta. Veekaod

Haapsalu Veevärk AS on vastutav Ridala valla Uuemõisa ja Paralepa alevike ning Kiltsi küla elanikkonna varustamise eest vee- ning kanalisatsiooniga. Haapsalu Veevärk AS peab pidama veearvestust vastavalt vee erikasutusloas esitatule. Puurkaevudest võetava vee arvestust peetakse kuude kaupa ning regulaarselt täidetakse puurkaevude arvestuse päevikut. Põhjavee arvestust teostatakse taadeldud veemõõtjate näitude alusel.

Nimetatud piirkondades puuduvad märkimisväärse veetarbega suurettevõtted. Suuremaks ühisveevärgi veetarbijaks on Uuemõisa alevik, kus lisaks elanikkonna veetarbimisele lisandub ettevõtete veetarbimine.

Vastavalt vee erikasutusloale on Haapsalu Veevärk AS kohustatud pidama arvestust ka reoveepuhastitele juhitava reovee hulga kohta ning esitama andmed koos heitvee saastetasu kalkulatsioonidega Keskkonnaametile.

Vee tootmise ja tarbimise muutust võrreldes 2008. aastaga iseloomustab alljärgnev tabel 3-10. Tabelis esitatud andmed sisaldavad Haapsalu Veevärk AS poolt toodetud ja tarbitud vett Haapsalu linnas ning Uuemõisas, Paralepa-Kiltsis kokku. Tabelis esitatud andmed on Konsultandile esitatud Haapsalu Veevärk AS poolt.

**Vee tootmine ja tarbimine, veekadu** **Tabel 3-10**

|  |  |  |  |  |
| --- | --- | --- | --- | --- |
| Nimetus | Ühik | 2008 | 2013 | 2014 (9k) |
| Pumbatud vesi | tuh m3 | 580 | 566 | 433 |
| Omatarve | tuh m3 | 13,3 | 17,6 | 14,0 |
| sh tuletõrje vesi | tuh m3 |  | 0,4 | 0,6 |
| Võrku antud vesi | tuh m3 | 566,7 | 548 | 419 |
| Müüdud vesi kokku, sh | tuh m3 | 533 | 491 | 373 |
| - elanikkond | tuh m3 | 346 | 332 | 254 |
| - juriidilised isikud | tuh m3 | 187 | 160 | 119 |
| Elanikkonna veetarbimine | l/el/d | 75 | 76 | 78 |
| Summaarne veetarbimine | l/el/d | 115 | 112 | 114 |
| Teenindatavate elanike arv, sh | tuh | 12,64 | 12,00 | 12,00 |
| - Haapsalu linn | tuh | 11,27 | 10,58 | 10,58 |
| - Uuemõisa | tuh | 1,05 | 1,09 | 1,09 |
| - Paralepa-Kiltsi | tuh | 0,32 | 0,33 | 0,33 |
| Veekadu aastas | tuh.m3 | 33,7 | 57,1 | 45,38 |
| Kadu võrku antud veest | % | 6 | 10,4 | 10,8 |

Andmed veekadude kohta ühisveevõrgus pärinevad Haapsalu Veevärk AS-lt ja käivad kogu ühisveevõrgu kohta, sh ka Uuemõisa ja Paralepa-Kiltsi piirkondade veetorustikud. Veekaod on aastatel 2008...2011 vähenenud, kuid kahel viimasel aastal moodustab veekadu ca 10% võrku antud veest. Veekadude põhjustajaks on vanad, amortiseerunud veetorustikud ja siibrid (suures osas just Haapsalu vanalinna veevõrgus ja ka Uuemõisa aleviku veevõrgus).

Summaarset veetarbimist (elanikkond, ettevõtted-asutused) Uuemõisa ja Paralepa-Kiltsi ühisveevarustusega kaetud piirkondades iseloomustavad alljärgnevas tabelis esitatud andmed.

**Veetarbimine ja veeheide (müüdud kogused) Tabel 3-11**

|  |  |  |  |  |  |
| --- | --- | --- | --- | --- | --- |
| Jrk.nr. | Teenuse nimetus | Ühik | 2008 | 2013 | 2014(9 kuud) |
| **1.** | **Veetarbimine kokku, sh** | **tuh/m3** | **63** | **64** | **49** |
| 1.1 | Elanikkond* Uuemõisa
* Paralepa-Kiltsi
 | tuh/m3tuh/m3tuh/m3 | 38299 | 39309 | 30237 |
| 1.2 | Ettevõtted, asutused | tuh/m3 | 25 | 25 | 19 |
|  |  |  |  |  |  |
| **2.** | **Kanaliseeritud reovesi, sh** | **tuh/m3** | **61,5** | **62,1** | **47,4** |
| 2.1. | Elanikkond* Uuemõisa
* Paralepa-Kiltsi
 | tuh/m3tuh/m3tuh/m3 | 37,5298,5 | 37,130,07,1 | 28.423,05,4 |
| 2.2. | Ettevõtted, asutused | tuh/m3 | 24 | 25,0 | 19,0 |

### 3.2.8 Ühisveevärgi ja -kanalisatsiooni teenuseid mittekasutav elanikkond

Paralepa alevikus on täies mahus uuendatud ühisveevärgi ja -kanalisatsioonitorustikud, kuid paljud inimesed ei soovi sellega liituda, või on liitumine neile liialt kallis. Haapsalu Veevärk AS poolt on kehtestatud vastav otsus, mis annab võimalused liituda ühisveevärgi ja -kana-lisatsiooniga soodustingimustel.

Haapsalu Veevärk AS andmete kohaselt on Uuemõisa aleviku püsielanikud 100%-lt liitunud ühisveevärgi ja -kanalisatsioonisüsteemiga. 2013.a. ehitati Uuemõisas, Kajaka suvilapiirkonnas ühisveevärgi ja -kanalisatsiooni torustikud ning ca 40 kinnistut ei ole tänasel päeval veel liitunud ühisveevärgi ja -kanalisatsiooniga. Samas nende kinnistute omanikud ei kuulu aleviku elanike registrisse.

Ühisveevarustuse süsteemiga ühendamata Kiltsi, Valgevälja ja Herjava piirkondade elanikud saavad oma joogivee madalatest salv- ja puurkaevudest. Kanaliseerimata piirkondade eramajad omavad kuivkäimlaid, septikuid, kogumismahuteid. Nende kanaliseerimist kas Haapsalu linna puhastusseadmetele või perspektiivsetele lokaalsetele reoveepuhastitele ei ole võimalik korraldada ilma kanalisatsioonivõrguta.

Purgimisteenust pakuvad Haapsalu Veevärk AS, Antoms OÜ, Lääne Sanservice OÜ, Ragn Sells AS, Soliis OÜ ja Toi Toi Eesti OÜ.

## 3.3 Kohalik omavalitsus

### 3.3.1 Iseloomustus

Praegune Ridala vald on vaid osa kunagisest Rotalia või Rotelewichi nime kandnud muinaskihelkonnast. Entsüklopeedia andmeil on Ridalat esmakordselt mainitud 1215. aastal, kui ristisõdijad tegid sinna rüüsteretke. Muinasaja lõpul on Ridala olnud üks Läänemaa suuremaid ja tähtsamaid kihelkondi. Ridala kihelkonna territooriumil moodustati kolm valda: Võnnu, Asuküla ja Sinalepa. Selline haldusjaotus kehtis kuni 01.04.1939.a., seejärel moodustati kolmest vallast kaks: Asuküla ja Ridala.

Nõukogude ajal muudeti sõjaeelset administratiivjaotust, valdadest said külanõukogud kuid 1991.a. detsembris anti välja dokument Asuküla ja Ridala külanõukogu haldusalasid liites ühtse Ridala valla taassünni kohta.

Ridala valla omavalituse esinduskoguks on Ridala valla volikogu. Ridala vallavalitsus on kinnitatud 5-liikmelisena.

### 3.3.2 Ridala valla eelarve

Ridala valla eelarve koostamisel juhindutakse Ridala valla eelarve strateegiast 2014-2017, mis on koostatud 2013. aasta aprillist juunini perioodi 2014-2017 kohta. Eelarvestrateegia võib olla omavalitsuse arengukava osa või iseseisev dokument. Ridala valla eelarvestrateegia 2014-2017 on iseseisev dokument, kuid sisuliselt kooskõlas valla arengukavaga.

Ridala valla eelarvestrateegia tugineb metoodiliselt ja sisuliselt õigusaktidele, eelkõige kohaliku omavalitsuse üksuse finantsjuhtimise seadusele, valla arengukavale, riigi eelarvestrateegiale ning IMF-i ja OECD headele tavadele avaliku sektori finantsjuhtimise kohta.

Vastavalt kohaliku omavalitsuse üksuse finantsjuhtimise seadusele koostatakse eelarvestrateegia arengukavas sätestatud eesmärkide saavutamiseks kavandatavate tegevuste finantseerimise planeerimiseks. Seadus ei esita eelarvestrateegia kohustuslikku struktuuri. Oluline on, et strateegia sisaldaks kõiki seaduses nõutud komponente ning muud informatsiooni, mis on vajalik tervikliku ülevaate andmiseks omavalitsuse finantsolukorrast ja -väljavaadetest.

Alljärgnev tekst on vallavanem Toomas Schmidt’i poolt 2015.a. eelarve eelnõu juurde koostatud seletuskirjast:

*Käesolev 2015.a. eelarve eelnõu on koostatud praegustele teadmistele tuginedes. Aasta lõppedes selguvad 2014.a. tegelikud kulud, mille alusel on võimalik kulusid järgmiseks eelarveaastaks täpsustada. Ridala vald on juhindunud eelarvestrateegiast ja püüdnud ka nüüd võimalikult objektiivselt praegust olukorda hinnata.*

*Põhitegevuse tulud vähenevad 0.92%, millest vallale laekuva tulumaksu osa suureneb vaid 3.17%. Arvestuslikult on KOV tasandusfond 165 958 €, 2014.a. oli see 185 162 € - vähenemine 10.37 %. Maamaksu on kavandatud eelmise aastaga võrreldes samapalju.*

*Kokkuvõtvalt on kavandatud 2015. aasta eelarvesse* ***põhitegevuse tuludeks 2 840 082 €.***

***Põhitegevuse kulud******2 726 977 €*** *on 1.36% suuremad****.*** *Kulusid on hinnatud eelmise aasta eelarveliste mahtude kaudu, tegelikud kulud selguvad aasta lõppedes.*

*Eelarve selle osa mahtu on kõige keerukam kavandada, sest soovid on jätkuvalt suured, kuid palju on veel ebaselget. Kogu kulude poolt on püütud hoida kasvamast ja nüüdsel kujul on need esitatud tõepäraselt. Eelarve vastuvõtmise ajaks tuleb teha täpsustusi ja vajalikke muutusi võimaluste piires.*

***Põhitegevuse tulem on 113 105 €****, mis on vajaliku suurusega. Siin on aastane laenude tagasimakse osa koos intressidega.*

***Investeerimistegevus kokku on 207 804 €.***

*Praegu on siia kavandatud teede ehitamist 197 279 €, milles on ka 100 000 € suurune laen. Panga spordihoonega seonduvale planeeringule 5 400 €, 3 900 € kalmistute alusplaanide mõõdistamiseks ja 7 080 € Pullapää neeme detailplaneerimiseks – kokku 16 380 €. 7 630 € on kavandatud Uuemõisa pargi renoveerimistööde alustamise omaosaluseks. 9 508 € saab kasutada välisvalgustusliinide korrastustöödeks, 7 000 € eest saab Ridala Põhikool muretseda uue murutraktori. 27 000 € on planeeritud Uuemõisa Algkoolihoone renoveerimise üheks omafinantseeringu osaks. Sihtotstarbelised eraldised põhivara soetamiseks on alljärgnevad: hajaasustuse programmi vallapoolseks osaluseks 18 420 €, seltsidele 5 848 € ja Topu kalasadama võimalikuks omaosaluse toetuseks 10 000 €. 2013.a. investeeris ühing sellesse sadamasse toetusrahade abil 176 177 €, millest oli omaosalus 29 463 €. Sellest ehitati 72 jm kaid, süvendati sadamabassein ja ehitati slipp paatide veeskamiseks. Nüüd plaanitakse ehitada sadama peahoone, mida saaksid rannas puhkajad ja rannakalurid kasutada. Kavandatav investeering on ca 200 000 €, millest omaosalus on ca 40 000 €.*

***Finantseerimistegevus 5 301 €*** *on väljund, kus laenude tagasimakse 2015. aastal on 105 301 € ja laenu võtame teede ehitustöödeks 100 000 €.*

***Likviidsete varade muutus 100 000 €*** *on arvatav ületulev jääk, mille suurus sõltub otseselt Ridala mänguväljaku toetuse tagasilaekumisest. Vald on need kulud 25 486.27 € omadest rahalistest vahenditest teinud ja nende laekumine ootab eraldajate lõpparuannete kontrollimist, väljamakseteatis on esitatud. Kui see tagasimakse läheb järgmisesse aastasse, siis tuleb seda 2015.a. eelarves täiendava tuluna näidata, samas muutub ületulev jääk selle võrra väiksemaks.*

Selle seletuskirjaga kaasneb eelarvetabel, kus on välja toodud 2013.a. eelarve täitmine, 2014.a. korrigeeritud eelarve ja kavandatav 2015.a. eelarve eelnõu. Viimases veerus on võrdlused 2015.a. osas 2014.a. korrigeeritud eelarvega (suurenemine või vähenemine protsentides) (vt Ridala valla koduleht).

### 3.3.3 Omavalitsuse tegevus ühisveevarustuse- ja kanalisatsiooni valdkonnas

Vallavalitsus:

• korraldab Ridala valla territooriumil veemajanduslike projektide algatamist, nende prioritiseerimist ja rahastamist;

• korraldab Ridala valla ühisveevärgi ja-kanalisatsiooni arengukava koostamist.

# 4. ÜHISVEEVÄRGI JA -KANALISATSIOONI RAJATISED

## 4.1 Ühisveevärgi objektid

### 4.1.1 Puurkaev-pumplad ja veetöötlus

Ridala valla, Uuemõisa ja Paralepa alevikke ja Kiltsi küla varustab veega Haapsalu Veevärk AS, kellele kuulub Ridala vallas 3 puurkaevu.

Ridala vallas paiknevad Haapsalu Veevärk AS-le kuuluvad ühisveevärgi puurkaevud jagunevad veeladestike järgi alljärgnevalt:

1. Ordoviitsium-Kambrium (O-C) veekihis 1 puurkaev (JVP-20);

2. Kambrium-Vendi (C-V) veekihis 2 puurkaevu (JVP-5 ja JVP-14).

Käesoleval ajal need puurkaevud ei ole töös, neist JVP-14 on ja jääb esialgu reservi ka lähiaastatel.

Puurkaevu JVP-5, asukohaga Paralepa, Hiie tn, plaanib Haapsalu Veevärk AS võimalikult kiiresti tamponeerida, et välistada keskkonnariske. Puurkaevu ei ole pikka aega kasutatud, pumpla hoone on lagunenud.

Andmed Ridala vallas paiknevate, ühisveevärgiga ühendatud puurkaevude, sh ka pumplate kohta on esitatud alljärgnevas tabelis:

**Joogiveepumplad ja puurkaevud Tabel 4-1**

|  |  |  |  |  |  |  |  |
| --- | --- | --- | --- | --- | --- | --- | --- |
| Jrk.nr | Pumpla nr ja asukoht | Puurkaevu nr,veehorisont | Ehita­mise aasta | Puur-kaevu passi nr | Keskm.pumbatud veekogus m3/d | Kasutusel oleva pumba mark, pumba tootlikkusja võimsusm3/h;kW | Hinnang tehnilise seisukorra kohta |
| **Omanik: HAAPSALU VEEVÄRK AS** |
| 1. | **JVP-5**Hiie 12Paralepa | nr 5; C-V | 1976 | 4289 | - | - | Ei ole kasutuses. Hoone lagunenud. HVV plaanib puurkaevu tamponeerida. |
| 2. | **JVP-14**Tulika-põik 1Paralepa | nr 14; C-V | 1970 | 2713 | 50 | Lowara Z 642/745m3/h; 11kW10m3 hüdrofor | Ei tööta, reservis. Tulevikus võimalik kasutada täiendava tuletõrjevee allikana. |
| 3. | **JVP-20**Tehnika 16Uuemõisa | nr 20; O-C | 1982 | 5129 |  | SAER RP15120m3/h; 11 kW | Hea, rekonstrueeritud2009.a. vahetati pumbad ja 2010.a.rajati üheastmeline veetöötlus |

Teistele omanikele ja eravaldajatele kuuluvate puurkaevude arv ei ole täpselt teada. Need puurkaevud ei ole ühendatud ühisveevärgiga.

Ridala vallas (sh ka ühisveevarustuse piirkonnas Uuemõisa alevikus) on üsna palju eravalduses olevaid vanu puurkaeve, mis ei ole ühendatud ühisveevärgiga ja mis ei ole kasutusel. Nende puurkaevude seisukorra kohta vallal andmed puuduvad. Kasutusest väljas olevate puurkaevude osas oleks vajalik omanike osalusel läbi viia puurkaevude inventuur, mille käigus tuleb välja selgitada nende seisukord ja langetada otsus edasise saatuse osas. Omanikel tuleb langetada otsus, kas need puurkaevud konserveerida (jätta reservi) või hoopiski tamponeerida (likvideerida), juhul kui perspektiivis ei plaanita nende kasutamist.

Haapsalu linna ja Uuemõisa ning Paralepa-Kiltsi ühisveevärgi toiteks kasutatav puurkaevudest ammutatav vesi puhastatakse neljas veetöötlusjaamas (tähistatud VPJ), milledest üks asub ka Ridala vallas, Uuemõisas:

* VPJ-13 Kastani tn 5, Haapsalu linn;
* VPJ-9 Tööstuse tn 21, Haapsalu linn;
* VPJ-16 Kaluri tn 18, Haapsalu linn;
* VPJ-20 Tehnika tn 16, Uuemõisa alevik.

Kolm esimest veetöötlusjaama ja II-astme pumplat rekonstrueeriti 2009.a. ja asuvad Haapsalu linnas. Uuemõisas paiknev VPJ-20 (nimetatakse ka Taali VPJ) rekonstrueeriti ja paigaldati veetöötlusseadmed 2010. aastal.

Kõikide veetöötlusjaamade tehniline seisukord on hea. Veetöötlusjaamad on ühendatud Haapsalu Veevärk AS ühisveevärgi kaugjälgimissüsteemiga.

Haapsalu linnas paiknevate veetöötlusjaamade tehnoloogia valik on tehtud puurkaevudest ammutatava vee analüüside tulemuste põhjal. Veetehnoloogia käsitleb eelkõige gaaside eraldamist (süsihappegaas, väävelvesinik), raua-mangaani oksüdatsiooni, vee filtreerimist läbi katalüütilise täidisega filtri, milles eraldatakse oksüdeeritud raua-mangaani ühendid ja vee desinfitseerimises NaOCl vesilahusega.

Valitud tehnoloogiline protsess tagab kvaliteetse, kehtivale standardile vastava joogivee kuid efektiivdoosi osas ei ole saavutatud kehtestatud normi, so efektiivdoos inimesele peab jääma alla 0.10 mSv/aastas.

Kõik kolm Haapsalu linna veetöötlusjaama kokku, töötades täiskoormusel, on võimelised andma Haapsalu linna ja Uuemõisa-Paralepa veevõrku töödeldud vett ca 1 022 000 m3/aastas.

Alljärgnevalt on kirjeldatud vaid Ridala vallas paiknevat Taali veetöötlusjaama (VPJ-20), Haapsalu linnas paiknevaid veetöötlusjaamu on detailsemalt käsitletud Haapsalu linna ÜVK arengukavas aastateks 2014…2025.

*Taali veetöötlusjaam (VPJ-20)*

Uuemõisa puurkaev JPV-20 ja II astme pumpla rekonstrueeriti 2010.a. ning olemasolevasse pumplahoonesse paigaldati veetöötlusseadmed.

Puurkaevu osas viidi läbi puhastus-proovipumpamine, paigaldati uus roostevabast terasest veetõstetoru ja sügavveepump tootlikkusega 20 m3/h.

Kuna on tegemist reservpumplaga, on veetöötluse lahenduseks valitud üheastmeline, lihtsasti käivitatav ja hooldatav filtrisüsteem, mis koosneb kolmest paralleelselt töötavast filtrist. Toorvesi juhitakse läbi filtrite puurkaevupumba poolt tekitatava rõhuga.

Filtrisüsteem on ette nähtud raua eemaldamiseks tarbijatele juhitavast joogiveest. Rauaeraldussüsteem koosneb reaktsioonipaagist, kolmest paralleelselt töötavast filtripaagist, kompressorist, filtrisüsteemi kontrolleritest ja filtrimaterjalist.

Rauaeraldusprotsess põhineb oksüdatsioonil ja sellele järgneval filtratsioonil. Raua- ja mangaaniühendite ning väävelvesiniku eraldamiseks veest on vaja neid eeloksüdeerida. Oksüdatsioonil muudetakse vees esinevad lahustunud kahevalentsed raua-ja mangaaniioonid kolmevalentseteks oksiidideks ja hüdroksiidideks, mis on mehaaniliselt filtreeritavad.

Filtrimaterjali on ette nähtud pesta automaatselt, perioodiliste ajavahemike järel, et uhtuda välja sinna sadestunud raua, mangaani jm osakesed. Filtripaagi pesu ajal antud paagist töötlemata vett tarbijale ei juhita. Läbipesuks vajalik vesi võetakse puurkaevust ja läbipesu toimub puurkaevupumba poolt tekitatud rõhuga. Puurkaevu ja veetöötlusjaama töö on täisautomaatne.

Veetöötlusjaam toimis tõrgeteta, 2011.a. oktoobris analüüsitud veeproovist on näha, et nii mangaani, raua kui ka fluoriidide sisaldus oli vastavuses kehtivate normidega, so vastas joogivee standardile. Probleemid ilmnesid 2013.a. sügisel, kui tarbijale suunatav vesi ei olnud vastavuses kehtivate nõuetega. 2014.a. aprillis viidi läbi täiendavad uuringud ning alates maist lülitas Haapsalu Veevärk AS Taali veetöötlusjaama tööst välja. Uuemõisa elanikke hakati varustama veega Haapsalu linna veetöötlusjaamadest.

Haapsalu Veevärk AS tegeleb käesoleval ajal olukorra hindamisega. Üheks põhjuseks, miks veetöötlus pigem halvendas filtreid läbinud vee kvaliteeti, võis olla nõuetele mitte vastav filtrite läbipesu. Vee-ettevõte koostöös filtreid paigaldava firmaga otsivad sobivat lahendusvarianti. Suure tõenäosusega vahetatakse olemasolevate filtrite täitematerjal uue vastu. Uue täitematerjali valiku osas veel otsus puudub.

### 4.1.2 Veetorustikud, siibrikaevud, hüdrandid

Uuemõisa ja Paralepa-Kiltsi veevõrkude skeemid on esitatud joonistel VVK-001 ja VVK-004.

Uuemõisa ja Paralepa-Kiltsi veevõrgu kogupikkus 22,65 km (Haapsalu Veevärk AS andmed).

Olemasoleva ühisveevõrgu tehnilise seisukorra võib lugeda heaks. Renoveerimist ja vanade torustike väljavahetamist, uute siibrite paigaldamist, tupikühenduste likvideerimist, uut hüdrantide paigaldamist, jne vajab esmajärjekorras Uuemõisa piirkond, kus on tegemist vanade, 30-40 aastat tagasi rajatud malm-ja terastorustikega.

2009.a. SWECO Projekt AS poolt koostatud Haapsalu linna ühisveevõrgu hüdrauliline mudel näitas, et tagamaks Uuemõisas normidekohane tulekustutusvee vooluhulk (15 l/s) ja vabarõhk tulekahju ajal (10 mVs), on vajalik asendada olemasolev DN100 mm veetorustik (Tennise tn) uue De160 mm torustikuga. Nimetatud muudatus tagaks juba tulekahju ajal vabarõhu 18 mVs.

Haapsalu Veevärk AS poolt esitatud andmed torustike materjalide, läbimõõtude ja vanuse kohta kehtivad kogu temale kuuluvale teeninduspiirkonnale (Haapsalu linn; Ridala vald: Uuemõisa, Paralepa, Kiltsi, Panga, Jõõdre), millest ei ole võimalik eraldada ainult Uuemõisat ja Paralepa-Kiltsit käsitlevaid andmeid. Seetõttu alljärgnevad andmed kehtivad kogu eelnimetatud teeninduspiirkonnale:

Torustike pikkused materjalide järgi on alljärgnevad:

- malmtorustikke 31,62 km

- terastorustikke 0,51 km

- plastiktorustikke 73,89 km

- asbesttsemendist ja terasest 0,84 km

 Kokku 106,99 km

Torustike pikkused vanuse järgi on alljärgnevad:

- 0...5 aastat 48,27 km

- 6...10 aastat 11,67 km

- 11...15 aastat 18,82 km

- 16...20 aastat 7.5 km

- 21...30 aastat 10,98 km

- 31...40 aastat 2,94 km

- üle 40 aasta 14,2 km

 Kokku: 106,99km

Uuemõisa ja Paralepa-Kiltsi ühisveevarustussüsteemis on seisuga 01.01.2014.a. arvel 59 hüdranti. Vanemad hüdrandid (paigaldatud enne 1990.aastat) on üldjuhul maa-alused, raudbetoon rõngastest ehitatud veekaevudes. Hilisematel aastatel ehitatud veetorustikele on paigaldatud maapealsed tuletõrjehüdrandid.

Haapsalu Veevärk AS on kapitaalremondi korras jätkuvalt rekonstrueerinud siiberkaevusid. Konsultandi hinnangul tuleks koos amortiseerunud veetorustike rekonstrueerimisega asendada ka kaevudes olevad siibrid pinnasesse paigaldatavate siibritega ning vanad r/betoon kaevud likvideerida.

### 4.1.3 Tuletõrjeveevarustus

Vastavalt ühisveevärgi ja-kanalisatsiooni seadusele peab ühisveevärgi ja-kanalisatsiooni arengukava käsitlema üldistes huvides kasutatavaid ja tulekustutusvee võtmise kohti ning muid avalikke veevõtukohti. Nimetatud kohtade puhul tagada tuletõrje veevõtukohale esitatud nõue, mille järgi peab veeallika tootlikkus olema vähemalt 10 l/s. Veevõtukohad peavad võimaldama tuletõrjeautoga aastaringset juurdepääsu ning tagatud peab olema tuletõrjeauto ringipööramise võimalus.

Ridala vallas, Uuemõisa ja Paralepa-Kiltsi piirkondades on tuletõrjevee võtmiseks hüdrandid ainult Haapsalu Veevärk AS-le kuuluval ühisveevarustuse torustikel. Ühisveevõrk on välja arendatud ühisveevärgi süsteemina, mis on ühine majandus-joogiveele ja tulekustutusele. See tähendab, et samast veevõrgust tuleb üheaegselt katta nii tarbevee kui ka tulekahju korral tulekustutusvee vajadus.

Haapsalu linna, Uuemõisa ja Paralepa alevike ning Kiltsi piirkonna tulekustutusvee varud on tagatud ning paiknevad Haapsalu linna kolme veetöötlusjaama veereservuaarides.

Täiendavalt on veevaru ka linnas veetornis, mida on võimalik eriolukorras kasutada tulekustutuse otstarbeks. Uuemõisas ja Paralepa-Kiltsis eraldi tuletõrje veevõtukohti ei ole rajatud.

Valgevälja ja Kiltsi hajaasustusega aladel leiavad kasutamist tulekustutusvee allikana Valgevälja karjäär, Asuküla peakraav. Herjava piirkonnas kasutatakse tulekustutusveena kohalikke tiike. Kaasaja nõuetele vastavad tuletõrjeveemahutid puuduvad.

### 4.1.4 Joogivee kvaliteet

Haapsalu Veevärk AS-l tuleb tagada Ridala valla Uuemõisa ja Paralepa-Kiltsi ühisveevõrgust vett tarbivale elanikkonnale tervisele ohutu joogivesi. Joogivesi ei tohi sisaldada haigustekitajaid ega ülenormatiivselt keemilisi toksilisi aineid.

Joogivee hindamise osas tuleb lähtuda järgmistest õigusaktidest:

- Veekvaliteedi hindamise osas tuleb lähtuda Sotsiaalministri 31.07.2001.a.a määrusest nr 82 „Joogivee kvaliteedi- ja kontrollnõuded ning analüüsimeetodid“. Nimetatud määrus on harmoniseeritud EL joogiveedirektiiviga Council Directive 98/83 EC;

- Joogivee tootmiseks kasutatava või kasutada kavatsetava pinna- ja põhjavee kvaliteedi-ja kontrollnõuded, Sotsiaalministri 02.01.2003.a. määrus nr 1.

Uuemõisas ja Paralepa-Kiltsi ühisveevarustusega kaetud piirkonnas vastutab elanikkonna varustamise eest joogiveega Haapsalu Veevärk AS, kes peab võtma veeproove vastavalt vee erikasutusloas esitatule, so võtma veeproove keemilise ja mikrobioloogilise koostise määramiseks ning esitama tulemused ka Keskkonnaametile.

Haapsalu Veevärk AS omab joogiveekvaliteedi kontrolli kava aastateks 2010-2015. Kava on koostatud Pärnu Tervisekaitsetalituse Läänemaa osakonna poolt ning kavas on sätestatud nii proovivõtukohad kui ka kontrolli sagedus, mis on kord aastas.

Nii toorvee, töödeldud vee kui tarbija juures joogivee proovid võetakse atesteeritud proovivõtjate poolt ja analüüsid teostatakse akrediteeritud laborites.

Puurkaevude veekvaliteet

Uuemõisa ja Paralepa alevikud ning Kiltsi keskus saavad joogivee Haapsalu linnaga ühisest veevõrgust, mille toiteks kasutatakse puurkaevudest ammutatud ja veetöötlusjaamades töödeldud vett. Lisaks Haapsalu linnas paiknevatele puurkaevudele on ühisveevõrguga ühendatud Ridala vallas paiknevad puurkaevud JVP-20 Uuemõisas ja JVP-14 Paralepas. Puurkaev JVP-14 on viimased aastad olnud küll reservis.

Nii Haapsalu linnas kui ka Ridala vallas paiknevatest ühisveevõrgu puurkaevudest pumbatud toorvett on analüüsitud vastavalt joogivee kontrolli kavas kehtestatule. Haapsalu linna puurkaevude vett on analüüsitud 2013. aastal ning analüüsi tulemused on esitatud Haapsalu linna ÜVK arengukavas. Keemiliste näitajate osas vastavad ühisveevärki toitvate puurkaevude veed kehtivale joogiveestandardile, kuid kohati esineb toorvees ülemäärast rauda 240 µg/l (2013.a. andmed, puurkaevus JVP-7A). Esineb ka ülenormatiivset fluorisisaldust O-C veekihi vees ning suhteliselt kõrgemat kloriidide sisaldust C-V veekihi vees.

Lisaks ülemäärasele rauasisaldusele põhjavees, oli radionukleiidide sisaldus kõrgem just Kambrium-Veni (C-V) põhjaveekogumis. Kambrium-Vendi (C.V) veekompleksi põhjavee kõrgem radionukleiidide sisaldus on loodusliku päritoluga. Looduslike radioaktiivsete ainete peamiseks allikaks loetakse kristalse aluskorra kivimeid. Ordoviitsium-Kambriumi (O-C) põhjavees on radionukleiidide sisaldus mõõdukas.

Aastatel 2001…2004 viidi läbi uuringud Haapsalu ühisveevõrku varustavates puurkaevudes (puurkaev nr 9A, 9B, 13 ja 16) radionukleiidide sisalduse kohta (määrati Ra-226 ja Ra-228). Uuringu tulemused näitasid, et Kambrium-Vendi (C-V) puurkaevude vees on radionukleiidide sisaldus kõrgem (efektiivdoos 0,14…0,192 mSv/aastas) kui Ordoviitsium-Kambriumi (O-C) puurkaevudes (efektiivdoos 0,061…0,11 mSv/aastas).

Vastavalt sotsiaalministri 31.07.2001.a. määrusele nr 82 „Joogivee kvaliteedi-ja kontrollnõuded ning analüüsimeetodid“ loetakse joogivesi kvaliteedinõuetele vastavaks, kui sellest saadav efektiivdoos inimesele jääb aastas alla 0.10 mSv.

Uuemõisas asuva puurkaevu JVP-20 toorvee kvaliteeti raua, mangaani ja fluoriidide sisalduse osas on analüüsitud 2014.a. kahel korral ning analüüside tulemused on esitatud alljärgnevas tabelis.

**Ülevaade puurkaevu JVP-20 veekvaliteedist Tabel 4-2**

|  |  |  |  |  |  |
| --- | --- | --- | --- | --- | --- |
| Näitaja | Ühik | Määrus nr 82,98/83/EC | Puurkaev-pumpla JVP-20 14.04.2014 | Puurkaev-pumpla JVP-2024.04.2014 | Puurkaev-pumpla JVP-2008.05.2014 |
| Raud | µg/l | 200 | 51 |  | - |
| Fluoriid | mg/l | 1.5 | 1,2 |  | - |
| Mangaan | µg/l | 50 | 15 | 13 | - |
| Escherichia coli | PMÜ/100 ml | 0 | - | - | 0 |
| Coli-laadsed bakterid | PMÜ/100 ml | 0 | - | - | 0 |
| Kolooniate arv 22°C | PMÜ/1 ml | - | - | - | 30 |

Nagu tabelist näha, siis Uuemõisa puurkaevu JVP-20 vees on raua ja mangaani sisaldus normidekohane.

Veetöötlus ja töödeldud vee kvaliteet

2009.a. lõpus anti Haapsalu linnas käiku kolm uut veetöötlusjaama (Kastani VPJ, Kaluri VPJ ja Tööstuse VPJ). Haapsalu linna uute veetöötlusjaamade tehnoloogia väljatöötamisel peeti oluliseks võimalust kasutada veetöötluseks kahe erineva veekihi (O-C ja C-V) segamist. Vee omaduste parandamisel peeti silmas Euroopa Liidu poolt püstitatud eesmärki vähendada rauasisaldust soovitavalt tasemeni 0,05 mg/l.

2010.a. rekonstrueeriti ka Uuemõisas paiknev puurkaev-pumpla ning rajati üheastmeline veetöötlus (Taali VPJ).

Alljärgnevas tabelis 4-3 on esitatud andmed Haapsalu linnas paiknevatest veetöötlusjaamadest ühisveevõrku antava veekvaliteedi kohta. Andmed näitavad, et Haapsalu linna veetöötlusjaamadest ühisveevõrku antav vesi vastab joogivee kvaliteedinõuetele.

Tabelis 4-4 on esitatud andmed Uuemõisa, Taali veetöötlusjaamast ühisveevõrku antava vee kvaliteedi kohta. Tabelist 4-4 on näha, et töödeldud ja tarbijale suunatav joogivesi ei vasta joogivee kvaliteedinõuetele. Tabelist nähtub, et mangaani sisaldus töödeldud vees on 5…8 korda kõrgem kui lubatud piirväärtus. 2013. aasta septembris võetud töödeldud vee proovis oli mangaani sisaldus koguni 433 µg/l. Joogivee analüüs oli tehtud Terviseameti Kesklabori poolt ning Terviseameti kohalik talitus juhtis Haapsalu Veevärk AS-i tähelepanu tekkinud olukorrale. Vee-ettevõte vähendas 2014.a. Taali VPJ-st võrku antavat veekogust ning Uuemõisa elanikud said põhiosa joogiveest Haapsalu linna veetöötlusjaamadest.

Kuid olukord Taali VPJ-s ei muutunud ning 04. märtsil 2014.a. võetud veeproovis oli mangaani sisaldus küll veidi vähenenud (272 µg/l), kuid ületas mitmeid kordi normidega lubatut.

14. ja 24. aprillil uuriti Terviseameti ja Haapsalu Veevärk AS poolt tarbijate kaebuse põhjal joogiveekvaliteeti tarbija kraanist, Taali VPJ väljundist ja ka puurkaevust (VPJ sisendist). Uurimistulemuste põhjal selgus, et põhjavees (PK-20) on nii raua kui mangaani sisaldus normidekohane (vt tabel 4.2). Kuid Taali VPJ väljundist ja tarbija kraanist võetud veeproovis oli mangaani sisaldus normist oluliselt (vt tabelid 4-4 ja 4-5).

Uuringuandmed näitavad, et Taali veetöötlusjaama tehnoloogiline protsesse hoopis halvendab filtreid läbinud vee kvaliteeti ning tekib paratamatult küsimus, kas on vajalik normidele vastavat põhjavett töödelda.

Tekkinud olukorra tõttu sulges Haapsalu Veevärk AS 2014.a. mai esimestel päevadel Taali veetöötlusjaama. Uuemõisa elanikud saavad siiani kogu joogivee Haapsalu linna veetöötlusjaamadest, mis on võimelised katma kogu Uuemõisa veetarbimise. 21. mail 2014.a. kontrolliti uuesti veekvaliteeti tarbija juures, ning see osutus normidele vastavaks (Mn - <5 µg/l Fe – 30 µg/l), vt tabel 4-4. Seega võib märkida, et tarbijatele on käesoleval ajal tagatud normidekohane joogivesi.

Haapsalu Veevärk AS on tekkinud olukorda kriitiliselt hinnanud ning tegeleb koos veetöötluse tehnoloogidega Taali veetöötlusprotsessi täiustamisvõimaluste uurimisega. Suure tõenäosusega vahetatakse 2015.a. Taali veetöötlusjaamas välja filtrite täitematerjal.

Konsultandi hinnangul võiks kaaluda juba lähitulevikus veel ühe Haapsalu linna ja Uuemõisa aleviku ühisveevõrku ühendava veetorustiku rajamist. Praegusel hetkel on Uuemõisal linna veevõrguga kaks ühendustorustikku (mõlemad ühendustorustikud asuvad põhja pool Tallinn-Haapsalu maanteed). Kolmanda ühendustorustiku rajamine lõuna poole maanteed tõstaks oluliselt Uuemõisa veevõrgu töökindlust, tagaks vajaliku tulekustutusvee saamise hüdrantidest ning seejärel võiks loobuda veetöötlusest Taali veetöötlusjaamas. Olemasoleva puurkaev-pumpla PK-20 jääks tööle reservpumplana.

.

**Ülevaade veekvaliteedist Haapsalu linna veetöötlusjaamades (pärast veetöötlust)) Tabel 4-3**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Näitaja | Ühik | Määrus nr 82,98/83/EC | HaapsalulinnKastani VPJ12.03.2013 | HaapsalulinnKastani VPJ31.10.2013 | HaapsalulinnKastani VPJ04.09.2013 | HaapsalulinnTööstuse VPJ30.10.2012 | HaapsalulinnTööstuse VPJ04.09.2013 | HaapsalulinnKaluri VPJ04.09.2013 |
| Värvus | mg/l Pt | tarbijale vastuvõetav | <2 | <2 | 4 |  | <2 | 2 |
| Hägusus | NHÜ | tarbijale vastuvõetav | 2 | <1 | <1 |  | <1 | <1 |
| Lõhn | lahjendusaste |  | 1 | 1 | 1 |  | 1 | 1 |
| Maitse | lahjendusaste |  |  | 1 | 1 |  | 1 | 1 |
| pH | pH ühik | 6,5...9,5 | 8,0 | 8,0 | 8,6 | 8,0 | 8,0 | 8,1 |
| Ammoonium | mg/l | 0,50 | <0,02 | <0,02 | <0,02 | 0,1 | 0,04 | 0,07 |
| Elektrijuhtivus | µS/cm | 2500 | 627 | 667 | 687 | 653 | 652 | 588 |
| Raud | µg/l | 200 | 75 | 53 | 33 | 14 | 31 | 28 |
| Nitrit | mg/l | 0,5 |  | <0,003 | <0,003 | <0,003 | <0,003 | <0,003 |
| Nitraat | mg/l | 50 |  | <0,45 | <0,45 | <0,45 | <0,45 | <0,45 |
| Oksüdeeritavus | mg/l O2 | 5 | 0,72 | 1,2 | 0,8 | 1,2 | 1,2 | 0,8 |
| Kloriid | mg/l | 250 | 130 | 118 | 127 | 122 | 115 | 88 |
| Sulfaat | mg/l | 250 | 40 | 38 | 9 | 31 | 31 | 19 |
| Fluoriid | mg/l | 1,5 | 0,62 | 0,62 | 0,67 | 0,96 |  | 1,3 |
| Alumiinium | µg/l |  |  | 15 |  | <8 | 0,78 |  |
| Tsüaniid | µg/l | 50 |  | <3 |  |  |  |  |
| Mangaan | µg/l | 50 | <5 | 33 | <5 | <5 | <5 | <5 |
| Boor | mg/l | 1 | 0,39 | 0,34 |  | 0,48 |  |  |
| Naatrium | mg/l | 200 | 66 | 72,1 | 70,2 | 72,1 | 73,6 | 80 |
| Vask | mg/l | 2 |  | <0,01 |  | <0,01 |  |  |
| Elavhõbe | µg/l | 1 |  | <0,2 |  | <0,2 |  |  |
| Kroom | µg/l | 50 |  | 0,5 |  | 0,7 |  |  |
| Arseen | µg/l | 10 |  | <0,1 |  | <0,1 |  |  |
| Kaadium | µg/l | 5 |  | <0,03 |  | <0,03 |  |  |
| Plii | µg/l | 10 |  | 0,7 |  | <0,1 |  |  |
| Antimon | µg/l | 5 |  | <0,3 |  | <0,3 |  |  |
| Nikkel | µg/l | 20 |  | 0,4 |  | 0,5 |  |  |
| Seleen | µg/l | 10 |  | <1,0 |  | <1,0 |  |  |
| Enterokokid | PMÜ/100 ml | 0 | 0 | 0 | 0 | 0 | 0 | 0 |
| Escherichia coli | PMÜ/100 ml | 0 | 0 | 0 | 0 | 0 | 0 | 0 |
| Coli-laadsed bakterid | PMÜ/100 ml | 0 | 0 |  | 0 | 0 | 0 | 0 |
| Kolooniate arv 22 C juures | PMÜ/1 ml |  |  |  |  |  | 0 | 5 |

**Ülevaade veekvaliteedist Taali veetöötlusjaamas (pärast veetöötlust)) Tabel 4-4**

|  |  |  |  |  |  |  |
| --- | --- | --- | --- | --- | --- | --- |
| Näitaja | Ühik | Määrus nr 82,98/83/EC | RidalavaldTaali VPJ05.09.2013 | RidalavaldTaali VPJ04.03.2014 | RidalavaldTaali VPJ14.04.2014 | RidalavaldTaali VPJ24.04.2014 |
| Värvus | mg/l Pt | tarbijale vastuvõetav | 4 |  |  |  |
| Hägusus | NHÜ | tarbijale vastuvõetav | <1 |  |  |  |
| Lõhn | lahjendusaste |  | 1 |  |  |  |
| Maitse | lahjendusaste |  | 1 |  |  |  |
| pH | pH ühik | 6,5...9,5 | 8,0 |  |  |  |
| Ammoonium | mg/l | 0,50 | 0,05 |  |  |  |
| Elektrijuhtivus | µS/cm | 2500 | 566 |  |  |  |
| Raud | µg/l | 200 | 37 | 52 | 32 |  |
| Nitrit | mg/l | 0,5 | <0,003 |  |  |  |
| Nitraat | mg/l | 50 | <0,45 |  |  |  |
| Oksüdeeritavus | mg/l O2 | 5 | 0,88 |  |  |  |
| Kloriid | mg/l | 250 | 72 |  |  |  |
| Sulfaat | mg/l | 250 | <3 |  |  |  |
| Fluoriid | mg/l | 1,5 | 1,5 | 1,4 | 1,2 |  |
| Alumiinium | µg/l |  |  |  |  |  |
| Tsüaniid | µg/l | 50 |  |  |  |  |
| Mangaan | µg/l | 50 | **433** | **272** | **222** | **267** |
| Boor | mg/l | 1 |  |  |  |  |
| Naatrium | mg/l | 200 | 95,1 |  |  |  |
| Vask | mg/l | 2 |  |  |  |  |
| Elavhõbe | µg/l | 1 |  |  |  |  |
| Kroom | µg/l | 50 |  |  |  |  |
| Arseen | µg/l | 10 |  |  |  |  |
| Kaadium | µg/l | 5 |  |  |  |  |
| Plii | µg/l | 10 |  |  |  |  |
| Antimon | µg/l | 5 |  |  |  |  |
| Nikkel | µg/l | 20 |  |  |  |  |
| Seleen | µg/l | 10 |  |  |  |  |
| Enterokokid | PMÜ/100 ml | 0 |  |  |  |  |
| Escherichia coli | PMÜ/100 ml | 0 |  |  |  |  |
| Coli-laadsed bakterid | PMÜ/100 ml | 0 |  |  |  |  |
| Kolooniate arv 22 C juures | PMÜ/1 ml |  |  |  |  |  |

Veendumaks veetöötlusjaamade tehnoloogia efektiivsuses ka radioloogiliste näitajate osas, viidi aastal 2010 ja 2012 Keskkonnaameti Kiirgusosakonna poolt läbi radioloogilised uuringud. Veeproov võeti tarbija juurest joogiveekraanist (Haava tn 21) ning veeproovis määrati efektiivdoosi hindamiseks raadiumi isotoobid (Ra-226 ja Ra-228). Inimesele põhjustatud aastase oodatava efektiivdoosi määramiseks on kasutatud Maailma Tervishoiu Organisatsiooni (WHO) arvutusmetoodikat. Määratud efektiivdoosid ületavad määrusega „Joogivee kvaliteedi ja kontrollnõuded ning analüüsimeetodid“ kehtestatud efektiivdoosi indikaatornäitaja 0,1 mSv aastas:

- Efektiivdoos 0,160 mSv/aastas (proov võetud 23.11.2010);

- Efektiivdoos 0,132 mSv/aastas (proov võetud 26.10.2012).

Lähtuvalt eelnevast on vajalik kavandada edasisi meetmeid vähendamaks raadiumi isotoopide sisaldust, mis põhjustavad joogiveena tarbimisel täiskasvanud inimesele ülemäärase efektiivdoosi.

Vee kvaliteedi kontrollimiseks tarbija juures võetakse veeproove joogivee kontrollikavas määratud proovivõtukohtades, milleks Ridala vallas on määratud Ehitajate tee 3, Haapsalu KHK.

Joogivett tarbija juures on analüüsitud Terviseameti Kesklabori poolt ning andmed esitatud alljärgnevas tabelis.

Alates 2014.a. maikuust on suletud Taali veetöötlusjaam ning Uuemõisa tarbija saab vee Haapsalu linna veetöötlusjaamadest. Vee kvaliteet tarbija juures on nüüd vastavuses kehtivate normidega.

**Vee kvaliteet tarbija juures Tabel 4-4**

|  |  |  |  |  |  |
| --- | --- | --- | --- | --- | --- |
| Näitaja | Ühik | Haapsalu KutsehariduskeskusEhitajate tee 310.10.2013 | Haapsalu KutsehariduskeskusEhitajate tee 314.04.2014 | Haapsalu KutsehariduskeskusEhitajate tee 321.05.2014 | Haapsalu KutsehariduskeskusEhitajate tee 323.10.2014 |
| Ammoonium | mg/l | 0,02 |  |  | 0,02 |
| Elektrijuhtivus | µS/cm | 600 |  |  | 538 |
| Hägusus | NHÜ | <1 |  |  | <1 |
| pH | pH ühik | 7,9 |  |  | 7,9 |
| Värvus | mg/l Pt | 2 |  |  | 2 |
| Maitse | lahjendusaste | 1 |  |  | 1 |
| Lõhn | lahjendusaste | 1 |  |  | 1 |
| Raud | µg/l | 30 |  | 30 |  |
| Mangaan | µg/l |  | **285** | <5 |  |
| *Coli*-laadsed bakterid | PMÜ/100ml |  |  |  | 0 |
| *Escherichia coli* | PMÜ/100ml |  |  |  | 0 |

Valgevälja ja Kiltsi külades, kus on tegemist hajaasustusega ning puudub ühisveevarustuse süsteem, kasutavad elanikud kas salvkaevude või Siluri-Ordoviitsiumi veekihtidest võtvate puurkaevude vett. Põhiprobleemiks on ülemäärane rauasisaldus, ulatudes kuni 5.60 mg/l (näiteks Valgevälja küla, Nõmmiku maaüksus, puurkaevu arvestuskaart nr 21328).

Valgevälja ja Kiltsi küladega sarnane olukord valitseb ka Herjava külas, kus kasutatakse samuti eravalduses olevate madalate puurkaevude ja salvkaevude vett. Tarbijat häirib ülemäärane rauasisaldus (isegi kuni 5.70 mg/l), mis halvendab tarbitava vee organoleptilisi omadusi (värvus, hägusus).

### 4.1.5 Ühisveevärgi probleemid

Ridala vallas paikneva ühisveevärgi probleemid on järgmised:

- Uuemõisa piirkonna vanad veetorustikud (malm-ja terastorustikud) on suures osas amortiseerunud;

- Uuemõisa alevikus paikneb suur hulk vanemaid veetorustikke kinnistutel, puuduvad kaasaja nõuetele vastavad liitumispunktid (maakraanid) kinnistu piiril;

- Aastaid kasutusest väljas olev puurkaev VPJ-5, asukohaga Paralepa alevik, Hiie tn 5 on tamponeerimata;

- Uuemõisas asuv Taali veetöötlusjaam on ajutiselt suletud, kogu joogivesi saadakse Haapsalu linna veetöötlusjaamadest. Veetöötlusjaama tehnoloogiline protsess vajab ülevaatamist ja uuendamist;

- Tarbijale antava joogivee efektiivdoos (radioloogilised näitajad) on soovituslikust kõrgem;

- Osa Uuemõisa Kajaka piirkonna elanikke ei ole veel liitunud ühisveevärgiga.

Lisaks probleemidele olemasolevas ühisveevärgis, on olukord kriitiline Herjava küla suvilapiirkondades, kes ühisveevärk puudub ning eravalduses olevate madalate salv-ja puurkaevude vesi ei vasta joogivee kvaliteedile esitatavatele nõuetele. Samas on nendes piirkondades viimastel aastatel toimunud kiire püsielanike juurdekasv, mille on kaasa toonud suvilate ümberehitamine eramuteks.

## 4.2 Ühiskanalisatsiooni objektid

### 4.2.1 Kanalisatsioonisüsteemid

Uuemõisa ja Paralepa-Kiltsi ühiskanalisatsioonisüsteem on projekteeritud ja ehitatud lahkvoolsena.

Uuemõisa aleviku kanalisatsioonisüsteemi uued ja rekonstrueeritud torustikud on rajatud plasttorudest ja kaevudest, vanad reoveetorustikud on ehitatud asbest-ja keraamilistest torudest ning mitmel pool on r/betoon kaevud lagunenud. Vanad lagunenud kaevud ja torustikud loovad tingimused sademete-ja infiltratsioonivee sissepääsuks reoveetorustikku on edasi juba reoveepuhastile. Just suurte vihmade ja kevadise lumesulamise ajal suureneb oluliselt Randsalu oja ääres oleva reoveepumpla KPJ-8 vooluhulk.

Uuemõisa aleviku olemasoleva kanalisatsioonisüsteemi moodustavad seitse (7) reoveepumplat, isevoolsed-ja survetorustikud.

Paralepa-Kiltsi tiheasustusala kanalisatsioonisüsteem on rajatud vaid mõned aastad tagasi ning tegemist on veetihedate plasttorude ja -kaevudega, mille tõttu infiltratsioonivesi ei pääse torustikku.

Paralepa aleviku ja Kiltsi küla olemasoleva kanalisatsioonisüsteemi moodustavad neli (4) reoveepumplat.

Herjava suvilapiirkonnas, kus tänasel päeval on tegemist tiheasustusalaga ja püsiasukate arv on jõudsalt kasvanud, reoveekanalisatsioon puudub. Paljud püsielanikud on paigaldanud kinnistutele reovee kogumismahutid.

Valgevälja külas on Kalju-Soo planeeringualal rajatud reoveetorustikke, eelvooluks on Haapsalu linna olemasolev reoveekanalisatsioonisüsteem.

Viimastel aastatel on Uuemõisas seoses Tallinna mnt rekonstrueerimise ja Rannarootsi Ärikeskuse ehitamisega rajatud rida uusi sademeveekanalisatsiooni torustikke. Vana ja amortiseerunud sademeveekanalisatsiooni torustikke on Uuemõisa aleviku nn tööstuspiirkonnas.

Paralepa-Kiltsi ja Valgevälja piirkonnas ning Herjava suvilapiirkonnas sademeveekanalisatsioon puudub. Pinnase-, sademe-ja lumesulamisveed juhitakse kraavidesse ning kraave pidi edasi juba merre.

### 4.2.2 Lokaalsed puhastid

Lokaalsed reoveepuhastid on Uuemõisas, Tallinna mnt ääres paiknevatel Statoil’i ja Lukoil’i tanklatel. Nimetatud puhastid ei kuulu ühiskanalisatsiooni koosseisu, neid haldavad omanikud.

### 4.2.3 Purgimissõlmed

Ridala vallas Uuemõisas, Paralepa-Kiltsis, Valgeväljal ja Herjavas reovee purgimissõlm puudub. Lähim purgimissõlm asub Haapsalu linna reoveepuhastil, kuhu purgitakse kogu Ridala valla territooriumil väljaspool ühiskanalisatsiooni piirkondasid tekkiv ning kogumismahutitesse kogutav reovesi.

Purgimissõlm on rajatud 1997. aastal kui reoveepuhasti üks element ja on tehniliselt heas korras.

Purgimissõlme valdajaks on Haapsalu Veevärk AS. Purgimisteenust osutavad Haapsalu Veevärk AS, Antoms OÜ, Lääne Sanservice OÜ, Ragn Sells AS, Soliis OÜ ja Toi Toi Eesti OÜ.

### 4.2.4 Kanalisatsioonitorustikud

Uuemõisa ja Paralepa-Kiltsi olemasolevate ühiskanalisatsioonitorustike skeemid on esitatud joonistel VVK-002 ja VVK-005.

Uuemõisa ja Paralepa-Kiltsi kanalisatsioonivõrgu kogupikkus 18,52 km (Haapsalu Veevärk AS andmed).

Haapsalu Veevärk AS poolt esitatud andmed kanalisatsioonitorustike materjalide, läbimõõtude ja vanuse kohta kehtivad kogu Haapsalu Veevärk AS teeninduspiirkonnale (Haapsalu linn; Ridala vald: Uuemõisa, Paralepa, Kiltsi, Panga, Jõõdre), millest ei ole võimalik eraldada ainult Uuemõisat ja Paralepa-Kiltsit käsitlevaid andmeid.

Kanalisatsioonitorustike pikkused materjalide järgi on alljärgnevad:

- keraamilisi torustikke 0,79 km

- asbest-tsement torustikke 4,62 km

- betoon, r/b torustikke 3,41 km

- malm-või terastorustikke 4,46 km

- plastiktorustikke 94,45 km

- muud 1,7 km

 Kokku: 109,47 km

Kanalisatsioonitorustike pikkused vanuse järgi on alljärgnevad:

- 0...5 aastat 52,82 km

- 6...10 aastat 11,28 km

- 11...20 aastat 32,21 km

- 21...30 aastat 6,14 km

- 31...40 aastat 2,86 km

- üle 40 aasta 4,15 km

 Kokku: 109,47 km

2009.a. lõpus anti käiku Matsalu alamvesikonna asulate vee-ja kanalisatsioonirajatiste rekonstrueerimise ja laiendamisega rajatud uued kanalisatsioonitorustikud. Lisaks nimetatud projektile rajati uusi kanalisatsioonitorustikke veel Uuemõisas, mis seotud nii Rannarootsi keskuse kui hoolekandekeskuse Haapsalu Kodu rajamisega. 2013.a. ehitati kanalisatsioonitorustikud ehitati ka Uuemõisa Kajaka tänava suvilapiirkonda, kus suur hulk suvilaid on rekonstrueeritud aastaringseks elamiseks. Võrrelduna varasema ÜVK andmetega, on Uuemõisas ja Paralepa-Kiltsis lisandunud ca 7,2 km uusi kanalisatsioonitorustikke.

### 4.2.5 Reoveepumplad

Alljärgnev tabel iseloomustab olemasolevaid Uuemõisa ja Paralepa alevikes ning Kiltsi külas paiknevaid reoveepumplaid.

**Kanalisatsiooni pumbajaamad Tabel 4-6**

|  |  |  |  |  |  |  |
| --- | --- | --- | --- | --- | --- | --- |
| Jrk.nr. | Pumpla tähis, number jaasukoht | Pumplavalmimise aasta | Keskmine pumbatav reovee kogusQ (m3/d) | Kasutusel olevatepumpade markQ (m3/h); h (m) | Reovee kogumis­reservuaaride arv ja kogumahtV (m3) | Hinnang tehnilise seisukorra kohta |
| **Omanik: HAAPSALU VEEVÄRK AS** |
| 1. | KPJ-8 Linnu tee 4, Uuemõisa | 1990 | 1000 | 3 x Pumpex K102/4245 90 9.5 | 1 x 38 | hea |
| 2. | KPJ-10 Rohuküla mnt 4, Kiltsi | 2009 | 100 | 2 x Flygt CP 3085 30 10 | 1 x 5 | hea |
| 3. | KPJ-14 Aia tn, Uuemõisa | 2008 | 50 | 2 x Flygt 20 7 | 1 x 5 | hea |
| 4. | KPJ-15 Tehnika tn 2, Uuemõisa | 1973 | 500 | 2 x ABS AFP 1M30/4 126 4.5 | 1 x 3 | hea  |
| 5. | KPJ-16 Ehitajate 15A, Uuemõisa | 1981 | 300 | 2 x Sarlin SV034C 54 7.0 | 1 x 7 | hea |
| 6. | KPJ-17 Masti tn 7, Uuemõisa | 1990 | 100 | 2 x Sarlin SV024C1 40 1.5 | 1 x 7 | hea |
| 7. | KPJ-18 Linna tee 10, Uuemõisa | 1992 | 600 | 2 x Flygt 2102 57 4.0 | 1 x 3 | hea |
| 8. | KPJ-27 Vase tn, Paralepa | 2006 | 100 | 2 x Grundfos 30 5 | 1 x 5 | hea |
| 9. | KPJ-28 Tulika tn, Paralepa | 2003 | 200 | 2 x Grundfos SV 014 30 5.0 | 1 x 5 | hea |
| 10. | KPJ-30 Hiie tn, Paralepa (Valgevälja) | 2009 | 100 | 2 x Flygt CP3085 30 8 | 1 x 5 | hea |
| 11. | KPJ-31 Pirni tn, Uuemõisa | 2009 | 100 | 2 x Flygt CP3085 30 8 | 1 x 5 | hea |

Kõik Uuemõisas ja Paralepa-Kiltsis asuvad ühiskanalisatsioonisüsteemi kuuluvad reoveepumplad on tehniliselt heas seisukorras.

2011.a. käivitunud Läänemaa veemajandusprojekti raames rekonstrueeriti kolm Uuemõisas asuvat reoveepumplat (KPJ-8, KPJ-16 ja KPJ-18).

Rahaliste vahendite nappuse tõttu jäi osa planeeritud töödest reoveepumplas KPJ-8 siiski tegemata. Renoveerimist vajavad nii kütte- ja ventilatsioonisüsteem kui ka pumpla sisemine elektrivarustus-automaatika. Vajalik on korrastada juurdepääsutee ning rajada korrektne piirdeaed.

### 4.2.6 Reoveepuhasti

Uuemõisa, Paralepa, Kiltsi ja Valgevälja piirkondadest kogutav reovesi suunatakse Haapsalu linna ühiskanalisatsiooni ja sealt edasi Haapsalu reoveepuhastile, mille valdajaks on Haapsalu Veevärk AS.

Reoveepuhasti asub Haapsalu linnas selle ehitise tarbeks eraldatud ja aiaga piiratud territooriumil Haapsalu Tagalahe ääres. Heitvee eelvooluks on Haapsalu Tagalaht.

Haapsalu reoveepuhasti projekteeriti Haapsalu linnast ning Uuemõisast ja Paralepast-Kiltsist lähtuva reovee mehaanilis-bioloogilis-keemiliseks puhastamiseks. Haapsalu reoveepuhasti valmis 1997.a. detsembris.

*Puhastusprotsess:*

Reoveed juhitakse puhastile kahe pumpla kaudu:

- KPJ-1 - Haapsalust, Paralepast, Kiltsist, Valgeväljalt;

- KPJ-8 - Haapsalust, Uuemõisast.

Reoveepuhastusjaamas on kasutusel mehaaniline-, keemiline- ja bioloogiline puhastus­tehnoloogia. Mudatöötlemiseks on ette nähtud mudatihendid, muda veetustamine ning järgnev komposteerimine.

Detailsemat informatsiooni reoveepuhasti kohta leiab Haapsalu linna ühisveevärgi ja-kanalisatsiooni arengukavast aastateks 2014...2025.

### 4.2.7 Kanalisatsiooni põhiprobleemid

Olemasoleva ühiskanalisatsiooni põhiprobleemid on alljärgnevad:

- Osa Uuemõisa (Kajaka piirkond) ja Paralepa alevike ja Kiltsi küla keskuse elanikke ei ole liitunud ühiskanalisatsiooniga;

- Osa Uuemõisa piirkonna ühiskanalisatsioonitorustikest on vananenud ja vajavad rekonstrueerimist;

- Mitmed vanemad olemasolevad kanalisatsioonitorustikud kulgevad erakinnistutel, kinnistutel puuduvad korrektsed liitumiskaevud;

- Uuemõisa kanalisatsioonisüsteemis on suured infiltratsiooni vooluhulgad.

## 4.3 Sademeveekanalisatsioon

### 4.3.1 Olemasolev olukord

Valgevälja ja Kiltsi külades ning Paralepa alevikus sademeveekanalisatsioon puudub. Liigvee (sademe-lumesulamisvee) ärajuhtimiseks kasutatakse olemasolevaid kraavidesüsteeme, millede kaudu juhitakse liigveed Ungru oja pidi merre.

Probleemseks kohaks Kiltsi külas oli varasematel aastatel Ääsmäe-Haapsalu-Rohuküla mnt ristumine Ungru ojaga. Tänaseks on ojja suubuvad kraavid puhastatud ja süvendatud, kraavikaldad on võsast puhastatud, maantee alla on rajatud uus truup.

Uuemõisa alevikus on meil tegemist lahkvoolse kanalisatsiooniga, so sademeveed juhitakse sademevee kanalisatsiooni pidi suublatesse, milleks on Kaevaniidu peakraav (keskkonnaregistri kood 110530; kasutusel ka nimetus Randsalu oja) ja Haapsalu Tagalaht.

Uuemõisa alevikus, Nõmme kinnistu UM Components AS kinnistust lõunas, korrastati vee-ja kanalisatsioonitorustike rajamisega samaaegselt ka sademetevee äravoolu – rajati uus sademeveetorustik, mis lahendas nimetatud piirkonnas esinenud uputused.

Seoses Rannarootsi keskuse rajamise ja Tallinna mnt rekonstrueerimisega rajati nii ärikeskuse territooriumile ja Tallinna maanteele sademeveekanalisatsioon, mis suubub Kaevaniidu peakraavi ehk rahvakeeli Randsalu ojja. Rannarootsi Ärikeskuse territooriumi planeerimisel korrastati ka keskuse tagune kraav, mis suubub Kaevaniidu peakraavi.

Kaevaniidu peakraavi korrastamse tööd alates ärikeskusest kuni mereni tehti maaparandajate poolt eraldi rahastatud projekti raames.

Sademevee puhastamist üldjuhul ei toimu, suuremate parklate, tanklate ja asfalt/kivi/betoonkattega alade juurde rajatud liiva-õlipüünised ning kott- ja settekaevud püüavad kinni võimalikud õlireostuse jäägid ja teedelt/parklatest sademeveega kaasa haaratud tolmu ja liiva. Kui tänavad, teed, kõnniteed ja haljasalad on pidevas hoolduses, siis kandub sademeveekanalisatsiooni ja sealt edasi kraavidesse ja merre võrdlemisi väike kogus tolmu, liiva, prahti.

Kokkuvõtteks võib öelda, et Uuemõisa sademeveesüsteemid on nõrgalt välja arendatud, torustikke on rajatud vaid koos tänavate renoveerimise ja uute hoonestatud alade planeerimisega. Olemasolevad väiksemad kraavid on suures osas täis kasvanud ja vajavad puhastamist: kraavide põhjadele kallete andmist, kraavikallaste puhastamist võsast, jne.

Herjava suvilapiirkondades on liigvee ärajuhtimiseks rajatud hulgaliselt kraave ning vähesel määral ka drenaažtorustikke, millede kaudu suunatakse vesi kas otse merre või piki kraave Võnnu ojja ning edasi merre. Kui suvilatevaheliste teede äärsed kraavid on veel korrastatud, siis magistraalkraavid, mis suunaks vee Võnnu ojja, on suures osas kinni kasvanud.

Ridala vald omab rajatud drenaažvee torustike ja nn torusse paigaldatud kraavide kohta osalist informatsiooni. Vajalik on läbi viia kogu Herjava suvilapiirkonnas geodeetiline mõõdistamine ning kohalike elanike abiga välja selgitada ja kaardistada kõik olemasolevad, elanike poolt rajatud torustikud (veetorustikud, drenaažvee torustikud, kanalisatsioon) ja äravoolukraavid.

Suvilate ümberehitamisel elamuteks on tekkinud vajadus leida lahendus ka kinnistu reoveele. Kui paljud kinnistuomanikud on lahendanud probleemid kogumismahuti paigaldamisega, siis on ka üksikuid looduse suhtes hoolimatuid, kes juhivad reovee (pesuveed) otse kraavi, mistõttu mitmel pool kraavid haisevad.

Kokkuvõtteks võib öelda, et olemasolevad sademevee äravoolusüsteemid on kõigis käsitletud piirkondades nõrgalt arendatud ja vajavad püsihooldust. Seni, kuni sademeveesüsteemidel puudub omanik ja on määratlemata ka hooldamine, ei toimu selles valdkonnas edasiminekut.

Sademeveekanalisatsiooni arendamisel tuleb kaaluda mitte ainult sademeveetorustike rajamist vaid ka võimalusi juhtida sademetevett teedelt-platsidelt hajutatult pinnasesse. Sademetevee juhtimisel kraavidesse tuleb üleujutuste vältimiseks kraavid puhastada.

Sademeveekanalisatsiooni rajamisel tuleb määrata, kes on rajatava süsteemi omanik või valdaja, et oleks tagatud sademeveesüsteemide korrashoid ja alaline hooldus.

### 4.3.2 Sademeveega seotud põhiprobleemid

* Puudub sademevee kogumise, käitlemise ja suublasse juhtimise strateegia.
* Arendusest ja ehitustegevusest tulenev sademevee ärajuhtimist vajavate pindade (kõvakattega pinnad, katused) osakaalu suurenemine ja sellest tulenev olemasolevate sademevee ärajuhtimissüsteemide mõningane ülekoormus.
* Maakasutus on piiratud ja järjest vähemaks jääb maa-alasid, kuhu vajadusel rajada sademeveetorustikke, kraave, puhastusseadmeid.
* Lokaalsed üleujutused, mis on tingitud sademevee tippvooluhulkadest.
* Puudub vajalik tasakaal teede rekonstrueerimise ja sademeveetorustike valmisehitamise vahel.
* Väheneb lahtiste äravoolusüsteemide osakaal.
* Kraavide osakaalu vähenemine. Kraavide ja ojade omavoliline torustamine. Kraavide ning ojade hooldused ning vajadusel renoveerimised ei ole sihipärased.

# 5. VEE-ETTEVÕTLUS

Haapsalu Veevärk AS on eraõiguslik aktsiaselts, mille aktsiate 55,8% peaomanikuks on Haapsalu Linnavalitsus ning mida kuni 1995 aastani tunti RE Eesti Vesi  struktuuriüksusena Lääne Vesi.

Alates 1997 tegutseb Haapsalu Veevärk kui aktsiaselts ning ettevõtte aktsionärideks on ka Lääne-Nigula, Ridala, Noarootsi ja Vormsi Vallavalitsus. Haapsalu Veevärk AS tegevust ja vastutust reglementeerib ettevõtte põhikiri.

Haapsalu Veevärk AS´i aktsiaosalus jaguneb järgmiselt:

**Haapsalu Veevärk AS aktsiad Tabel 5-1**

|  |  |  |  |
| --- | --- | --- | --- |
| Omaniku nimi | Reg. kood | Aadress | Osalus |
| Haapsalu Linnavalitsus | 75012802 | Posti 34, Haapsalu | 55,76% |
|   |   | 90504, Eesti |   |
| Noarootsi Vallavalitsus | 75013546 | Pürksi küla 9,  | 5,15% |
|   |   | Noarootsi vald |   |
|   |   | 91201, Eesti |   |
| Lääne-Nigula Vallavalitsus | 75038598 | Haapsalu mnt 6, Lääne-Nigula vald 90801, Taebla | 25,79 |
|   |   |  |   |
|   |   |  |   |
| Ridala Vallavalitsus | 75022479 | Lahe 10, Haapsalu | 11,77% |
|   |   | 90503, Eesti |   |
| Vormsi Vallavalitsus | 75022427 | Hullo küla, Läänemaa | 1,53% |
|   |   | Vormsi vald 91301, |   |
|   |   | Eesti |   |
|   |   | Kokku: | 100% |

Haapsalu Veevärk AS põhiülesanneteks on klientidele Haapsalu linnas, Ridala, Lääne-Nigula, Noarootsi ja Vormsi vallas järgmiste teenuste pakkumine:

- Veekogumine, -töötlemine ja –varustamine;

- Kanalisatsiooni ärajuhtimine ja heitveekäitlemine;

- Vee ja kanalisatsiooni elektriseadmete ja –juhtmete paigaldamine;

- Veetorustike ja sanitaarseadmete paigaldamine;

- Komposteeritud reoveesette müümine;

- Töömasinate ja eriotstarbeliste agregaatide teenustööd;

- Purgimisteenuse osutamine.

Lisaks traditsioonilistele veemajandusettevõtte teenustele ja tegevustele nagu vee töötlemine; vee-, kanalisatsiooni ja sademeveetorustiku, tuletõrjehüdrantide ja muu vajaliku ehitus, rekonstrueerimine, remont, hooldus ja arendus, projekteerimis- ja avariitööd, seadmete ja tehnikapargi haldus ja teenused, klientidega arvlemine ja operatiivteenusega tegeleb Haapsalu Veevärk AS mitmete arendus ja tugiprojektidega.

Haapsalu Veevärk AS paigaldab veemõõtureid, mis võimaldavad edastada mõõturi näite kauglugemise teel. Selle tulemusena kaob ära kliendi kohustus teatada veemõõturi näitu. Kuu viimase päeva seisuga jõuavad kõik veemõõturite näidud vee-ettevõttesse, mille alusel esitatakse kliendile arve. Hetkeseisuga on Haapsalu veevärk AS-l 1300 automatiseeritud veemõõturit. Praeguseks hetkeks on kauglugemise leviala Mulla-Kalda piirkonnas ja Kiltsis. Vee-ettevõtja eesmärgiks on paari aastaga katta levialaga kogu Haapsalu ja ka teenindatavad vallad.

Haapsalu Veevärk AS kui regionaalne vee-ettevõtja on osalenud ja osaleb veel mitmetes Läänemaa keskkonnaprojektide arendustegevuses, millede eesmärk on kaasajastada ja renoveerida taristut ja täiustada tootmistulemusi.

Põhitegevuse müügitulu 2013.a. oli 1 251 tuh eurot, võrreldes 2012. aastaga oli kasv 44 tuh eurot. Ettevõtte äritulud kokku olid 3 392 tuh eurot, ärikulud kokku 1 898 tuh eurot ning aruandeaasta puhaskasumiks kujunes 1 481 900 eurot. Tööjõukulud kokku moodustasid 439 tuh eurot. Ettevõtte bilansimaht seisuga 31.12.2013.a. oli kokku 19 588 tuh eurot, kohustused moodustasid 1 040 tuh eurot. Omakapitali puhasrentaablus oli 8,3%, maksevõimekordaja 1,7.

2013.a. andis ettevõte võrku 653 tuh m3, millest realisatsioon moodustas 587 tuh m3. Heitvett juhiti ära 557 tuh m3.

Ettevõttes töötab keskmiselt 27 töötajat.

# 6. ÜHISVEEVÄRGI JA –KANALISATSIOONI EESMÄRGID JA LAHENDUSED

## 6.1 Peamised analüüsist tulenevad hinnangud ja järeldused

ÜVK teenuseid saavatele Uuemõisa ja Paralepa alevikele ning Kiltsi küla keskuses on praegu kindlustatud kvaliteetsed ühisveevärgi ja -reoveekanalisatsiooni teenused. Uuemõisa ja Paralepa alevike ning Kiltsi küla keskuse elanikud on praktiliselt 100%-lt liitunud ühisveevärgiga. Uuemõisa aleviku elanikud on liitunud ühiskanalisatsiooniga 100%-lt, Paralepa-Kiltsi piirkonnas on liitunud ca 80% elanikkonnast.

Valgevälja küla on hajaasustusega ning tänasel päeval ühisveevärk ja -kanalisatsioon praktiliselt puudub. Valgevälja külas on ühisveevarustuse ja -kanalisatsiooni rajamisega alustatud Kalju-Soo arenduspiirkonnas, kuid hetkel on tööd seiskunud.

Herjava külas, kaasa arvatud ka suvilapiirkonnad, ühisveevärk ja -kanalisatsioon puudub. Elanikud kasutavad neile kuuluvaid madalaid puurkaeve ja salvkaevusid. Reovesi kogutakse kogumiskaevudesse kuid esineb ka nö pesuvee juhtimist kraavidesse.

Peamised järeldused, mis tulenevad arengukava eelnevatest osadest, on järgmised:

- Kiltsi, Herjava ja Valgevälja külade territooriumitel on vaja arendada veevarustust ja reoveekanalisatsiooni;

- Arendada sademeveekanalisatsiooni, sh projektide koostamist ja sademeveetorustike rajamist;

- Toetada riigile kuuluvate magistraalkraavide ja ojade korrastamist, puhastamist ja hooldamist;

- Kindlustada tarbijale kvaliteetne, normidele vastav joogivesi;

- Ühisveevärgi ja -kanalisatsiooni arengukava elluviimisel on oluline keskkonnakvaliteedi arengu ja muutuvate normatiivide perspektiivne silmaspidamine.

## 6.2 Lähteseisukohad ÜVK arengukava koostamiseks

Käesolev, Ridala valla Uuemõisa, Paralepa, Kiltsi, Valgevälja ja Herjava arengukava on valminud Ridala Vallavalitsuse ja konsultandi ühistööna.

Arengukava koostamise lähtealusteks on ühisveevärgi ja-kanalisatsiooni olemasoleva olukorra andmestik, Ridala valla arengukava aastateks 2013-2022, valla arengukava tegevuskava 2015-2018, Matsalu alamvesikonna veemajanduskava, Haapsalu linna ühisveevärgi ja -kanalisatsiooni arengukava aastateks 2014-2025.

Ühisveevärgi ja –kanalisatsiooni süsteemipärase väljaarendamise eesmärkideks on:

• Ühisveevärgi ja -kanalisatsioonisüsteemide arengu kiirendamine ja eelduste loomine tarbijate paremaks teenindamiseks ja elukvaliteedi tõstmiseks Ridala valla Uuemõisa ja Paralepa alevikes ning Valgevälja, Kiltsi ning Herjava külades.

• Taotleda Herjava reoveekogumisala kinnitamist ning rajada piirkonda kaasaja nõuetele vastav ühisveevärgi ja-kanalisatsioonisüsteem, sh puurkaevud, veetöötlus, vee- ja kanalisatsioonitorustikud, reoveepumplad, lokaalne reoveepuhasti;

• Tagada ühisveevärgi ja -kanalisatsiooni teenus Haapsalu linna reoveekogumisalal võimalikult paljudele valla elanikele;

• Tagada nõuetekohaste liitumispunktide väljaehitamine kinnistutele, millel puuduvad kinnistu piirini väljaehitatud liitumispunkt(id) või millede liitumispunktid vajavad ümberehitamist;

• Kaitsta kasutatavaid veeallikaid ja looduskeskkonda inimtegevusest tuleneva reostusohu eest;

• Tagada sademevee ärajuhtimine teedelt ja tänavatelt;

• Veevarustuse ja kanalisatsiooni väljaehitamise hinnanguliste töömahtude ja investeerimisvajaduste kindlakstegemine;

• Arengukava optimaalse lahendusvariandi väljatöötamine ja selle realiseerimisetappide koostamine.

Arengukava korrektuuri koostamisel ja investeeringuprojektide kavandamisel on lähtutud alljärgnevatest lähteandmetest:

• Ridala valla, Uuemõisa, Paralepa, Kiltsi, Valgevälja ja Herjava seni kehtiv ÜVK arendamise kava aastateks 2009…2020;

• Ridala valla arengukava aastateks 2013…2022;

• Ridala valla arengukava tegevuskava aastateks 2015…2018;

• Matsalu alamvesikonna veemajanduskava, kinnitatud 2008.a.;

• Lääne-Eesti vesikonna veemajanduskava aastateks 2009…2015;

• Ridala valla üldplaneering, kehtestatud 2010.a. ning täpsustatud 2014.a.;

• Olulisemad detailplaneeringud, sh Kiltsi tööstusala detailplaneering;

• Koostatud töö- ja põhiprojektid, sh Uuemõisa mõisapargi restaureerimise põhiprojekt ja hoolduskava.

Ridala valla, Uuemõisa, Paralepa, Kiltsi, Valgevälja ja Herjava piirkondade ühisveevarustuse ja -kanalisatsiooni probleemide, investeeringute vajaduse ja nende realiseerimise võimalike alternatiivide väljaselgitamisel tuleb arvesse võtta järgmisi tehnilisi aspekte:

• Osa olemasolevatest vee- ja kanalisatsioonitorustikest on amortiseerunud;

• Sademeveekanalisatsioon ja sademevee eelvoolud vajavad oluliselt suuremat tähelepanu;

• Herjava piirkonnas puudub täielikult ühisveevärk ja -kanalisatsioon.

Investeeringute vajaduse määramisel tuleb arvestada ka keskkonnaaspektidega, milleks on:

• Piirkonnad, kus puudub ühiskanalisatsioon, kogutakse reovett kogumismahutitesse. Mahutite seisund on teadmata, mistõttu võivad need olla keskkonnale ohtlikud;

• Vanadest, amortiseerunud kanalisatsioonitorustikest reovee imbumine pinnasesse ohustab veekvaliteeti salvkaevudes ja madalates puurkaevudes;

• Liigvee infiltratsioon amortiseerunud kanalisatsioonitorustikesse häirib nii reoveepumplate kui ka reoveepuhasti töörežiimi.

Investeeringuprojektide väljaselgitamisel on oluline arvestada ka majanduslike aspektidega:

• Vee- ja kanalisatsioonitorustike ja rajatiste ehitamise ja rekonstrueerimise maksumused;

• Vee -ja kanalisatsioonitariifide kujundamisel tuleb lähtuda põhimõttest, et tariifide kehtestamisel ei ületaks vee- ja kanalisatsiooniteenusele kuluv summa 4-5% leibkonnaliikme keskmisest netosissetulekust.

Investeerimisprojektide väljatöötamisel tuleb lähtuda piirkondade VK-süsteemide seisundist ning järgmistest eeldustest, nõuetest ja seadusandlusest.

Investeerimisprojektidega peab olema tagatud:

• Joogivee vastavus sotsiaalministri 31.07.2001.a. määrusele nr 82 *Joogivee kvaliteedi- ja kontrollnõuded ning analüüsimeetodid*;

• Olemasolevatele elamutele tagatakse piisava survega nõuetele vastava joogivee kättesaadavus tarbimispunktis;

• Reovee kogumine ja puhastamine üldplaneeringuga määratud reoveekogumisaladelt;

• Vabariigi Valitsuse määrus nr 99, 29.11.2012.a. „Reovee puhastamise ning heit-ja sademevee suublasse juhtimise kohta esitatavad nõuded, heit- ja sademevee reostusnäitajate piirmäärad ning nende nõuete täitmise kontrollimise meetmed“.

Investeeringuprojektide valik on tehtud lähtuvalt projektide mõjust kohaliku keskkonnaseisundi parandamiseks ning mõjust elanike heaolule. Esmaülesanneteks on joogivee kvaliteedi tagamine tarbimispunktides, hoonestatud reoveekogumisala katmine ühiskanalisatsiooni võrkudega, nõuetele vastava sademe- ja drenaažvee ärajuhtimine hoonestatud reoveekogumisalalt.

## 6.3 Ühisveevärgi arendamine

### 6.3.1 Perspektiivne veetarbimine

Paralepa ja Uuemõisa alevikes ning Kiltsi küla keskuses on juba täna loodud võimalus kõigil elanikel ühineda Haapsalu ühisveevõrguga, va kinnistud Kiltsi küla hajaasustusega alad.

Tulevikus on planeeritud Haapsalu ühisveevärgiga ühendada Valgevälja külla planeeritud elurajoonid (Kalju-Soo kinnistu ja Maantee maaüksus) ning planeeritav Kiltsi tööstusala.

Samuti on arvestatud ühisveevõrgu rajamisega Herjava külla.

Varasemas arengukavas oli planeeritud Haapsalu ühisveevärgiga ühendada ka Rohuküla ja Pusku külla planeeritud elurajoonid. Kahjuks ei ole nendes piirkondades majanduslangusele järgnenud aastatel toimunud mingeid edasiminekuid ega arendusi. Seetõttu ei ole käesolevas arengukavas nende piirkondade võimalikku ühendamist Haapsalu ühisveevärgiga käsitletud.

Perspektiivse veetarbimise hindamisel on võetud aluseks Ridala valla üldplaneering, Ridala valla arengukava ja Matsalu alamvesikonna veemajanduskava. Nimetatud planeeringud hindavad elanike arvu hetkeolukorda kuid ei käsitle rahvastiku prognoosi.

2014.a. alul koostas Statistikaamet rahvastikuprognoosi 25 aastaks, mille kohaselt Ridala valla elanike arv püsib suhteliselt stabiilne. Prognoosi kohaselt väheneb valla elanike arv perioodil 2013-2040 2,68%. Prognoos on esitatud valla kui terviku kohta. Arengukavas käsitletavad piirkonnad on valla asulad ja perspektiivsed arendusalad, kus viimastel aastatel on toimunud elanikkonna kasv. Seetõttu on veetarbimise prognoosi koostamisel lähtutud Uuemõisa ja Paralepa alevike olemasolevast elanike arvust.

Perspektiivsetel ühisveevärgiga kaetavatel aladel (Valgevälja, Herjava) veetarbimise arvutamisel on aluseks planeeringutes ette nähtud kinnistute arv ja Herjava külas lisandub planeeringualade kinnistutele ka olemasolevate suvilate arv. Elanike arvu hindamisel on eeldatud pere suuruseks keskmiselt 2.3 inimest (Eesti keskmine).

Lähtutud on järgnevatest elanike arvudest:

- Uuemõisa 1150 el (eramud, kortermajad, Kajaka tn piirkond)

- Paralepa-Kiltsi 345 el

- Valgevälja 140 el (planeeringud, ca 60 kinnistut)

- Herjava 610 el (ca 58 eramut +177 suvilat + plan. ca 50 uut kinnistut)

Perspektiivse veekulu arvestamisel on eeldatud, et Uuemõisas, Paralepas, Kiltsis (va hajaasustus) ja Valgeväljal on 100% elanikest ühisveevarustuse tarbijad ning veekulu normiks on arvestatud 100 l/el ööpäevas.

Teine olukord on Herjavas, kus on eeldatud, et alalised elanikud liituvad 100%-lt ühisveevärgiga, perspektiivsete kinnistute omanikest liitub ca 75% ja suvilate elanikest liitub ca 50%.

Eramutes on veekulu normiks aasta keskmiselt elaniku kohta arvestatud 100 l/el ööpäevas, mis on võrreldes praeguse veetarbimisega (75 l/el ööpäevas) ehk isegi liiga optimistlik.

Suvilate veetarbimine on hooajaline, veekulu normiks on arvestatud 75 l/el ööpäevas.

Uuemõisa alevikus ei ole ettevõtluse osas planeeritud veetarbimise kasvu. Paralepa-Kiltsi piirkonna ettevõtete olemasolev veetarbimine on ca 25 m3/d, millele lisandub Kiltsi tööstusala ettevõtete planeeritud veetarbimine 9 m3/d.

Vastavalt Ridala valla üldplaneeringule on ka Valgevälja külas ette nähtud piirkond, kus tulevikus on võimalik tegeleda ettevõtlusega, kuid planeeritava ettevõtluspiirkonna veetarbimist ei oska tänaste teadmiste põhjal hinnata.

Prognoositud ööpäevane tarbitava vee kulu on kokkuvõtlikult esitatud tabelis 6-1.

**Perspektiivne veetarbimine (aastal 2026) Tabel 6-1**

|  |  |  |  |  |  |
| --- | --- | --- | --- | --- | --- |
|  |  | Uuemõisa | Paralepa-Kiltsi  | Valgevälja | Herjava |
| Tarbitav vesi, sh | m3/d | 200 | 69 | 14 | 36 |
| - elanikkond | m3/d | 115 | 35 | 14 | 36 |
| - ettevõtted, asutused | m3/d | 85 | 34 | - | - |
| Veekaod | m3/d / % | 22/10 | 8/10 | 2/5 | 2/5 |

Uuemõisa, Paralepa-Kiltsi ja Valgevälja piirkonnad saavad täna ja ka tulevikus vee Haapsalu ühisveevõrgust. Haapsalu linna kolm veetöötlusjaama on täiskoormusel võimelised andma vett Haapsalu linna ja Uuemõisa, Paralepa-Kiltsi ja Valgevälja ühisveevõrku ca 2800 m3/d, kusjuures Haapsalu linna enda perspektiivne veetarbimine on 1567 m3/d.

Varasemas arengukavas kaaluti võimalust varustada Herjava piirkonda veega Haapsalu ühisveevõrgust, kuid väga pika veejuhtme rajamisest on siiski loobutud ja käesolevas arengukavas on ettepanek rajada puurkaevud ja lokaalne veetöötlus.

### 6.3.2 Vee kvaliteedi tagamine

Haapsalu Veevärk AS teeninduspiirkonnas (Uuemõisa, Paralepa-Kiltsi ja Valgevälja) on ühisveevärgi toiteks kasutusel nii Kambrium-Vendi kui ka Ordoviitsiumi veeladestik.

Hästikaitstud põhjavee kvaliteedi säilimine tagatakse veehaaretele seatud sanitaarkaitsealadega ning seal kehtivate nõuetega. Sanitaarkaitseala ulatus puurkaevudele on määratud Veeseadusega, üldjuhul 50 m raadiusega.

Tarbijale edastatava joogivee kvaliteedi nõuded on määratletud Euroopa Ühenduse standardis EC 98/83 ning Eesti Vabariigi sotsiaalministri 31.07.2001.a. määrusega nr 82 *„Joogivee kvaliteedi- ja kontrollinõuded ning analüüsimeetodid“.*

Haapsalu puurkaevudest ammutatava vee kvaliteedinäitajad ei vasta osaliselt neile nõuetele (ülenormatiivne rauasisaldus, radionukleiidide sisaldus). Vee kvaliteet tagatakse veetöötlusega kolmes veetöötlusjaamas. Tööstuse, Kastani ja Kaluri veetöötlusjaamad kindlustavad tarbijale kvaliteetse joogivee, va radioloogiliste näitajate osas, kus tarbija juures võetud veeproovis on efektiivdoos normidega ettenähtust siiski kõrgem.

Kui Haapsalu linnas paiknevate veetöötlusjaamade tehnoloogiline protsess kindlustab tarbijale kvaliteetse ja normidele vastava joogivee. Kui on plaanis taaskäivitada Taali veetöötlusjaam, siis peab Haapsalu Veevärk AS kindlustama tehnoloogilise protsessi uuendamise.

Selleks, et veenduda töötavate veetöötlusjaamade tehnoloogia efektiivsuses ka radioloogiliste näitajate osas, viiakse Haapsalu Veevärk AS poolt lähitulevikus läbi täiendavad uuringud nii kasutatavate C-V puurkaevude toorvees kui ka kolmes veetöötlusjaamas käideldud ning tarbijale suunatud joogivees. Nimetatud uuringute põhjal on võimalik kavandada edasisi meetmeid joogivee kvaliteedi tagamiseks (vt Haapsalu linna ÜVK arengukava aastateks 2104…2025). Läbiviidavate uuringute põhjal on võimalik hinnata ja leida sobiv vahekord kahest erinevast veekihist võetava toorvee segamiseks, et tagada elanikkonnale normidele vastav efektiivdoos.

### 6.3.3 Tuletõrjeveevarustus

Tuletõrje veevarustuse lahendamisel on aluseks standardiga EVS 812-6:2012+A1:2013 sätestatu.

Uuemõisas, Paralepa-Kiltsis ja Valgeväljal ühisveevärgi torustike projekteerimisel, ehitamisel ja ekspluateerimisel tuleb arvestada, et tulekahju korral on üldjuhul ühisveevärgi ülesandeks ka varustamine kustutusveega.

Tulekustutusvee normvooluhulkadeks käsitletavates piirkondades on 10 l/s, tulekahju normatiivseks kestus 3 tundi. Vajalik tuletõrjevee puutumatu varu on tagatud Haapsalu ühisveevärgisüsteemi veehaaretes, olemasolevates veereservuaarides. Uutele, rajatavatele veetorustikele paigaldada maapealsed tuletõrjehüdrandid, mis tagavad vaba juurdepääsu sõltumata aastaajast ning hõlbustavad tuletõrjevee kättesaamist.

Tuletõrjevesi võetakse ühisveevarustuse torustikule paigaldatavatest tuletõrjehüdrantidest. Soovitavad on maapealsed soojustatud ülaosaga hüdrandid. Valikul lähtuda määrusest „Tuletõrjehüdrantide käitusomaduste tagamise nõuded“.

Hüdrantide asukohad täpsustatakse ehitusprojektidega. Tuletõrjehüdrantide paigutus peab tagama vastava veevõrgu osa poolt teenindatava ehitise kustutamise ühest tuletõrjehüdrandist, kui tulekustutusvee normvooluhulk on kuni 15 l/s.

Hüdrantidest võetav tuletõrjevooluhulk tagatakse Haapsalu linna II astme pumplatesse paigaldatud tuletõrjeveepumpadega. Tuletõrjepumbad on valitud töörõhuga (kas iseseisvalt või koos tavatarbimise pumpadega), kindlustamaks maksimaalse tarbimisega tunnil võrgu kriitilises punktis vabarõhu 10 mvs.

Haapsalu linna ja Uuemõisa, Paralepa-Kiltsi ja Valgevälja tulekustutusvee varud on tagatud ning paiknevad alljärgnevates Haapsalu linna veetöötlusjaamade veereservuaarides:

- VPJ-9: tuletõrjeveevaru 216 m3 (20 l/s 3 h);

- VPJ-13: tuletõrjeveevaru 162 m3 (15 l/s 3 h);

- VPJ-16: tuletõrjeveevaru 162 m3 (15 l/s 3 h).

Kiltsi planeeritaval tööstusalal tagatakse väline tuletõrjevesi ühisveevõrgule paigaldatavatest hüdrantidest. Täiendavalt on planeeritud tööstusalale tuletõrjeveehoidla, mahuga 650 m3.

Planeeringuala tulekustutusvee vormvooluhulk on orienteeruvalt 30 l/s, ajaline määratlus lähtub hoonete kasutusest. Normvooluhulga tagamiseks tuleb vajadusel rajada mahuti juurde pumpla.

Herjava piirkonna planeeritava ühisveevärgi ülesandeks ei ole tulekustutusvee tagamine, so ühisveevõrgule ei planeerita hüdrante. Tulekustutusveega kindlustamiseks on vajalik üle vaadata piirkonna olemasolevad tuletõrjeveevõtu kohad ning otsustada, kas on võimalik olemasolevaid veevõtukohti kaasajastada või siis rajada kaasaja nõuetele vastavad tuletõrjeveemahutid. Mahutid ühendatakse planeeritavasse ühisveevõrku, mille kaudu toimub mahutite täitmine.

Tuletõrje veevõtukohad peavad võimaldama tuletõrjeautoga aastaringset juurdepääsu ning tagatud peab olema tuletõrjeauto ringipööramise võimalus.

### 6.3.4 Ühisveevärgi põhiskeemid

Uuemõisa, Paralepa-Kiltsi, Valgevälja ja Herjava ühisveevärgi dimensioneeritud põhiskeemid on esitatud joonistel VVK-001, VVK-004 ja VVK-006.

## 6.4 Ühiskanalisatsiooni arendamine

### 6.4.1 Reovee vooluhulgad

Ühiskanalisatsiooni arendamisel langeb põhirõhk Kiltsi tööstusala, Herjava ja osaliselt ka Valgevälja piirkondadele. Herjava küla ja osa Valgevälja külast ei kuulu Haapsalu linna reoveekogumisalasse. Kui Uuemõisa elanikud on täna praktiliselt 100%-lt liitunud Haapsalu ühiskanalisatsiooniga, siis planeeritavaks elanikkonna ühendatuseks ühiskanalisatsiooniga Paralepas-Kiltsis võib samuti eeldada 100%.

Kui jätkub ehitustegevus Valgevälja arenduspiirkondades (Kalju-Soo ja Maantee detailplaneeringuala kinnistud), siis võib eeldada kuni 85-90%-st liitumist ühiskanalisatsiooniga.

Teine olukord on Herjava piirkonnas, kus praegusel ajal on tegemist suures osas ikkagi suvituspiirkonnaga. Ühiskanalisatsiooni rajamisel on eeldatud, et püsielanikud liituvad ühiskanalisatsiooniga 100%-lt, perspektiivsete kinnistute liitumine on ca 75% ja suvilate liitumine ca 50%:

- Uuemõisa 1150 elanikku, sh Kajaka tn suvilad + ettevõtted, asutused

- Paralepa-Kitsi 345 elanikku+ettevõtted, asutused

- Valgevälja 140 elanikku (sh arenduspiirkonnad)

- Herjava 405 elanikku

Reovee vooluhulkade arvutamisel on lähtutud eeldusest, et 2026 aastaks on ühiktarbimine tõusnud 100 liitrini inimese kohta ööpäevas. Suvilaelanike veetarbimiseks on eeldatud 75l/el kohta ööpäevas.

**Perspektiivne reovee vooluhulk Haapsalu reoveepuhastile Tabel 6-2**

|  |  |  |  |  |
| --- | --- | --- | --- | --- |
| Nimetus | Ühik | Uuemõisa | Paralepa-Kiltsi  | Valgevälja |
| Elanikkond | elanikku | 1150 | 345 | 140 |
| Ühiskanalisatsiooniga varustatud elanike arv | % | 100 | 100 | 85 |
| Ühiskanalisatsiooniga varustatud elanike arv | elanikku | 1150 | 345 | 125 |
| Reoveepuhastile juhitav reovesi, sh | m3/d | 200 | 69 | 12 |
| - elanikkond | m3/d | 115 | 35 | 12 |
| - ettevõtted, asutused | m3/d | 85 | 34 | - |

**Herjava perspektiivne reovee vooluhulk**

|  |  |  |
| --- | --- | --- |
| Nimetus | Ühik | Herjava |
| Elanikkond | elanikku | 610 |
| Ühiskanalisatsiooniga varustatud elanike arv | % | 50…100 |
| Ühiskanalisatsiooniga varustatud elanike arv | elanikku | 405 |
| Reoveepuhastile juhitav reovesi | m3/d | 36 |

### 6.4.2 Ühiskanalisatsiooni põhiskeemid

Uuemõisa, Paralepa-Kiltsi, Valgevälja ja Herjava ühiskanalisatsiooni dimensioneeritud põhiskeemid on esitatud joonistel VVK-002, VVK-005 ja VVK-007.

## 6.5 Sademeveesüsteemide arendamine

### 6.5.1 Seadusandlusest

Nõuded sademevee juhtimiseks keskkonda on sätestatud veeseaduse ja sellest tulenevate õigusaktidega. Sademevee juhtimisel keskkonda tuleb lähtuda Vabariigi Valitsuse 29.11.2012.a. määrusest nr 99 „Reovee puhastamise ning heit-ja sademevee suublasse juhtimise kohta esitatavad nõuded, heit-ja sademevee reostusnäitajate piirmäärad ning nende nõuete täitmise kontrollimise meetmed“.

Nimetatud määruses sätestatud ranged nõuded ära juhitavale sademeveele kehtivad alates 01.01.2013.a.

Vabariigi Valitsus on sätestanud ära juhitavale sademeveele küll nõuded aga puudub praktiline kogemus nende nõuete täitmise võimalikkuse osas. Saasteainete ja vooluhulkade arvutuslikuks määramiseks puuduvad uuringud ja normid, mis fikseeriksid ärajuhitava sademevee koostise seotuna sademete intensiivsuse ning valgalade suuruse ja pinnakatetega.

Vastavalt määrusele tuleb tagada, et sademevee suublasse juhtimisel ei halveneks vee- ja veega seotud maismaaökosüsteemide seisund. Saastatud sademevett peab enne suublasse juhtimist puhastama nii, et see ei halvendaks suubla seisundit.

Sademeveekanalisatsioonist tohib sademeveelaskme kaudu veekogusse juhtida sademevett, mille reostusnäitajad ei ületa määruse lisas sätestatud reostusnäitajate piirväärtusi, mis kehtivad reoveekogumisalade kohta, mille reostuskoormus on 2000-9999 ie, välja arvatud heljuvaine sisaldus, mis ei tohi ületada 40 mg/l. Naftasaaduste sisaldus sademevees ei tohi ületada 5 mg/l.

Juhul kui sademevee reostusnäitajad ei vasta kehtestatud piirväärtustele, käsitletakse sademevett saastatud sademeveena ning vajab enne suublasse juhtimist puhastamist.

Sademevee juhtimisel pinnasesse on määruse tähenduses sademevee hajutatult pinnasesse immutamine ning peab vastama määruse §5 lõigetes 3,4 ja 6-8 esitatud nõuetele. Sademevee pinnasesse juhtimine ei ole lubatud veehaarde sanitaarkaitsealal või hooldusalal.

Vastavalt määruse §8, lg 1 j 2 järgi peab veekogusse juhitavas sademevees ohtlike ainete sisaldus vastama keskkonnaministri määruses nr 49 „Pinnavee keskkonna kvaliteedi piirväärtused ja nende kohaldamise meetodid ning keskkonna kvaliteedi piirväärtused veeelustikus“ sätestatud keskkonnakvaliteedi piirväärtustele.

Ridala vallas konkreetselt puuduvad sademevee uuringud, mis annaks olulist informatsiooni sademeveesüsteemide edasiarendamiseks ja projekteerimiseks. Eestis teiste projektide raames läbiviidud sademevee uuringutulemused näitavad, et sademevee puhul saab rääkida ainult heljuvainete suurest kontsentratsioonist, kuid ohtlike ainete kontsentratsioon ei ületa määruses esitatud piirväärtusi. Uuringud kinnitavad fakti, et sademevee reostus sõltub otseselt tänavate puhastamise tasemest.

Tänavate heakorra parandamisega on võimalik olulisel määral vähendada keskkonda juhitava sademevee reostust, mis omakorda võimaldab neis piirkondades, kus tiikide või lodude rajamiseks ei ole vaba pinda, märkimisväärselt vähendada investeeringuid kallitesse ja raskesti kasutatavatesse sademeveepuhastusseadmetesse.

### 6.5.2 Sademeveesüsteemide arendamise eesmärgid

Käesoleva ühisveevärgi ja -kanalisatsiooni arengukava raames on püstitatud järgmised eesmärgid sademeveesüsteemide arendamiseks:

1. Sademevee kvaliteedi parandamine.

2. Üleujutuste vältimine.

3. Sademevee arendamise strateegia koostamine, sest sademevee ärajuhtimine hõlmab väga paljusid eri valdkondi alates linnaplaneerimisest ja keskkonnakaitsest kuni

sademeveesüsteemide ehitamise, hoolduse ja toimimiseni.

4. Sademevee arendamise strateegia alusel sademevee tegevuskava koostamine ja selle

elluviimine.

5. Sademevee tekkepõhiste lahenduste väljatöötamine. Valgalal ja sademevee formeerumise kohas tuleb nii palju kui võimalik lahendada sademevee puhastamine ning reguleerida sademevee vooluhulkasid, et vähendada nii sademevee ärajuhtimissüsteemide koormust ja kui ka üleujutusohtu. Selleks tuleb rajada uusi sademevee tasandus- ja akumuleerimisrajatisi ning rekonstrueerida olemasolevaid kraave ja ojasid.

6. Immutusalade osakaalu säilitamine sademevee juhtimiseks kohe pinnasesse. Haljastuse

säilitamine ja haljastusega alade osakaalu suurendamine, millega pikendatakse

tippvooluhulkade viibeaega, et kogu tekkivat sademevett ei suunataks korraga

ärajuhtimissüsteemidesse (torustikud, kraavid ja ojad).

7. Sademevee puhastite ja puhastitena toimivate rajatiste rajamine ja hooldamine - tiigid,

märgalad, biolodud, biofiltrid.

8. Väikeveekogude ja märgalade (ojad, tiigid) säilitamine ja võimalusel taastamine, valla looduslikest veekogudest (peakraavid, ojad) ülevaate koostamine ja nende renoveerimise kava väljatöötamine.

9. Sademeveega keskkonda kantava reostuse vähendamiseks tänavate ja restkaevude regulaarse puhastamise tõhustamine (eriti varakevadel).

10. Omanike motiveerimine nende valduses olevate kinnistute liitmiseks rajatud

ühiskanalisatsiooniga.

11. Sademevee väljalaskudes leiduvate saasteainete seire ja uuringute tegemine.

### 6.5.3 Sademeveesüsteemide arendamine

Hoonestuse tihenemine ja kõvakattega alade pidev laienemine põhjustavad sademeveest tingitud keskkonnakahju tunduvat suurenemist. Sademeveekäitlus on tähtis osa aleviku (küla) detailplaneeringust. Juba võimalikult varajases planeerimisstaadiumis tuleb arvestada nii kohalikke olusid kui ka omavalitsuse ehitusplaane ümbritsevatel aladel. On oluline silmas pidada, et vale planeerimine ei muudaks head sademeveekäitlust võimatuks. Iga sademeveesüsteemi (olgu selleks või kraavide- või immutussüsteem) projekteerimisel on väga oluline valida õiged lähtealused.

Sademeveekogujate olemasolu on sademevee käitlemisel üks olulisemaid probleeme, sest tihti paiknevad suublad rajatavast objektist kaugel, mis teeb sademevee ärajuhtimise tehniliselt keerukaks ja majanduslikult kulukaks.

Sademevee ärajuhtimist tuleb kavandada terviklikult, arvestades nii sademevee kvaliteedi kui ka vooluhulga mõjuga suublale eesmärgiga suunata sademevesi võimalikult kiiresti tagasi loodusesse.

Võimalusel eelistada sademevee ärajuhtimiseks kraavide ja tiikide rajamist, millega on võimalik suurte vihmade korral akumuleerida vooluhulki, vähendada kokkuvooluaega ja lokaliseerida võimalikku reostust. Kraave ja tiike peab olema võimalik hooldada, truupide otsad peavad olema kindlustatud. Kraavitusega aladel toimivad kraavid samuti nii sademevee ärajuhtimise kui ka pinnavee taseme regulaatoritena, vältides liigniiskuse tekkimist ning seetõttu tuleb eriti ettevatlikult suhtuda kraavituse asendamisse torudega. Drenaaživee ärajuhtimise tingimusi ei tohi halvendada.

Samas ei ole tänavatel, teedel kraavide säilitamiseks tavaliselt ruumi ja need saab alles jätta tänavate kompleksse planeerimise järgi vaid neis kohtades, kus on selleks ruumi ja kus kraavid täidavad otstarvet (haljasalade ääres, laiematel teedel, selleks jäetud maa-aladel);

Pikas perspektiivis tuleb säilitada põhilised olemasolevad magistraalkraavid ja ojad, mis viivad pinnaveed jõkke ja merre. Uute tänavatorustike suunamisel magistraalkraavi või ojja tuleb ette näha settekaevud.

Haljasaladel, eramukruntidel eelistada sademevee immutamist pinnasesse.

Parklatelt ja teedelt kogutav sademevesi sisaldab õlijääkprodukte ning muid tahkeid osakesi. Õlijääkproduktide ja heljumi eemaldamiseks tuleb kasutada liiva- ja õlipüüdureid.

Uuemõisa alevikus on liigvee (sademe-, lumesulamis- ja drenaažvee) ärajuhtimiseks kasutusel nii lahtised kraavid, kuid on rajatud ka sademeveekanalisatsiooni. Viimastel aastatel on seoses Rannarootsi keskuse kui ka Tallinna mnt rekonstrueerimisega rajatud üsna palju uusi sademeveekanalisatsiooni torustikke ning puhastatud sademevee eelvoolusid: kraave ja Kaevaniidu peakraavi (Randsalu oja). Suurem osa Uuemõisa liigveest juhitakse Kaevaniidu peakraavi (Randsalu ojja), väiksem osa aga metsakuivenduskraave pidi Uuemõisa ojja.

Uuemõisa sademeveekanalisatsiooni on vajalik laiendada, asendades eramupiirkonnas piki kinnistute piiri kulgev sademevee kraav torustikuga. Kraavi suubub Tennise tn sademeveetorustik, kraav on korrastamata ning kutsub esile elanike pahameele.

Koos Uuemõisa pargi rekonstrueerimisega on planeeritud korrastada ka Uuemõisa tiik, mis on osale Uuemõisa piirkonnast sademevee eelvooluks, rajada uut sademeveetorustikku ja rekonstrueerida väljavool tiigist.

Olemasolevad kraavid Mõisa tee ja Kaevaniidu peakraavi vahelisel alal on võimelised liigvee vastu võtma ja ära juhtima, kuid kraavid on tänasel päeval hooldamata, kinni kasvanud, kohati on kaldad võsastunud. Kõik sademe-, lumesulamis-, drenaažvee eemaldamiseks olevad kraavid tuleb puhastada ja korrastada. Vajalik on kraavide, truupide, ojade, drenaažide regulaarne hooldus.

Paralepas, Valgeväljal, Kiltsis ja Herjavas ei ole rajatud sademeveekanalisatsiooni. Liigvee (sademe-, lumesulamis-, drenaažvee) ärajuhtimiseks kasutatakse pinnasesse immutamist (asfaltkattega teed, parklad, jne on ilma äärekivideta) ja olemasolevaid kraavide süsteeme, millede kaudu juhitakse liigveed Asuküla peakraavi, Ungru ojja, Uuemõisa ojja, Võnnu ojja ning edasi juba Haapsalu lahte ja Tahu lahte.

Kiltsi-Paralepa, Valgevälja kui ka Herjava piirkondades on mõistlik ka tulevikus kasutada sademeveekogujateks olemasolevaid kraave, mida saab oskusliku planeerimisega kasutada ka elamupiirkondades lahtise veejuhtmena. Kraavid aeglustavad oluliselt sademevee äravoolu tänu just akumuleerivale mahule ja toimivad ka sademevee eelpuhastina.

Kiltsi tööstuse planeeringuala on senimaani sademeveed immutatud pinnasesse. Ümberkaudsetel kruntidel asuvad pinnase kuivenduskraavid, mis koguvad liigvee kokku ja suunavad Ungru ojja. Planeeringus ettenähtud haljasaladel on ka edaspidi planeeritud sademevesi immutada pinnasesse. Planeeritavatelt parkimisplatsidelt ja hoonete katustelt on planeeritud sademeveed koguda kokku ja suunata projekteeritavasse sademeveekanalisatsiooni ning edasi läbi õlipüüduri rajatavasse sademevee tiiki. Tiigist on planeeritud ülevool kraavi pidi Ungru ojja.

Ettepanekud liigvete ärajuhtimiseks ja olemasolevate eesvoolude-suublate korrastamiseks on esitatud joonistel VVK-003, VVK-005 ja VVK-007.

# 7. INVESTEERINGUPROJEKTID

## 7.1 Investeeringuprojektide ettevalmistamine

Projektide väljatöötamisel on arvestatud olemasoleva olukorraga, täheldatud probleemidega ning üldiste ÜVK arendamise põhimõtetega. Projektid hõlmavad Ridala valla ühisveevärgi ja -kanalisatsiooni arendamise piirkondasid Uuemõisa, Paralepa, Kiltsi, Valgevälja ja Herjava .

Arendusprojektide teostamise ajalisel planeerimisel on arvestatud nende prioriteetsusega ning teostamiseks vajalike vahendite olemasoluga või nende saamise võimalikkusega. Veevarustuse ja kanalisatsiooni probleemide, investeeringute vajaduste ja nende realiseerimise võimalike alternatiivide väljaselgitamisel on arvestatud:

* Tarbimisprojektsioonidega – praeguse hetke ja tuleviku vee- ja kanalisatsiooni-tarbijate arvust ning iseloomust;
* Tehniliste aspektidega – lähtutud ÜVK rajatiste hetkeseisundist ja edaspidistest vajadustest;
* Keskkonnamõjudega – arvestatud, mis meetmed tagavad keskkonnaseisundi säilimise ja/või paranemise;
* Majanduslike aspektidega – leitud arendatavate investeeringuprojektide prioriteedid ning välja töötatud optimaalne investeeringute jaotumine nii vee- kui kanalisatsioonirajatiste arendamiseks lühi- ja pikaajalises programmis.

Peamiseks piiravaks asjaoluks on vajalike rahaliste omavahendite piiratus.

## 7.2 Investeeringuprojektide üldised eesmärgid

Investeeringuprojektide väljatöötamisel on lähtutud eelpoolloetletud ühisveevärgi ja-kanalisatsioonisüsteemide olemasolevast olukorrast, probleemidest ning järgmistest eeldustest, nõuetest ja seadusandlusest:

1. Veekvaliteet tarbija kraanis peab investeeringuprojektide tulemusena vastama kehtivale sotsiaalministri 31. juuli 2001. a. määrusele nr 82 “Joogivee kvaliteedi ja kontrollinõuded ning analüüsimeetodid” ning Euroopa Ühenduse standardile EC 98/83;

1. Suublasse juhitav heitvesi peab vastama Vabariigi Valitsuse 29. novembri 2012. a. määrusega nr 99 kehtestatud “Reovee puhastamise ning heit- ja sademevee suublasse juhtimise kohta esitatavad nõuded, heit- ja sademevee reostusnäitajate piirmäärad ning nende nõuete täitmise kontrollimise meetmed” nõuetele. Nõuete täitmisel tuleb tagada, et vee ja veega seotud vee- ja maismaaökosüsteemide seisund ei halveneks;
2. Olemasolevatele elamutele tagatakse piisava survega nõuetele vastava joogivee kättesaadavus tarbimispunktis;
3. Reovee kogumine ja puhastamine määratud ning Keskkonnaministeeriumi poolt kinnitatud reoveekogumisalalt;
4. Alla 2000 ie asulate reovesi peab olema puhastatud vastavalt kohaliku keskkonnateenistuse poolt väljastatud vee erikasutusloas fikseeritud nõuetele;
5. Üle 50 IE asulates pidi puhta joogiveega varustatus olema tagatud 2013. aasta lõpuks;
6. Tagatud veevarud tuletõrje veevõtukohtades ja tuletõrjeotstarbeline vooluhulk 10

l/s 3 tunni jooksul;

1. Vastavalt vanusele ja seisundile tuleb ette näha torustike ning kaevude renoveerimine, mis tagaks vee- ja kanalisatsioonivõrgu tõrgeteta toimimise ning teeks võimalikuks selle opereerimise, hoolduse ning remondi kaasaegsel tasemel.

## 7.3 Investeeringuprojektide prioritiseerimine ja valik

Peamisteks investeeringuprojektide prioritiseerimise kriteeriumiteks on:

* seadusandlusest tulenevad nõuded;
* finantsvahendite piiratusest tulenevad piirangud.

Kuna omavahenditest ei ole võimalik vajalikke investeeringuid ellu viia, siis tuleb taotleda investeeringute elluviimiseks abivahendeid Eesti riiklikest (KIK) ja Euroopa Liidu struktuurifondidest (Ühtekuuluvusfond, Regionaalarengu Fond).

Arendusprojektide finantseerimine toimub arendaja poolt.

Eesti riik annab ressursside piiratuse tingimustes tagastamatut abi läbi struktuurivahendite eelisjärjekorras alljärgnevate investeeringute elluviimiseks: alla 2000 IE-ga elanikuga asulates ja reoveekogumisaladel teostatakse vee- ja kanalisatsioonisüsteemide rekonstrueerimist (olemasoleva olukorra parandamine);

Sadeveesüsteemide väljaehitamist finantseeritakse juhul, kui see on majanduslikult põhjendatud.

Investeeringuprojektide hulka ei ole loetud Valgevälja ja Herjava piirkonnas arendajate poolt planeeritud vee-ja kanalisatsioonitorustike rajamist, kuna neid projekte finantseerivad arendajad ise. Vastavatel vee- ja kanalisatsioonitorustike plaanidel on lisaks investeeringuprojektidele näidatud ka kõik arendajate poolt planeeritavad rajatised tingmärgiga „detailplaneeringu raames projekteeritud torustikud“.

## 7.4 Investeeringuprojektide liigitus

Vastavalt investeeringuprojektide eesmärkide määratlemisele on investeeringud jagatud kahte alamprogrammi:

* Lühiajaline investeeringuprogramm (2015 – 2018);
* Pikaajaline investeeringuprogramm (2019 – 2026)

Investeeringuprojektide realiseerimise ajakava määratlemisel lähtub Konsultant:

* Ridala valla ja kohaliku vee-ettevõtte Haapsalu Veevärk AS rahalistest vahenditest ning abiraha ja sooduslaenude saamise võimalustest;
* Olemasolevate vee- ja kanalisatsioonirajatiste seisundist, töötamise efektiivsusest ja selle vastavusest nõuetele, järgides kehtivat seadusandlust;
* Vajadusest ühisvee ja -kanalisatsioonivõrgu väljaarendamiseks ja olemasolevate laiendamiseks või alternatiivsete lahendite rakendamiseks;
* Kanalisatsioonirajatiste keskkonnamõjudest.

Maksumuste hindamisel on kasutatud 2013-2014.a. hinnataset Eestis (ilma käibemaksuta). Hinnad on saadud erinevate Eestis tegutsevate firmade hinnapakkumistest, hangete tulemustest ning analoogsete objektide torustike rajamise ühikmaksumusest.

Ühikhindade põhjal arvutatud investeerimisprojektide maksumustele lisandub 25%, mis jaguneb liigiti järgnevalt:

* Uuringud, projekteerimine 10%
* Projekti juhtimine, omaniku järelevalve 10%;
* Ettenägematud kulud, hinnakõikumised 5%.

Tööde maksumused on hinnangulised ja tegelikkuses sõltuvad veel paljudest asjaoludest. Näiteks sellest, kas kanalisatsiooni-ja veetorustik paigaldatakse samaaegselt ja ühte kaevikusse või mitte. Üldjuhul on arvestatud sellega, et viiakse läbi ehitushange tööde teostaja leidmiseks ning arvestatakse kehtivate ehitusnormidega ja seadusandlusega. Hange sisaldab lisaks töödele ka kooskõlastatud tööprojekti ja teostusdokumentatsiooni koostamist.

## 7.5 Investeeringuprojektide loetelu ja maksumused

**Investeeringuprojektide koondtabel Tabel 7-1**

|  |  |  |
| --- | --- | --- |
| Kood | Projekti nimetus | Eeldatav maksumus (EUR) |
| **Lühiajaline investeeringuprogramm (2015…2018)** |
| PR-1 | Uuemõisa aleviku vee-ja kanalisatsioonitorustike rekonstrueerimine ja uute veetorustike rajamine, I etapp | 947 657,00 |
| PR-2 | Kiltsi tööstusala vee-ja kanalisatsioonisüsteemi rajamine,I etapp | 923 812,00 |
| PR-3 | Herjava vee-ja kanalisatsioonisüsteemi rajamine, I etapp | 2 544 125,00 |
| PR-4 | Uuemõisa sademeveetorustike rajamine, I etapp | 393 750,00 |
| PR-5 | Kiltsi tööstusala sademeveesüsteemi rajamine, I. etapp | 260 125,00 |
| PR-6 | Herjava sademeveekraavide korrastamine ja rajamine | 248 750,00 |
|  | **Lühiajaline programm kokku** | **5 318 219,00** |
| **Pikaajaline investeeringuprogramm (2019…2026)** |
| PR-7 | Uuemõisa aleviku vee-ja kanalisatsioonitorustike rekonstrueerimine ja uute veetorustike rajamine, II etapp | 338 375,00 |
| PR-8 | Kiltsi tööstusala vee-ja kanalisatsioonisüsteemi rajamine,II etapp | 597 812,00 |
| PR-9 | Herjava vee-ja kanalisatsioonisüsteemi rajamine, II etapp | 1 501 512,00 |
| PR-10 | Uuemõisa sademeveetorustike rajamine, II etapp | 480 875,00 |
| PR-11 | Kiltsi tööstusala sademeveesüsteemi rajamine, II. etapp  | 274 250,00 |
|  | **Pikaajaline programm kokku** | **3 192 824,00** |
|  | **KÕIK KOKKU** | **8 511 043,00** |

# INVESTEERINGUPROJEKTIDE LÜHIISELOOMUSTUSED

## 8.1 Uuemõisa alevikuga seotud investeeringuprojektid

**Uuemõisa alevikuga** seotud projektideks on olemasolevate veevarustus- ja kanalisatsioonisüsteemide rekonstrueerimine Uuemõisa alevikus ning nende laiendamine Mõisa tee ja Randsalu oja vahelisel alal.

Uuemõisa veevõrgu töökindluse tõstmiseks on vajalik ühendada Uuemõisa keskuse veetorustik Taali veetöötlusjaama (VPJ-20) juures oleva veetorustikuga ning rajada kolmas ühendustorustik Haapsalu linna ühisveevõrguga, so ühendada Rannarootsi keskuse tagune veetorustik Kastani tn veetorustikuga.

Normidekohase tulekustutusvee tagamiseks Uuemõisas on vajalik rekonstrueerida Tennise tn veetorustik, asendades olemasoleva torustiku De160 mm torustikuga.

Vanad reoveetorustikud on amortiseerunud ja r/b kaevud on lagunenud. Torustikud kulgevad osaliselt kinnistute peal. Reoveepumpla KPJ-16 survetorustik vajab renoveerimist ning reovee pumpamist Ehitajate tee kanalisatsiooni, vähendades sellega reoveepumpla KPJ-15 koormust.

Uuemõisa alevikus on tegemist lahkvoolse kanalisatsiooniga, so sademeveed juhitakse sademeveekanalisatsiooni pidi suublatesse, milledeks on Kaevaniidu peakraav (Randsalu oja) ja Haapsalu Tagalaht.

Uuemõisa pargi renoveerimisega kaasnevad sademeveesüsteemi rekonstrueerimine: uus sademeveetorustik, tiigi korrastamine ja tiigi ülevoolu ning äravoolukraavi puhastamine.

Kajaka piirkonna elurajooni olemasolev kraav on ette nähtud asendada sademeveetoruga ning rajada maantee alla uus truup.

Vee- ja kanalisatsioonitorustike projektide eesmärgiks on Uuemõisa aleviku vee-ja kanalisatsioonivõrgu kaasajastamine, amortiseerunud torustike, siibrite, hüdrantide, kanalisatsioonikaevude väljavahetamine ning uute vee-ja kanalisatsioonitorustike rajamine.

Projektil puuduvad majanduslikud, tehnoloogilised ja keskkonnaalased alternatiivid. Võimalike alternatiividena võib aga kaaluda töölõikude etapiviisilist ümberjaotamist vastavalt tööde finantseerimiseks vajalike rahaliste vahendite saamise võimalustele.

Projekti tulemusena väheneb reovee filtratsioon torustikest ja kanalisatsioonikaevudest põhjavette ning ballastvee infiltratsioon kanalisatsioonisüsteemi. Paraneb ühisveevõrgu töökindlus ja tagatakse alevikule tulekustutusvesi. Avariiremondikulud vähenevad. Risk inimeste tervisele väheneb, sotsiaalne keskkond paraneb.

Sademevee projektide eesmärgiks on Uuemõisa aleviku sademeveesüsteemi korrastamine, sh uute sademeveetorustike rajamine, kraavide puhastamine ja süvendamine.

**Projekt PR-1: Uuemõisa aleviku ÜVK rekonstrueerimine. I etapp (2015-2018)**

**PR-1 Tööde loetelu ja hinnanguline maksumus Tabel 8-1**

|  |  |  |  |  |
| --- | --- | --- | --- | --- |
| Jrk nr | Objekt või tegevus | Ühik | Pikkusm | MaksumusEUR |
| 1. | **Veetorustikud** |
| 1.1  | Tallinna mnt veetorustiku rajamine* PE veetoru De 63 PN10
* PE veetoru De 32 PN10
 | mm | 10520 | 27 500,00 |
| 1.2 | Tallinna mnt 79, 89 veetorustiku rajamine* PE veetoru De63
 | m | 50 | 16 500,00 |
| 1.3 | Tallinna mnt 71 veetorustiku rajamine* PE veetoru De50
 | m | 80 | 26 400,00 |
| 1.4 | Lõunakaare tee veetorustiku rajamine (VPJ-20….Rannarootsi Ärikeskus)* PE veetoru De110 PN10
 | m | 355 | 42 600,00 |
| 1.5 | Tennise tn veetorustiku rekonstrueerimine* PE veetoru De110 PN10
* PE veetoru De32 PN10
* Hüdrandid
 | mmkompl | 90501 | 22 400,00 |
| 1.6 | Ploomi tn veetorustiku rekonstrueerimine* PE veetoru De110 PN10
* PE veetoru De32 PN10
* Hüdrandid
 | mmkompl | 2301502 | 60 800,00 |
| 1.7 | Linna tee veetorustiku rekonstrueerimine PE veetoru De160 PN10 | m | 150 | 24 000,00 |
| 1.8 | Pähkli tn (Pähkli-Tennise tn) veetorustiku rekonstrueerimine * PE veetoru De32 PN10
 | m | 145 | 23 200,00 |
|  | **Veetorustikud kokku:** |  |  | **243 400,00** |
| 2. | **Reoveetorustikud** |
| 2.1 | Tallinna mnt reoveetorustiku rekonstrueerimine* PVC toru De160…200 SN8
 | m | 345 | 69 000,00 |
| 2.2 | Tehnika tn reoveetorustiku rekonstrueerimine* PVC toru De160 SN8
 | m | 60 | 8 400,00 |
| 2.3 | Tehnika tn reoveetorustiku rajamine* PVC toru De160 SN8
 | m | 90 | 12 600,00 |
| 2.4 | Tennise tn reoveetorustiku rekonstrueerimine * PVC toru De200…250 SN8
 | m | 270 | 48 600,00 |
| 2.5 | Pähkli tn reoveetorustiku rekonstrueerimine* PVC toru De160 SN8
 | m | 165 | 23 100,00 |
| 2.6 | KPJ-16 survetorustiku rekonstrueerimine* PE toru De110 PN10
 | m | 150 | 20 250,00 |
| 2.7 | KPJ-16 survetorustiku pikendamine Ehitajate tee isevoolse kanalisatsioonini* PE toru De110 PN10
 | m | 325 | 43 875,00 |
| 2.8 | Kaare tn reoveetorustiku rekonstrueerimine* PVC toru De160 SN8
 | m | 150 | 27 000,00 |
| 2.9 | Kaare tn reoveetorustiku rajamine* PVC toru De160 SN8
 | m | 135 | 24 300,00 |
| 2.10 | Ploomi tn reoveetorustiku rekonstrueerimine* PVC toru De160 SN8
 | m | 300 | 54 000,00 |
| 2.11 | KPJ-8 survetorustiku rekonstrueerimine* PE toru De250 PN10
 | m | 160 | 27 200,00 |
| 2.12 | Kastani kollektori rekonstrueerimine* PVC toru De500 SN8
 | m | 460 | 156 400,00 |
|  | **Reoveetorustikud kokku:** |  |  | **514 725,00** |
| **Vee-ja reoveetorustikud kokku** | **758 125,00** |
| **Lisakulud 25%** | **189 532,00** |
| **KÕIK KOKKU** | **947 657,00** |

**Projekt PR-7: Uuemõisa aleviku ÜVK rekonstrueerimine. II etapp (2019…2026)**

**PR-7 Tööde loetelu ja hinnanguline maksumus Tabel 8-2**

|  |  |  |  |  |
| --- | --- | --- | --- | --- |
| Jrk nr | Objekt või tegevus | Ühik | Pikkusm | MaksumusEUR |
| 1. | **Veetorustikud** |
| 1.1  | Põldotsa kinnistu veetorustiku rajaminePE veetoru De 110 PN10 | m | 150 | 21 000,00 |
| 1.2 | Linna tee ja Aiandi tee vahelise veetorustiku rajamine* PE veetoru De110 PN10
* Hüdrandid
 | mkompl | 1151 | 18 100,00 |
| 1.3 | Linna tee piirkonna planeeringualade veetorustike rajamine* PE veetoru De63 PN10
 | m | 390 | 54 600,00 |
| 1.4 | Uuemõisa ja Haapsalu linna veevõrkude ühendustorustiku rajamine (Rannarootsi Ärikeskus…Kastani tn)* PE veetoru De110 PN10
 | m | 525 | 73 500,00 |
| 2. | **Reoveetorustikud** |
| 2.1 | Linna tee piirkonna planeeringualade reoveetorustike rajamine* PVC toru De160 PN10
 | m | 575 | 103 500,00 |
| **Kokku** | **270 700,00** |
| **Lisakulud 25%** | **67 675,00** |
| **KÕIK KOKKU** | **338 375,00** |

**Projekt PR-4: Uuemõisa sademeveetorustike rajamine, I etapp (2015…2018)**

**PR-4 Tööde loetelu ja hinnanguline maksumus Tabel 8-3**

|  |  |  |  |  |
| --- | --- | --- | --- | --- |
| Jrk nr | Objekt või tegevus | Ühik | Pikkusm | MaksumusEUR |
| 1. | **Sademeveetorustikud, äravoolud** |
| 1.1  | Mõisa pargi sademeveetorustiku rajamine * PP toru De200 SN8
 | m | 145 | 29 000,00 |
| 1.2 | Kajaka piirkonna sademeveetorustiku rajamine* PP toru De315 SN8
* PP toru De500 SN8
 | mm | 285145 | 86 000,00 |
| 1.3 | Maanteealuse truubi rajamine* PP toru De800 SN8
 | m | 25 | 10 000,00 |
| 1.4 | Sademeveekraavide süvendamine Mõisa pargis | m | 1900 | 190 000,00 |
| **Kokku** | **315 000,00** |
| **Lisakulud 25%** | **78 750,00** |
| **KÕIK KOKKU** | **393 750,00** |

**Projekt PR-10: Uuemõisa sademeveetorustike rajamine, II etapp (2019…2026)**

Projekti eesmärgiks on Uuemõisa aleviku sademeveesüsteemi korrastamine, sh uute sademeveetorustike rajamine, kraavide puhastamine ja süvendamine.

**PR-10 Tööde loetelu ja hinnanguline maksumus Tabel 8-4**

|  |  |  |  |  |
| --- | --- | --- | --- | --- |
| Jrk nr | Objekt või tegevus | Ühik | Pikkusm | MaksumusEUR |
| 1. | **Sademeveetorustikud, äravoolud** |
| 1.1  | Haudejaama tee sademeveetorustiku rajamine * PP toru De450 SN8
 | m | 210 | 37 800,00 |
| 1.2 | Kooli tee sademeveetorustiku rajamine* PP toru De250 SN8
* PP toru De315 SN8
 | mm | 315145 | 82 800,00 |
| 1.3 | Põldotsa sademeveetorustiku rajamine* PP toru De450 SN8
* PP toru De800 SN8
 | mm | 260155 | 83 000,00 |
| 1.4 | Linna tee sademeveetorustiku rajamine* PP toru De250 SN8
* PP toru De315 SN8
 | mm | 50280 | 59 400,00 |
| 1.5 | Aiandi tee drenaaztorustiku rajamine* Drenaaztoru De200
 | m | 135 | 24 300,00 |
| 1.6 | Tehnika tn drenaaztorustiku rajamine* Drenaaztoru De200
 | m | 330 | 59 400,00 |
| 1.7 | Sademeveekraavide süvendamine | m | 380 | 38 000,00 |
| **Kokku** | **384 700,00** |
| **Lisakulud 25%** | **96 175,00** |
| **KÕIK KOKKU** | **480 875,00** |

## 8.2 Kiltsi tööstusalaga seotud investeeringuprojektid

**Kiltsi tööstusalaga** seotud projektideks on veevarustus- ja kanalisatsioonisüsteemide ning sademeveekanalisatsiooni rajamine. Investeeringuprojektide mahud vastavad tööstusala detailplaneeringuga esitatule.

Tööstusalaga seotud vee-ja kanalisatsioonivõrkude rajamine on ajaliselt jagatud kahte ossa, so lühiajalised investeeringud ja pikaajalised investeeringud.

Kiltsi tööstusala veega varustamine on ette nähtud Mägeri tee äärsest Haapsalu Veevärk AS-le kuuluvast veetorustikust. Tagamaks vajaliku veesurve, on planeeritud rajada veevarustuse rõhutõstepumpla.

Kogu tööstusala reoveed on planeeritud juhtida olemasolevasse Kiltsi tee ääres paiknevasse reoveepumplasse KPJ-10. Reoveed kruntidelt kogutakse kolme lokaalsesse reoveepumplasse, mis pumpavad reoveed isevoolsesse kanalisatsioonitorustikku, mis suubub olemasolevasse kaevu Ääsmäe-Haapsalu-Rohuküla mnt ääres ja edasi juba reoveepumplasse KPJ-10.

Sademevee projektide eesmärgiks on Kiltsi tööstusalale sademeveesüsteemi rajamine Rajatava sademeveesüsteemi eelvooluks on Ungru oja.

**Projekt PR-2: Kiltsi tööstusala vee-ja kanalisatsioonisüsteemi rajamine, I etapp (2015-2018)**

**PR-2 Tööde loetelu ja hinnanguline maksumus Tabel 8-5**

|  |  |  |  |  |
| --- | --- | --- | --- | --- |
| Jrk nr | Objekt või tegevus | Ühik | Pikkusm | MaksumusEUR |
| 1. | **Veetorustikud** |
| 1.1  | Veevarustuse survetõstepumpla | kompl | 1 | 38 000,00 |
| 1.2 | Veetorustiku rajamine * PE veetoru De110 PN10
* PE veetoru De63 PN10
* Hüdrandid
 | mmkompl | 106515011 | 192 100,00 |
| 1.3 | Tuletõrje veetorustiku rajamine* PE veetoru De110 PN10
 | m | 1450 | 203 000,00 |
| 1.4 | * Tuletõrjeveemahuti rajamine
 | kompl | 1 | 35 000,00 |
| 2. | **Reoveetorustikud** |
| 2.1 | Reoveetorustike rajamine* PVC toru De160 SN8
 | m | 740 | 133 200,00 |
| 2.2 | Reovee survetorustike rajamine* PE toru De110 PN10
 | m | 585 | 87 750,00 |
| 2.3 | Reovee pakettpumplate rajamine | kompl  | 2 | 50 000,00 |
| **Kokku** | **739 050,00** |
| **Lisakulud 25%** | **184 762,00** |
| **KÕIK KOKKU** | **923 812,00** |

**Projekt PR-8: Kiltsi tööstusala vee-ja kanalisatsioonisüsteemi rajamine, II etapp (2019-2026)**

**PR-8 Tööde loetelu ja hinnanguline maksumus Tabel 8-6**

|  |  |  |  |  |
| --- | --- | --- | --- | --- |
| Jrk nr | Objekt või tegevus | Ühik | Pikkusm | MaksumusEUR |
| 1. | **Veetorustikud** |
| 1.1 | Veetorustiku rajamine * PE veetoru De63 PN10
 | m | 590 | 82 600,00 |
| 1.2 | Tuletõrje veetorustiku rajamine* PE veetoru De110 PN10
* Hüdrandid
 | mkompl | 15807 | 235 200,00 |
| 2. | **Reoveetorustikud** |
| 2.1 | Reoveetorustike rajamine* PVC toru De160 SN8
 | m | 365 | 65 700,00,00 |
| 2.2 | Reovee survetorustike rajamine* PE toru De110 PN10
 | m | 465 | 69 750,00,00 |
| 2.3 | Reovee pakettpumplate rajamine | kompl  | 1 | 25 000,00 |
| **Kokku** | **478 250,00** |
| **Lisakulud 25%** | **119 562,00** |
| **KÕIK KOKKU** | **597 812,00** |

**Projekt PR-5:Kiltsi tööstusala sademeveetorustike rajamine, I etapp (2015…2018)**

**PR-5 Tööde loetelu ja hinnanguline maksumus Tabel 8-7**

|  |  |  |  |  |
| --- | --- | --- | --- | --- |
| Jrk nr | Objekt või tegevus | Ühik | Pikkusm | MaksumusEUR |
| 1. | **Sademeveetorustikud, äravoolud** |
| 1.1  | Sademeveetorustike rajamine * PP toru De200 SN8
 | m | 745 | 134 100,00 |
| 1.2 | Sademeveetiigi rajamine | tk | 1 | 12 500,00 |
| 1.3 | Sademevee äravoolukraavi rajamine | m | 410 | 61 500,00 |
| **Kokku** | **208 100,00** |
| **Lisakulud 25%** | **52 025,00** |
| **KÕIK KOKKU** | **260 125,00** |

**Projekt PR-11:Kiltsi tööstusala sademeveetorustike rajamine, II etapp (2019…2026)**

**PR-11 Tööde loetelu ja hinnanguline maksumus Tabel 8-8**

|  |  |  |  |  |
| --- | --- | --- | --- | --- |
| Jrk nr | Objekt või tegevus | Ühik | Pikkusm | MaksumusEUR |
| 1. | **Sademeveetorustikud, pumpla** |
| 1.1  | Sademeveetorustike rajamine * PP toru De200 SN8
 | m | 400 | 72 000,00 |
| 1.2 | Sademeveetiigi rajamine | tk | 1 | 12 500,00 |
| 1.3 | Sademeveepumpla rajamine | kompl | 1 | 25 000,00 |
| 1.4 | Sademevee surveorustiku rajamine* PE De110 PN10
 | m | 785 | 109 900,00 |
| **Kokku** | **219 400,00** |
| **Lisakulud 25%** | **54 850,00** |
| **KÕIK KOKKU** | **274 250,00** |

## 8.3 Herjava suvilapiirkonnaga seotud investeeringuprojektid

**Herjava suvila- ja eramupiirkonnaga** seotud projektideks on veevarustus- ja kanalisatsioonisüsteemide rajamine ning sademevee eelvoolude-kraavide korrastamine, süvendamine.

Herjava küla tiheasustusega ala (suvila- ja arenduspiirkonnad) asub ca 2 km kaugusel Uuemõisast. Ühisveevärk-ja kanalisatsioon puuduvad. Elanikud kasutavad eravalduses olevaid madalaid puurkaeve ja salvkaeve, millede vesi ei vasta joogivee kvaliteedile esitatavatele nõuetele (ülemäärane rauasisaldus). Viimastel aastatel käivitus Herjava piirkonnas küllaltki kiire ehitustegevus, suvilaomanikud on asunud suvilaid ümber ehitama elamuteks ja on rajatud ka uusi eramupiirkondi. Eelnevast tulenevalt on kasvanud elanike huvi ühisveevärgi- ja kanalisatsiooni vastu.

Varasemas arengukavas oli vaatluse all Herjava kompaktselt asustatud ala (suvilate ja arenduspiirkonnad) liitmine Haapsalu vee- ja kanalisatsioonisüsteemiga. Herjava arenduspiirkonna liitmise kasuks Haapsalu vee- ja kanalisatsioonisüsteemiga oli tol korral asjaolu, et hakati rajama kergliiklusteed alates Uuemõisast kuni Herjavani. Kuid rahaliste vahendite nappus ei võimaldanud vee- ja kanalisatsioonitorustike projekti ellu viia. Teiseks probleemiks oli tol korral ka perspektiivsete liitujate väike arv, mis oleks teenuse hinna liiga kõrgeks tõstnud.

Viimastel aastatel on piirkonnas taas hoogustunud suvilate ümberehitamine elamuteks ning taas on Herjavas päevakorral veevarustuse ja kanalisatsiooni rajamine.

Tänasel päeval tegeleb Ridala Vallavalitsus taotluse koostamisega Herjava reoveekogumisala kinnitamiseks ning vallal on ettepanek, et lahendada Herjava piirkonna ühisveevarustus rajatavate puurkaevude baasil, paigaldades vajaduse korral ka veetöötlusseadmed (eeldatavalt ülemäärane raud).

Tuletõrjevee tagamiseks tuleb rajada lokaalsed, normidele ja nõuetele vastavad tulekustutusvee mahutid.

Herjava reovee puhastamiseks on vajalik rajada kaasaegse väikepuhasti, puhastusvõimsusega kuni 490 IE-d. Biopuhastile lisada mehaaniline eelpuhastus võrega liiva ning suuremate prahiosakeste eemaldamiseks reoveest. Puhastile lisada keemiline fosforiärastus. Põhipuhastuseks kasutada aktiivmuda või biokile tehnoloogiat. Puhastis tekkiv

bioloogiline jääkmuda on võimalik vedada töötlemiseks ja komposteerimiseks Haapsalu reoveepuhastile. Puhasti varustada automaatse häireedastussüsteemiga ning puhasti ümber

tuleb rajada piirdeaed koos väravaga.

Ridala valla üldplaneeringus ei ole esialgu määratud käesolevas arengukavas planeeritud puurkaevude aga ka reoveepuhasti võimalikke asukohti. Seetõttu tuleb vallal esimeses lähenduses leida võimalus vastavate kruntide saamiseks, kuna arengukava joonisel pakutud asukohad jäävad eravalduses olevatele maatulundusmaadele..

Reoveepumplatena kasutada tehases valmistatud täielikult automatiseeritud kompleksset pumplat, mis on varustatud kontroll-juhtimisseadmetega väikeses teenindushoones ning väravatega piirdead. Pumpla juurde kuuluv teenindusmaa erastada.

Herjava külas sademeveekanalisatsioon puudub. Hoonestusaladel tekkivad probleemid sademeveega on planeeritud korraldada lahkvoolselt ühiskanalisatsioonist, juhtides sademevett olemasolevatesse kraavidesse ja sealt edasi Võnnu ojja ning merre.

Suvilapiirkonnas on elanikud osa kraave sulgenud torusse (nii kinnistutel sees kui ka tänava ääres), millel puudub aga nõutav kalle. Osa kraave on kinni kasvanud ning kevadisel lumesulamise perioodil on probleemid pindmise vee ärajuhtimisega. Kõik see eeldab olemasoleva kraavidevõrgu puhastamist ja korrastamist.

Herjava küla vee-ja reoveetorustikud ning sademeveesüsteem on esitatud joonistel VVK-006 ja VVK-007.

**Projekt PR-3: Herjava vee-ja kanalisatsioonisüsteemi rajamine, I etapp (2015-2018)**

**PR-3 Tööde loetelu ja hinnanguline maksumus Tabel 8-9**

|  |  |  |  |  |
| --- | --- | --- | --- | --- |
| Jrk nr | Objekt või tegevus | Ühik | Pikkusm | MaksumusEUR |
| 1. | **Veetorustikud, veepumpla, veetöötlus** |
| 1.1  | Veevarustuse puurkaev | kompl | 1 | 50 000,00 |
| 1.2 | Veetöötlusseadmed | kompl | 1 | 65 000,00 |
| 1.3 | Veetorustike rajamine * PE veetoru De110 PN10
* PE veetoru De63 PN10
* PE veetoru De40 PN10
* PE veetoru De32 PN10
 | mmmm | 16402240530700 | 673 400,00 |
| 1.4 | * Tuletõrjeveemahuti rajamine
 | kompl | 1 | 35 000,00 |
| 2. | **Reoveetorustikud** |
| 2.1 | Reoveetorustike rajamine* PVC toru De160 SN8
 | m | 3820 | 687 600,00 |
| 2.2 | Reovee survetorustike rajamine* PE toru De110 PN10
 | m | 1290 | 219 300,00 |
| 2.3 | Reovee pakettpumplate rajamine | kompl  | 2 | 55 000,00 |
| 2.4 | Reovee väikepuhasti rajamine 490 ie,Puhasti võimsus 42 m3/d | kompl | 1 | 250 000,00 |
| **Kokku** | **2 035 300,00** |
| **Lisakulud 25%** | **508 8215,00** |
| **KÕIK KOKKU** | **2 544 125,00** |

**Projekt PR-9: Herjava vee-ja kanalisatsioonisüsteemi rajamine, II etapp (2019-2026)**

**PR-9 Tööde loetelu ja hinnanguline maksumus Tabel 8-10**

|  |  |  |  |  |
| --- | --- | --- | --- | --- |
| Jrk nr | Objekt või tegevus | Ühik | Pikkusm | MaksumusEUR |
| 1. | **Veetorustikud, veepumpla, veetöötlus** |
| 1.1  | Veevarustuse puurkaev | kompl | 1 | 50 000,00 |
| 1.2 | Veetöötlusseadmed | kompl | 1 | 65 000,00 |
| 1.3 | Veetorustike rajamine * PE veetoru De110 PN10
* PE veetoru De63 PN10
* PE veetoru De40 PN10
* PE veetoru De32 PN10
 | mmmm | 8001350230600 | 381 060,00 |
| 1.4 | * Tuletõrjeveemahuti rajamine
 | kompl | 1 | 35 000,00 |
| 2. | **Reoveetorustikud** |
| 2.1 | Reoveetorustike rajamine* PVC toru De160 SN8
 | m | 2375 | 522 500,00 |
| 2.2 | Reovee survetorustike rajamine* PE toru De110 PN10
 | m | 545 | 92 650,00 |
| 2.3 | Reovee pakettpumplate rajamine | kompl  | 2 | 55 000,00 |
| **Kokku** | **1 201 210,00** |
| **Lisakulud 25%** | **300 302,00** |
| **KÕIK KOKKU** | **1 501 512,00** |

**Projekt PR-6:** **Herjava sademeveekraavide korrastamine ja rajamine, I etapp (2015…2018)**

**PR-6 Tööde loetelu ja hinnanguline maksumus Tabel 8-11**

|  |  |  |  |  |
| --- | --- | --- | --- | --- |
| Jrk nr | Objekt või tegevus | Ühik | Pikkusm | MaksumusEUR |
| 1. | **Sademeveeäravoolud** |
| 1.1  | Sademeveekraavi puhastamine, korrastamine | m | 1170 | 120 000,00 |
| 1.2 | Sademe-ja heitvee äravoolukraavi rajamine  | m | 120 | 18 000,00 |
| 1.3 | Sademevee äravoolukraavi rajamine | m | 410 | 61 000,00 |
| **Kokku** | **199 000,00** |
| **Lisakulud 25%** | **49 750,00** |
| **KÕIK KOKKU** | **248 750,00** |

# 9. FINANTSANALÜÜS

## 9.1 Metoodika

Käesoleva finantsanalüüsi koostamisel on kasutatud:

* Statistikaameti, EV Rahandusministeeriumi poolt, Ridala Vallavalitsuse poolt avaldatud materjale ning andmeid;
* AS Haapsalu Veevärk andmeid;
* Konsultandi poolt tuletatud arvutuskäike ning püstitatud eeldusi;
* ÜVK arendamise kava tehnilistes peatükkides toodud eeldusi.

Ridala valla ÜVK arendamise kava (edaspidi ÜVKA) finantsanalüüs sisaldab järgmiseid komponente:

* Opereerimiskulude prognoos. Prognoosis kajastatakse rahalisi ja mitterahalisi vee- ja kanalisatsioonimajandusega seotud kulusid.
* Opereerimistulude prognoos. Tulude prognoosimiseks on koostatud vee- ja kanalisatsiooniteenuse nõudlus- ning tariifide analüüs.
* Analüüs VK teenuste kulukusest leibkonnaliikme sissetuleku suhtes. Analüüsitakse vee- ja kanalisatsioonitariifide määrasid ning üldist teenuse kulukuse taset leibkondade sissetulekust.
* Analüüsitakse investeeringute omafinantseeringute tagamise võimekust. Finantsanalüüsis on eeldatud omafinantseerimise allikana laenuvahendite kasutamist.

Kuna Ridala valla ÜVK-ga hõlmatud asumite (Uuemõisa, Paralepa - Kiltsi) VK rajatised on ühendatud Haapsalu ÜVK rajatistega, siis seeõttu ei ole võimalik 100% eristada vaid Ridala valla asumite ÜVK rajatiste opereerimisega seonduvaid kulusid kogu Haapsalu ja lähipiirkonna ÜVK-ga kaetud piirkonna kuludest. Käesolevas ÜVK finantsanalüüsis on arvestatud 2014.a. detsembris vastuvõetud Haapsalu ÜVK finantsanalüüsi veemajanduse tulude ja kulude andmetega (sh Haapsalu ÜVK süsteemidega ühendatud Ridala valla asumid). Kus võimalik, on täiendavalt eristatud Ridala valla asumitega seonduvad andmed lähtuvalt käesolevas arendamise kavas arvesse võetud eeldustest ning väljapakutud investeeringute kavast.

## 9.2 Peamised eeldused

**Ajahorisont**

Ridala valla ÜVKA finantsanalüüs on koostatud aastate 2015 – 2026 kohta.

**Makromajanduslikud eeldused**

ÜVKA finantsanalüüsis on prognoosi koostamisel kasutatud alljärgnevaid makromajanduslikke näitajaid:

* tarbijahinnaindeksi muut aastas;
* nominaalpalga kasvumäär;
* elektrikulude kasvumäär;
* saastetasu kasvumäär;
* veeressursitasu kasvumäär.

Makromajanduslikud näitajad aastateks 2014 - 2018 pärinevad EV Rahandusministeeriumi 2014.a. suvisest majandusprognoosist. Pikemaajaline prognoos pärineb 2013.a. sügisesest prognoosist (avaldatud 09.10.2013.a), perioodile 2011 – 2060.a. Täiendavalt on Konsultant käesoleva finantsanalüüsi kontekstis prognoosinud elektrikulude, saastetasu ning veeressursitasu tõusumäärasid.

Alljärgnevas tabelis on toodud aastased tõusumäärad vastavatel aastatel eelneva aasta suhtes.

**Makromajanduslikud näitajad Tabel 9-1**



*Allikas: Rahandusministeerium, Konsultant*

**“Saastaja maksab” printsiibi täitmine**

Finantsprognoos on koostatud põhimõttel, et kõik veemajandusega seonduvad kulud peavad olema kaetud teenuste tarbijatelt laekuvatest maksetest. See tähendab tariifitulud peavad olema tasemel või siis prognoosiperioodil saavutama taseme, mille korral on kaetud või saavad kaetud nii rahalised kui mitterahalised (sh põhivara kulum omaosaluse määras) kulud.

**Põhivarakulum**

Finantsprognoosis on põhivarakulumina võetud arvesse nii olemasoleva kui ka ÜVK arendamise kavas ettenähtud investeeritava põhivara soetamise maksumus omaosaluse finantseerimise vääringus. Põhivara elueaks on arvutuste lihtsustamiseks arvestatud 40 aastat.

**Teenuse kulukus leibkonnaliikme netosissetuleku suhtes**

Tariifide korrigeerimisel on finantsprognoosis lähtutud põhimõttest, et vee- ja kanalisatsiooniteenuse kulukus leibkonnaliikme netosissetuleku suhtes ei ületaks rahvusvaheliselt aktsepteeritud 4% määra.

Käesolevas finantsprognoosis on leibkonnaliikme netosissetuleku väärtus saadud Statistikaameti andmebaasist. Netosissetuleku väärtust on prognoosiperioodi lõikes korrigeeritud Rahandusministeeriumi poolt avaldatud nominaalpalga muutuse määraga perioodil 2015 - 2026.

**Vee- ja kanalisatsiooniteenuse tariifid**

Tariifide korrigeerimisel on eeldatud, et aastane tariifitõus ei oleks vastava teenuse osas üle 25% ning vee- ja kanalisatsiooniteenuse kulukus kokku ei ületaks 4% leibkonna netosissetulekust. Tariifide korrigeerimisel on täiendavalt arvestatud omafinantseeringu tarbeks eelduslikult võetava laenu laenuteenindamise tagamisega, sealjuures eesmärgiks on laenuteenindamise kattekordaja sihtväärtuse 1,25 täitmine igal laenuteenindamise perioodil (vt. täiendavat selgitust alapunktis "Investeeringute finantseerimine").

**Investeeringute finantseerimine**

ÜVK arendamise kavas on määratletud investeeringute vajadus arendamise kavaga hõlmatud perioodile. Käesolevas finantsanalüüsis on eeldatud, et investeeringute elluviimisel on lisaks omafinantseerimisele võimalik taotleda ka tagastamatut abi.

Käesolevas finantsanalüüsis on arvestatud uute vee- ja kanalisatsioonimajandusega seotud investeeringute omafinantseeringu osakaaluks 15% ning sadevee investeeringute puhul 50%. Lähtutud on senisest SA Keskkonnainvesteeringute Keskuse poolt Keskkonnaprogrammile kehtestatud rahastamise üldpõhimõtetest.

Investeeringute omafinantseerimise võimaliku allikana on käesolevas finantsprognoosis eeldatud laenuvahendite kasutamist, st ÜVK teenuse otsesed tarbijad võtavad osa investeeringute rahastamisest ning seeläbi täidetakse ka „saastaja maksab“ printsiipi. Loomulikult arendamise kava elluviimisel võib omafinantseerimise rahaallikaks olla ka kohustuste vaba rahaline jääk vmt.

Rahavooprognoosid on koostatud sellised, mille korral oleks vee- ja kanalisatsiooniteenuse tariifidest võimalik lisaks tegevuskulude katmisele teostada ka laenude teenindamist ehk intressikulu ning laenu põhiosa tagasimaksmist.

Omafinantseeringu katteks arvestatud laenude osas on eeldatud järgmiseid tingimusi:

* Laenu kestus alates laenu võtmisest kuni viimase tagasimakseni on 20 aastat.
* Laenu väljavõtmise järgse 2 aasta jooksul laenu põhiosa tagasimakseid ei teostata, tasutakse vaid intresse. Laenu tagasimakse toimub laenu väljavõtmisest alates kolmandal aastal järgneva 18 aasta jooksul.
* Laenude intressimääraks on konservatiivsuse printsiibist lähtuvalt eelduslikult prognoosiperioodil 5% ning intressikulu arvestatakse võlgnetavalt keskmiselt laenujäägilt.

ÜVKA finantsanalüüsis on eeldatud, et investeeringute elluviimine toimub vastavalt järgnevas tabelis toodule:

**Investeeringute elluviimine Tabel 9-2**



 *Allikas: Konsultandi arvutused*

Vastavalt eelpooltoodud investeeringute elluviimise proportsioonile eeldatakse ka laenu kasutusse võtmist.

**Laenuteenindamise kattekordaja**

Käesoleva ÜVKA investeeringute omaosaluse finantseerimise allikana on käesolevas finantsprognoosis eeldusena nähtud ette laenuvahendite kaasamist (näit. SA KIK).

Laenude võtmisel soovib laenuandja üldjuhul, et laenuteenindamise (st laenu perioodilise põhiosa tagasimakse ning intressikulu) kattekordaja oleks vähemalt 1,25.

Laenuteenindamise kattekordaja leitakse järgmise valemi abil:

*Laenuteenindamise kattekordaja = perioodi kulumi ja laenuteenindamise eelne netorahavoog*

 *perioodi laenuteenindamine*

Laenu kasutamine ning laenuteenindamise arvutused on näidatud käesoleva arendamise kava lisas.

## 9.3 Vee- ja kanalisatsioonimajanduse kulud

ÜVKA finantsanalüüsi koostamisel on tulude ja kulude baasina kasutatud AS Haapsalu Veevärk 2014. a prognoositavaid andmeid vee- ja kanalisatsiooni müügimahtude, tariifide ning tegevuskulude kohta, samuti käesolevas arendamise kava tehnilistest peatükkides toodud eeldustest Ridala valla kohta. Eelpoolnimetatud andmed on aluseks edasiste prognooside tegemisel.

Haapsalu linna ÜVK süsteemidega on füüsiliselt ühendatud ka Uuemõisa ning Paralepa - Kiltsi piirkonnad, täiendavalt on eeldatud, et edaspidi lisanduvad ka Valgevälja ja Herjava piirkonnad.

Täiendavalt on arvesse võetud ÜVK arendamise kava tehnilistes peatükkides toodud eeldusi ning lühiajalises ja pikaajalises investeeringuprogrammis määratletud projektidest tulenevaid mõjusid (sh kulum ja laenuteenindamine).

Käesolevas finantsanalüüsis prognoositud tegevuskulud jagunevad muutuv- ja püsikuludeks.

## 9.3.1 Muutuvkulud

Muutuvkulud on kulud, mis on otseselt seotud toodangumahtudega. Käesolevas finantsanalüüsis on võetud arvesse järgmised muutuvkulud:

* veetootmise ja pumpamisega seotud elektrikulu;
* kanalisatsiooni pumpamise ning puhastamisega seotud elektrikulu;
* keskkonnatasud, sh veeressursimaks ning saastetasu.

Muutuvkulude prognoosimisel on võetud arvesse veetootmise ning reoveepuhastile suunatavad kogused. Siinjuures veetoodangu prognoosimisel arvestatakse nii müüdavate kogustega kui ka mittearvestusliku osaga. Mittearvestuslik osa moodustub peamiselt torustike ning siibrikaevude veeleketest. Puhastile jõudvate reoveekoguste juures on arvesse võetud ka infiltratsioonist tingitud koguseid.

**Elektrikulu**

Finantsanalüüsis on eristatud kahte erinevat elektrikulu gruppi:

* vee pumpamisega seonduv,
* reovee pumpamisega ja puhastamisega seonduv.

Veepumpamisega seonduv elektrikulu 2014. a hindades on Haapsalu ÜVK-a ühendatud süsteemis keskmiselt ca 0,06 eur/m3.

Reoveepumpamise ja puhastamise elektrikulu 2014. a hindades on ca 0,11 eur/m3.

Prognoosiperioodil on kuluühikute (eur/m3 kohta) muutus seotud tarbijahinnaindeksi muutusega ning kogukuluks vastava perioodi prognoositav vee- ja kanalisatsioonimaht korrutatuna vastava perioodi tarbijahinnaindeksiga korrigeeritud kuluühikuga.

**Keskkonnatasud**

Veeressursitasu 2014. a hindades on keskmiselt ca 0,089 eur/m3.

Kuluühikute prognoosimisel on arvestatud 5% suurenemisega 2015.a. Edaspidi on prognoosis eeldatud kulumäära kasvu vastavalt tarbijahinnaindeksi muutusele.

Saastetasu 2014. a hindades on keskmiselt ca 0,02 eur/m3.

Kuluühikute prognoosimisel on arvestatud 20% suurenemisega aastal 2015. a. Edaspidi on prognoosis eeldatud kulumäära kasvu vastavalt tarbijahinnaindeksi muutusele.

**Kemikaalide kulu**

Kemikaalide kulu 2014. a hindades on keskmiselt ca 0,03 eur/m3.

Tulevikus lisanduva Herjava piirkonna eelduslik kemikaalide kulu oleks 2014.a. hindades 0,45 eur/m3. Kulu rakendub alles peale Herjava piirkonna ÜVK süsteemide väljaehitamist.

Prognoosis on eeldatud kulumäära kasv vastavalt tarbijahinnaindeksi muutusele.

## 9.3.2 Püsikulud

Käesolevas finantsanalüüsis on püsikuludena arvestatud järgmised kulud:

* remondi, hoolduse ja transpordiga seotud kulud,
* vee- ja reoveeanalüüsidega seotud kulud,
* tööjõukulud,
* üldhalduskulud,
* mitmesugused muud tegevuskulud,
* põhivarade kulum.

**Remondi, hoolduse ja transpordiga seotud kulud**

Finantsanalüüsis on võetud arvesse Haapsalu linna ja linna ÜVK-ga ühendatud lähipiirkonna (Ridala valla asumid) veevarustuse ning - kanalisatsioonisüsteemide remondi, hoolduse ja transpordiga seonduvad kulud.

Prognoosiperioodil korrigeeritakse remondi, hoolduse ja transpordiga seonduvaid tegevuskulusid tarbijahinnaindeksi muutuse määraga.

**Analüüside kulu**

Analüüside kulu all on nii joogivee- kui ka reoveeanalüüsidega seotud kulud.

Prognoosiperioodil korrigeeritakse analüüsidega seotud kulusid tarbijahinnaindeksi muutuse määraga.

**Tööjõukulud**

Tööjõukulude all on kajastatud otseselt veevarustuse ja kanalisatsioonisüsteemide teenindamisega seotud tööjõukulud.

Prognoosiperioodil korrigeeritakse tööjõukulusid nominaalpalga kasvumääraga.

**Üldhalduskulud**

Üldhalduskulude all on kajastatud VK süsteemide üldise administreerimise ning toetavate funktsioonide kulutused.

Prognoosiperioodil korrigeeritakse üldhalduskulusid tarbijahinnaindeksi muutuse määraga.

**Mitmesugused muud tegevuskulud**

Muude tegevuskulude all on kulutused, mis ei ole leidnud kajastamist eelpoololevates kulude kategooriates, kuid mis on seotud VK süsteemide majandamisega.

Prognoosiperioodil korrigeeritakse mitmesuguseid muid tegevuskulusid tarbijahinnaindeksi muutuse määraga.

**Põhivarade kulum**

Põhivarade kulum koosneb nii olemasolevate varade kulumist kui ka ÜVK arendamise kavas väljapakutud investeeringute kulumist, sealjuures kulumi arvestuse aluseks on põhivara maksumus omaosaluse vääringus. Põhivara elueaks on arvutuste lihtsustamise eesmärgil arvestatud 40 aastat.

Finantsprognoosis on lähtutud järgmistest eeldustest:

* AS Haapsalu Veevärk olemasoleva põhivara aastane kulum (ilma sihtfinantseeringuteta) on:
* veevarustus - ca 102 tuh eurot,
* kanalisatsioon - ca 87 tuh eurot.
* Lühi- ja pikaajalise investeeringuprogrammi rajatiste kulum on kajastatud prognoosis eeldades investeeringute valmidusastet lähtuvalt Tabel 9-2 toodust.

Tegevuskulude prognoos aastate lõikes on esitatud käesoleva arendamise kava lisas.

## 9.4 Vee- ja kanalisatsioonimajanduse tulud

ÜVK arendamise kavas kirjeldatud projektid sisaldavad vee- ja kanalisatsioonisüsteemide rekonstrueerimist ja ehitamist. ÜVK tuludeks on nimetatud süsteemide abil teenuse osutamisest laekuv tulu.

Tulude prognoosimisel on arvesse võetud Haapsalu linna ning ÜVK süsteemiga ühendatud Uuemõisa ja Paralepa-Kiltsi ning tulevikus lisanduvate Valgevälja ja Herjava piirkondade tarbitavad (müüdavad) kogused ning lähtealuseks on seni kehtivad tariifid.

### 9.4.1 Nõudlusanalüüs (tarbimismahud)

Prognoosis on arvestatud käesoleva arendamise kava ptk 3.2.1 kirjeldatud Ridala valla elanikkonna vähenemise aspektiga. Seetõttu on vastavalt elanikkonna arvukuse prognoositud vähenemisele ka proportsionaalselt vähendatud teenustega kaetud elanikkonna arvukust. Statistikaameti prognoosi kohaselt väheneb Ridala valla elanikkond seniselt 3353 elanikult prognoosiperioodi lõpuks so. 2026. aastaks 3048 elanikuni.

Ridala valla asumitest on käesoleval hetkel ÜVK süsteemiga liitunud 100% Uuemõisa ning ca 94% Paralepa-Kiltsi piirkonnad. Uuemõisa Kajaka suvilapiirkonnas on hoogustunud suvilate asemele eramute on rajamine ning lähiaastatel on suur tõenäosus ca 40 kinnistu liitumiseks ühisveevärgi ja –kanalisatsiooniga. Seda sõltumata sellest, kas rajatakse krundile eramu või kasutatakse olemasolevat suvilat hooajaliselt, seetõttu on pikaajalises perspektiivis täiendavalt arvestatud 60 uue tarbija lisandumist.

Tänane Haapsalu linna ja ÜVK-ga ühendatud lähipiirkonna keskmine veeühiktarbimine on 78 liitrit ööpäevas elaniku kohta. Vee ühiktarbimise osas järgitakse konservatiivset lähenemist, mille puhul senine ühiktarbimine jääb püsima kogu finantsanalüüsi perioodi jooksul.

Ettevõtete tarbimismahtude osas on konservatiivsuse põhimõttest lähtuvalt eeldatud, et 2015.a. prognoositud vee- ning kanalisatsioonimaht jäävad kuni prognoosiperioodi lõpuni konstantseks.

Vee- ja kanalisatsioonisüsteemiga liitunute arvukus ning aastased tarbimismahud on esitatud käesoleva ÜVK arendamise kava peatükis 3.2.4.

Käesolevas arendamise kava investeeringute programmis nimetatud investeeringud loovad võimaluse täiendavateks liitumisteks ÜVK süsteemiga. Seetõttu on finantsprognoosis eeldatud, et veevarustussüsteemiga liitub täiendavalt Paralepa-Kiltsi piirkonnas 16, Valgevälja piirkonnas 140 ja Herjavas 360 inimest. Kanalisatsiooni puhul on eeldatud, et Paralepa-Kiltsi piirkonnas liitub 87, Valgevälja piirkonnas 125 ja Herjava piirkonnas 405 inimest.

Alljärgnevalt on esitatud perspektiivne veetarbimise prognoos võttes arvesse nii ühiktarbimist, elanikkonna arvukuse prognoositud vähenemisest tulenevalt tarbijaskonna vähenemist ning samas ka lisanduvad tarbijaid (uusi liitujaid).

**Veetarbimise prognoos Tabel 9-3**



*Allikas: 2015-2026 konsultandi arvutused*

Järgnevalt on esitatud Haapsalu linna ÜVK veemajanduse kanalisatsioonikoguste prognoos (tariifiga maksustatavad kogused).

**Kanalisatsiooni koguste prognoos Tabel 9-4**



*Allikas: 2015-2026 konsultandi arvutused*

### 9.4.2 Tariifide prognoos

Peatükis “Peamised eeldused” on kirjeldatud koostatud tariifiprognoosi aluseks olnud põhimõtted.

Ühisveevärgi ja – kanalisatsiooni seaduse § 14 kohaselt peab hind olema kujundatud selliselt, et see tagaks:

1. põhjendatud tegevuskulude katmise;
2. investeeringud olemasolevate ühisveevärgi ja -kanalisatsioonisüsteemide jätkusuutlikkuse tagamiseks;
3. keskkonnanõuete täitmise;
4. kvaliteedi- ja ohutusnõuete täitmise;
5. põhjendatud tulukuse vee-ettevõtja poolt investeeritud kapitalilt;
6. ühisveevärgi ja -kanalisatsiooni arendamise vastavalt ühisveevärgi ja -kanalisatsiooni arendamise kavale piirkonnas, kus ühisveevärgi ja -kanalisatsiooniga ühendatakse rohkem kui 50 protsenti elamuid, mille ehitusluba on välja antud enne 1999. aasta 22. märtsi.

Tariifide prognoosi baastasemeks on käesoleval hetkel kehtivad tariifid. Haapsalu linna ÜVK-ga hõlmatud piirkondades kehtivad alates 01.08.14 järgmised vee- ja kanalisatsiooniteenuste tariifid (Konkurentsiameti 27.06.14 otsus nr. 9.1-3/14-011):

* tasu võetud vee eest 0,90 eur/m3, hinnale lisandub käibemaks.
* tasu reovee ärajuhtimise ja puhastamise eest 1,28 eur/m3, hinnale lisandub käibemaks.

Elanikkonnale ning juriidilistele isikutele kehtivad ühesugused hinnad.

Lisaks on kehtestatud hinnad ülereostuse eest alljärgnevalt:

* II grupi hind 1,613 EUR/m³
* III grupi hind 1,85 EUR/m³
* IV grupi hind 2,136 EUR/m³

Käesolevas finantsanalüüsis ei ole prognoositud ülereostuse gruppide II - IV hindasid. 2014.a. prognoositud ülereostuse summaarne tulu on analüüsi perioodil korrigeeritud saranaselt I grupi tariifi korrigeerimisega.

Finantsanalüüsis on koostatud eraldi prognoosid veevarustuse ja kanalisatsiooniteenustele. Jälgitud on, et kaetud oleks nii rahalised kui mitterahalised kulutused. Lisaks on jälgitud laenuteenindamise kattekordaja nõude 1,25 täitmist (antud arendamise kava investeeringute kontekstis). Prognoosis on eeldatud tariifide korrigeerimine 3 aastaste intervallidega jälgides korrigeerimise aastatel sarnase tulukuse saavutamist. Tariifide tõstmise juures on jälgitud, et korrigeerimiste vahel ühelgi aastal tegevustulem ei oleks negatiivne st. et igal aastal tegevuskasum EBITDA kataks jooksva aasta kulumi.

Lähtuvalt käesolevas analüüsis kirjeldatud eeldustest, kujunevad vee- ja kanalisatsiooniteenused järgnevaks 12 aastaks järgmiseks:

**Tariifide prognoos**(käibemaksuta hinnad) **Tabel 9-5**



*Allikas: 2015-2026 konsultandi prognoos*

### 9.4.3 Teenuse kättesaadavus ning taskukohasus

Vee- ja kanalisatsiooniteenuste kulu ei tohi soovituslikult ületada 4% leibkonna netosissetulekust. Täiendavalt tuleb arvestada ka sotsiaalselt vähekindlustatud gruppide võimalust tarbida vee- ja kanalisatsiooniteenust normaaltasemel.

Vee- ja kanalisatsiooniteenuste kulu leidmisel leibkonna netosissetuleku suhtes on kasutatud Statistikaameti poolt avaldatud andmeid Läänemaa kohta. Finantsanalüüsis on korrigeeritud Statistikaameti andmeid Rahandusministeeriumi poolt avaldatud nominaalpalga muutuse määraga aastatel 2015 – 2026.

Järgnevas tabelis on toodud Ridala valla vee- ja kanalisatsiooniteenuste kulukuse määr.

**Teenuse kulukuse määr Tabel 9-6**



 *Allikas: konsultandi prognoos*

Prognoosi kohaselt pikas perspektiivis kasvab leibkonna sissetulek mõningal määral kiiremini tariifide tõusust ning seetõttu on teenuse kulukuse määr leibkonna sissetulekust 12 aasta jooksul on pigem alaneva trendiga. Prognoosiperioodi alguses moodustab VK teenus leibkonna sissetulekust 1,4%, prognoosiperioodi lõpul 1,2%.

Tegevustulude prognoos on aastate lõikes ära toodud käesoleva arendamise kava lisas.

### 9.4.4 Tariifide prognoosi kokkuvõte

Võib eeldada, et tariifide muudatused ka edasistel aastatel on ilmselt paratamatud. Ühelt poolt suurendab survet tegevuskulude pidev kasv, teisalt jätkuv vajadus ÜVK süsteemide parendamise järele.

Käesolevas arendamise kavas toodud tariifide prognoos ei ole aluseks Ridala vallas tariifipoliitika kehtestamisel. Kuna ÜVK arendamise kava on oma olemuselt üldine strateegiline dokument, siis seetõttu ka arendamise kava koosseisus olev finantsanalüüs on olemuselt indikatiivne, üldistatud prognoos ÜVK-ga hõlmatud piirkonna tegevuskulude ja – tulude kohta. Finantsanalüüsi üldine paikapidavus sõltub sellest, kuivõrd prognoosi aluseks olevad eeldused ning põhimõtted vastavad või erinevad tulevikus tegelikkusega võrreldes.

### 9.4.5 Muud tulud

AS Haapsalu Veevärk saab tulusid fekaalide vastuvõtmisest. 2014.a. prognoositav tulu on ca 20 tuh. eurot. Kuna ÜVK kanalisatsiooniteenusega toimub liitumine ka tulevikus, siis seetõttu on alust arvata, et fekaalide vastuvõtt iga-aastaselt mõnevõrra väheneb. Eelnevast tulenevalt on prognoosis eeldatud tulude iga-aastase 2% vähenemisega kuni prognoosiperioodi lõpuni.

## 9.5 Investeeringute finantseerimine

ÜVK arendamise kavas on määratletud vajalikud investeeringud ning elluviimise ajakava. Kuna investeeringud on, arvestades vee- ja kanalisatsiooniteenuse osutamisest laekuvat jooksvat tulemit, mahukad, siis see tingib vajaduse taotleda finantseerimiseks abirahasid ning võimaliku omafinantseerimise allikana kaaluda ka laenuvahendite kasutamist.

Kuna konkreetsed rahastamistingimused sh rakendatav abimäär sõltuvad konkreetsest meetmest ja/või koostatavast rahastustaotlusest ja/või rahastamisallikast, siis seetõttu käesolevas arendamise kavas on vee- ja kanalisatsiooniprojektide finantseerimise põhimõtete kujundamisel lähtutud senisest SA KIK poolt Keskkonnaprogrammi raames väljakujunenud rahastamise proportsioonist. Selle puhul maksimaalne abimäär vee- ja kanalisatsiooniprojektide korral on 85% ning sademeveesüsteemide projektide puhul 50%, seega minimaalne omafinantseerimise määr on vastavalt 15% ja 50%.

Finantsanalüüsi kontekstis on eeldatud, et investeerimisprogrammi investeeringute elluviimine toimub arengukava lühi- ja pikaajalise programmi jooksul.

Järgnevas tabelis on toodud ÜVK arendamise kavas määratletud investeeringukulutused ning finantseerimise jagunemine vastavalt eelpoolkirjeldatud eeldustele lühi- ning pikaajalise programmi ning finantseerimisallikate lõikes.

**Investeeringute finantseerimine Tabel 9-7**



*Allikas: konsultandi arvutused*

Sadeveerajatised kuuluvad linnale. Sadeveerajatiste omafinantseerimise allikaks on linna eelarvelised vahendid.

Vee- ja kanalisatsioonirajatiste omafinantseerimise allikana on arendamise kava finantsprognoosis nähtud ette laenude kasutamist vastavalt eelpoolkirjeldatud eeldustele. Antud valik on puhtalt teoreetiline ning konservatiivne eesmärgiga testida, kas prognoositud veemajanduse rahavoog on võimeline arendamise kavas kirjeldatud eeldustel teenindama laenu, kui kogu omafinantseering koosneks vaid laenust. Kindlasti arendamise kava elluviimisel kujuneb tegelik omafinantseerimine kombinatsioonist kohaliku omavalitsuse eelarvelistest vahenditest, vee-operaatorettevõtte kohustustevabast rahajäägist ning vajadusel võetavast laenust.

Finantsprognoosis on tariifipoliitika kujundatud selliselt, et laenuteenindamise kattekordaja oleks igal aastal minimaalselt 1,25. Laenu kasutussevõtmine toimub arvutuste kohaselt iga-aastaselt vastavalt investeeringute elluviimisele alljärgnevalt:

**Laenude kasutamine Tabel 9-8**



 *Allikas: konsultandi arvutused*

Järgnevas tabelis on näidatud laenuteenindamine ning laenuteenindamise kattekordaja väärtused arendamise kava prognoosiperioodil. Seejuures on arvestatud ka vee-operaatorettevõtte olemasoleva SA Keskkonnainvesteeringute keskuselt varasemalt võetud laenuga ning Haapsalu linna ÜVK investeeringute omafinantseeringu finantseerimiseks võetava laenuga (arvutuste eeldus).

**Laenuteenindamine ja kattekordaja Tabel 9-9**



*Allikas: Konsultandi arvutused*

Prognoosi igal aastal tagatud on tagatud laenuteenindamise kattekordaja minimaalne tase 1,25.

## 9.6 Finantsanalüüsi kokkuvõte

Finantsanalüüsis on prognoositud veemajanduse tegevustulusid ning -kulusid arvestades juba elluviidud ning arendamise kava raames elluviidavaid investeeringute projekte. Kulude prognoosis on arvestatud tänaste vee-operaatorite tegelike tegevuskuludega ning olemasolevate varade kulumiga. Täiendavalt on võetud arvesse arendamise kavas väljapakutud investeeringute elluviimisest tulenevate mõjudega (sh kulumi lisandumine, võimalik laenuteenindamine).

Finantsanalüüsi raames koostatud tariifide prognoos ei ole aluseks Ridala vallas tariifipoliitika elluviimisel, sest ÜVK arendamise kava on oma olemuselt üldine strateegiline dokument ning seetõttu ka arendamise kava koosseisus olev finantsanalüüs on olemuselt pigem indikatiivne ja üldistatud prognoos ÜVK-ga hõlmatud piirkonna tegevuskulude ja – tulude kohta. Finantsprognoos põhineb paljudel eeldustel ning põhimõtetel. Prognoosi üldine paikapidavus sõltub kuivõrd prognoosi aluseks olevad eeldused ning põhimõtted vastavad või erinevad tulevikus tegelikkusega võrreldes.

Tariifide prognoosimisel on aluseks võetud rida eeldusi ja prognoose ning testitud on veemajanduse rahavooge etteantud eeldustel. Finantsprognoosis toodud tariifide prognoos on koostatud eesmärgil testimaks, kas arendamise kavas sätestatud eeldustel on vee- ja kanalisatsioonimajandus tervikuna jätkusuutlik. Tulude prognoosis on olulise tähtsusega lisaks tariifimääradele ka liituvate uute tarbijate arvukus ning ühiktarbimise muutus ajas. Kui uusi tarbijaid ei liitu prognoositud määral ja/või ühiktarbimine ei vasta finantsprognoosis eeldatud suurustele, siis tegevuskulude katmiseks tuleb oluliselt erinevaid tariifimäärasid rakendada. Mil määral, sõltub konkreetselt millises mahus jääb uusi liitujaid vähemaks või väheneb ühiktarbimine senise prognoosis toodud tasemetega võrreldes.

Sarnaselt tulubaasi mõjutavatele teguritele on olulised ka edasist kulubaasi mõjutavad tegurid. Juhul kui investeeringud mõjutavad eeldatavalt rohkem tulevast kulubaasi (näit. suurem kokkuhoid) või kui veeoperaatorteenust pakkuv ettevõte suudab leida täiendavaid sisemisi ressursse ökonoomsemaks majandamiseks, väheneb tegevuskulude maht ja seetõttu ka surve vee- ja kanalisatsiooniteenuste hindade tõstmiseks. Kuna ÜVK arendamise kava hõlmab pikka perioodi, siis on alati ka risk kulutegurite oluliselt suuremaks muutuseks kui käesolevas finantsanalüüsis eeldatud (näit. elekter, keskkonnatasud jmt).

Arendamise kavas toodud investeeringute finantseerimine sh omafinantseerimine kujunevad tegelikkuses vastavalt omavalitsuse ning vee-ettevõtte vahelisele kokkuleppele, tegelikele rahastamisvõimalustele ning konkreetsetele meetmetele ja/või rahastajapoolsetele tingimustele. Arendamise kava finantsanalüüsis toodud finantseerimine ning selle jagunemine on näitlik.

Finantsanalüüsi arvutused on ära toodud käesoleva arengukava lisas nr 2.

Lisa 1 Matsalu alamvesikonna põhjavee kaitstuse kaart (väljavõte Matsalu alamvesikonna veemajanduskavast)

Lisa 2 Finantsanalüüsi tabelid

Lisa 3 Kooskõlastused